cyanic-selkie/wikianc huggingface dataset:
ߛߊ߬ߡߘߎ߬ߜߍ߫ ߕߎ߬ߙߋ߫
ߛߌߞߊߛߏ߬ ߣߴߊ߬ ߟߊߡߌߣߌ߲ ߠߎ߬
ߒ߬ߓߊ߬ ߏ߬ ߟߋ ߞߵߊ߬ ߞߍ߫ ߛߊ߭ߡߏ߬ߙߌ߫ ߞߊ߬ ߞߊߙߏ߫ ߁߅ ߖߊ߬ߣߍ߲ ߞߍ߫ ߖߌ߲߭ ߣߌ߲߬ ߘߟߊ߫߸ ߊ߬ ߡߊ߫ ߢߊ߫ ߛߌ߫ ߛߐ߬ߘߐ߲߫ ߊ߬ ߡߊ߬߸ ߊ߬ ߝߊ߲߭ ߞߍ߫ ߘߴߊ߬ ߡߊ߬ ߓߐ߬ߣߐ ߟߋ߬ ߘߌ߫, ߓߴߊ߬ ߟߊ߫ ߛߏ߬ߝߊ߬ߞߎ߲ ߛߘߍߡߊ߲߫ ߠߎ߫ ߟߋ߬ ߕߏ߫ ߘߴߊ߬ ߘߐ߫. ߊ߬ ߞߏ߬ߣߌ߲ ߞߵߊ߬ ߕߏ߫ ߦߋ߲߬ ߞߊ߬ ߦߙߐ߫ ߜߘߍ߫ ߟߎ߫ ߞߟߍ߬: ߊ߬ ߞߊ߬ ߞߙߐߞߐ߫ ߞߟߍ߬ ߞߊ߬ ߞߙߐߞߐ߫ ߜߐ߲߬ ߞߎ߬ߟߎߓߊ߬ߟߌ߫ ߡߌ߬ߘߊ߬߸ ߊ߬ ߦߋ߫ ߝߐ߫ ߟߊ߫ ߞߏ߫ ߡߏ߬ߛߏ ߘߏ߫ ߕߘߍ߬ ߦߋ߫ ߞߍ߬ߟߍ ߏ߬ ߘߐ߫ ߡߍ߲ ߝߊߘߌߡߊ߲߫ ߕߘߍ߬ ߦߋ߫ ߞߏߛߓߍ߫߸ ߊ߬ ߦߋ߫ ߝߐ߫ ߞߏ߫ ߛߌ߲߫ ߞߋߟߋ߲ ߠߋ߬ ߕߘߍ߬ ߦߴߏ߬ ߡߊ߬ ߞߏ߫ ߛߐ߰ߓߊ߬ ߛߌ߲߫ ߞߋߟߋ߲߫; ߞߐ߲߫ ߞߊ߬ ߖߐ߯ߡߌ߲ ߞߍ߫߸ ߞߊ߬ ߖߡߌߣߌ߲߫ ߣߌ߫ ߖߡߊߟߊ߲߫ ߠߎ߫ ߞߟߍ߬߸ ߞߊ߬ ߥߴߊ߬ ߡߊߞߍ߫ ߘߓߊ߬ߞߟߊ߫߸ ߊ߬ ߞߊ߬ ߜ߭ߏ߬ߕߏ߫ ߞߟߍ߬. ߓߊߥߎߟߋ߲ ߠߎ߬ ߞߵߊ߬ ߞߏ ߘߐߜߍ߫ ߞߵߊ߬ߟߎ߫ ߞߎ߲߬ߞߊ߬ߙߌ߬ߝߊ߫ ߛߊ߬ߡߘߎ߬ߜߍ߫ ߟߊ߫߸ ߞߴߊ߬ߟߎ ߦߋ߫ ߛߌߟߊ߲߫ ߠߊ߫ ߞߏ߫ ߞߋߟߋ߲߫ ߔߋߛߊ ߡߍ߲ ߢߍ߫ ߘߎߢߊ߫ ߘߐ߫߸ ߞߴߏ߬ ߟߋ ߦߋ߫ ߝߊ߰ߟߌ ߘߌ߫. ߛߊ߬ߡߘߎ߬ߜߍ߫ ߞߵߊ߬ ߝߐ ߞߏ߫: «ߒ ߓߘߊ߫ ߕߐ߲ ߛߌ߰ ߓߊߥߎߟߋ ߟߎ߬ ߝߊ߱ ߟߊ߫ ߜߘߋߜߘߋ߫߹ ߡߐ߰ ߛߌ߫ ߞߊ߬ ߓߊߥߎߟߋ ߟߎ߬ ߞߟߍ߬ ߥߟߊ߫ ߞߵߊ߬ߟߎ߫ ߝߊ߰߸ ߒ ߘߴߏ߬ ߟߊߕߐ߲߫ ߝߏ߫ ߞߵߊ߬ ߟߊߕߐ߲߫ ߞߊ߲ ߓߐ߫, ߏ߬ ߘߐ߫ ߓߊߥߎߟߋ ߟߎ߬ ߞߍ߫ ߒ ߠߊ߫ ߕߐ߲ ߘߌ߫». ߡߊ߲߬ߘߋ߲߫ ߝߊ߲߭ ߓߍ߯ ߕߘߍ߬ ߦߴߊ߬ߟߎ߫ ߞߟߌ߫ ߟߊ߫ ߟߋ߬ ߥߊ߯ߕߌ ߏ߬ ߟߊ߫ ߞߏ߫ ߕߐ߲ (ߛߊ߭ߡߏ߬ߙߌ߫ ߟߊ߫ ߕߐ߲ ߠߎ߬) ߠߎ߬.
ߡߊ߲߬ߘߋ߲߬ ߞߙߎߝߓߊ߫ ߥߊ߬ߦߊ ߞߐ߫ ߸ ߡߊ߲߬ߘߋ߲߫ ߕߌ߲߬ߞߎ߬ߘߎ߲߬ ߡߐ߰ ߘߏ߫ ߟߎ߬ ߞߊ߬ ߘߎ߱ ߘߏ߫ ߟߎ߬  ߡߊ߬ߙߊ ߤߊ߲ߞߟߌ߫ ߣߌ߫ ߝߊ߲߬ߞߊ ߟߊ߫ ߸ߡߊ߲߬ߛߊ ߏ߬ ߟߎ߬  ߣߌ߫ ߛߊ߬ߡߘߎ߬ߜߍ ߕߍߜߟߍ߬ߦߊ߫ ߘߊ߫ ߞߏߛߓߍ߫ ߓߊߏ߬  ߝߊ߲߬ߞߊ ߞߎߘߊ ߡߊ߲߫ ߘߌ߫ ߝߊ߲߬ߞߊ ߞߘߐ߬ ߢߍ߫ ߸ ߛߊ߬ߡߘߎ߬ߜߍ߫ ߕߎ߬ߙߋ߫ ߞߊ߬  ߡߊ߲߬ߘߋ߲߫ ߘߎ߱ ߛߌߦߊߡߊ߲߫ ߞߟߍ߬ ߊ߬ ߣߌ߫ ߘߏ߫ ߟߎ߬ ߞߊ߬ ߘߍ߰ߡߌ߲߬ ߞߍ߫ ߸ߒ߬ߓߊ߬ ߞߴߊ߬ ߕߊ߬ ߛߊ߬ߡߘߎ߬ߜߍ߫ ߟߊ߫ ߞߟߍ߬ ߞߎ߲߬ߕߌ߰ߦߊ ߡߊ߬ ߓߕߞߌ߬ ߁߈߆߅ ߟߊ߫߸ ߞߵߊ߬ ߛߌ߰ ߊ߬ ߟߊ߫ ߞߍ߬ߟߍ ߕߌߢߍ ߟߊ߫ ߁߈߉߈ ߠߊ߫ ߞߺ ߜ ߆߆߃߸ߏ߬ ߓߍ߲߬ ߘߊ߫ ߛߊ߲߬ ߃߃ ߟߋ߬ ߡߊ߫. ߁߈߆߈ ߣߌ߫ ߕߍߟߊ߫ ߛߊ߲߬ ߁߂ ߞߘߐ߫߸ ߛߊ߬ߡߘߎ߬ߜߍ߫ ߕߎ߬ߙߋ߫ ߞߊ߬ ߥߙߐ߬ߞߘߐ ߝߊ߬ߡߘߎ߬ ߣߌ߫ ߛߊ߲ߞߊߙߊ߲߫ ߣߌ߫ ߤߡߊߣߊ߫ ߣߌ߫ ߜߙߍߘߎ߮ ߣߌ߫ ߞߏߟߏ߲ߞߊߟߊ߲߫ ߣߌ߫ ߛߊ߰ߞߐߘߎ߮ ߣߌ߫ ߖߍ߬ߡߍߙߍ߲ ߣߌ߫ ߞߎߣߊߘߎ߮ ߟߎ߬ ߣߌ߫ ߖߏ߬ߡߊ߫ ߟߎ߬ ߓߍ߯ ߡߌ߬ߘߊ߬߸ ߞߊ߬ ߛߙߋ ߓߙߏߡߊ߫  ߡߌ߬ߘߊ ߞߊ߬ ߥߊ߫ ߘߊ߮ ߛߌ߰ ߞߊ߲ߞߊ߲߫ ߘߟߊߟ ߁߈߈߀ ߠߊ߫ ߸ߘߊ߮ ߏ߬ ߡߊ߫  ߟߊߥߟߌ߬  ߝߏ߫ ߁߈߈߁ ߠߊ߫ ߸ ߞߊ߲ߞߊ߲߫  ߞߊ߬ ߘߍ߰ ߡߌ߲߬ ߸ߓߊ߬ߙߌ߬ ߘߊߦߌ ߓߏ߬ߙߌ߬ ߘߊ߫ ߸ ߒ߬ߞߊ߬  ߛߊߣߌ߲߬ ߦߙߐ ߢߌ߲߬ ߓߍ߯ ߡߌ߬ߘߊ ߕߍ߫߸ ߡߊ߲߬ߛߊ߲߬  ߡߌߛߍ߲ ߓߍ߯ ߛߌߟߊ߲߫ ߘߴߊ߬ ߢߍ߫ ߸ߊ߬ ߥߟߌ߬ ߘߊ߫ ߏ߬ ߟߋ ߘߐ߫ ߞߊ߬ ߥߴߊ߬ ߡߊߞߍ߫ ߕߐ߬ߙߐ߲߬ ߕߍߡߊ ߓߌ߬ߛߊ߲߬ߘߎ߮߸ ߛߊ߬ߡߘߎ߬ߜߍ߫ ߕߎ߬ߙߋ߫ ߟߊ߫ ߡߊ߲߬ߘߋ߲߬ ߡߊ߲߬ߛߊ ߡߌ߲߬ߛߍ ߞߍ߬ߟߍ߫ ߓߍ߯ ߘߐ߫ ߸ߛߌߞߊߛߏ߬  ߗߍ߰ߓߊ߮ ߞߟߍ߬ ߟߋ߬ ߡߊߘߌߦߊ߫ ߛߊ߬ߡߘߎ߬ߜߍ߫ ߟߊ߫ ߝߋߎ߲߫ ߓߊߏ߬߸ ߛߊ߬ߡߘߎ߬ߜߍ߫ ߡߙߌ߫ ߕߘߍ߬ ߕߎ߬ߓߊ߬ߓߎ ߟߎ߬ ߟߊ߫ ߘߍ߬ߡߍ߲߬ ߠߊ߫߸ ߛߌߞߊߛߏ ߡߊ߲߬ߛߊ߫ ߞߋߟߋ߲ ߔߋ߫ ߞߍ߬ߟߍ ߘߐ߫߸ ߊ߬ ߟߊ߫ ߗߍ߬ߞߎ߲߬ ߛߌߦߊߡߊ߲߫ ߠߋ߬ ߕߏ߫ ߘߊ߫ ߏ߬ ߘߐ߫ ߸ ߝߊ߰ߡߊ ߞߴߊ߬ ߥߟߌ߬ ߛߌߞߊߛߏ ߘߟߊ߫ ߘߓߊ߬ߓߌߟߊ߫ ߟߊ߫ ߁߈߈߈ ߞߊ߬ ߓߌ߬ߛߊ߲߬ߘߎ߯ ߡߊߜߍ߲߫߸ߏ߬ ߕߎ߬ߡߊ߫ ߊ߬ ߟߊ߫ ߡߐ߰ ߢߣߊߡߊ ߓߍ߯ ߓߘߊ߫ ߓߊ߲߫ ߕߏ߫ ߟߊ߫ ߛߌߞߊߛߏ ߞߍ߬ߟߍ ߘߐ߫،ߝߊߦߌߘߊ߫ ߛߌߞߊߛߏ ߘߟߊߛߌ߮ ߞߊߙߏ ߁߅ ߓߍ߯ ߞߍ߫ ߘߊ߫  ߓߐ߬ߣߐ ߟߋ߬ ߘߌ߫ ߝߊ߲߰ߡߊ ߞߊ߲߬ ،ߛߌߞߊߛߏ ߡߊߛߐ߬ߘߐ߲߬߸ߡߐ߰ ߞߘߐ ߘߏ߫ ߟߎ߬ ߓߘߊ߫ ߡߙߎߕߌ߫.
ߛߊ߬ߡߘߎ߬ߜߍ߫ ߣߌ߫ ߡߊ߲߬ߘߋ߲߫ ߡߊ߲߬ߛߊ߬ ߡߌߛߍ߲ ߠߎ߬ ߕߍ
ߊ߬ ߓߘߊ߫ ߓߊ߲߫ ߕߐ߬ߙߐ߲߫ ߓߍ߯ ߞߟߍ߬ ߟߊ߫ ߞߊ߬ ߣߊ߬ߕߍߣߍ߲߫ ߝߊ߬ߡߘߎ߬ ߞߙߏ߬ߡߊ ߡߌ߬ߘߊ߬ ߞߊ߬ ߜߊ߲߬ߞߎ߲߬ߘߐ ߞߟߍ߬ ߞߊ߬ ߛߊ߰ߖߌ߫ ߖߏ߬ߡߊ߬ߘߋ߲ ߡߌ߬ߘߊ ߞߊ߬ ߛߙߋ߫ ߓߙߏߡߊ߫ ߡߌ߬ߘߊ߬ ߞߊ߬ ߥߊߛߏߟߏ߲߫ ߕߋ߰߸ߞߊ߬ ߖߊߡߙߎ ߊ߬ߖߌ ߖߊ߬ߞߌ߬ߕߋ ߡߌ߬ߘߊ߬ ߺ ߞߊ߬ ߛߊ߲ߞߊߙߊ߲߫ ߘߐߖߊߡߎߙߊ߲߫ ߞߊ߬ ߞߎ߲ߓߊ߲߫ ߞߎߘߊߣߍ߲߫ ߡߙߎߖߊ߲߫ ߡߌ߬ߘߊ߬ ߞߊ߬ ߤߡߊ߯ߣߊ߫ ߝߊ߲߬ߞߋߟߋ߲߫ ߕߋ߬ ߞߊ߬ߙߏ߲߬ߞߊ߲߬ ߞߋߕߊ߬ ߞߊ߬ ߘߍ߰ߡߌ߲߬ ߞߊ߬ ߞߍ߫ ߊ߬ ߕߊ ߘߌ߬߸ߏ߬ ߞߛߌ߫ ߘߊ߫ ߝߊ߰ߟߌ ߡߊ߬ ߞߊ߬ ߛߋ ߞߏߟߏ߲ߞߊߟߊ߲߫ ߸ߣߏߙߊ ߞߟߍ߬ ߡߊ߲ߛߊ ߞߊ߬ߙߏ߲߬ߞߊ߲߬ ߞߊ߬ ߘߍ߰ߡߌ߲߬ ߞߊ߬ ߓߊ߬ߟߌ߬ߦߊ߫ ߕߋ߰ ߕߋ߬ߟߋ ߡߊ߫ ߞߟߊߦߊ߸ ߞߊ߬ ߛߙߊ߬ߦߊ߫ ߡߌ߬ߘߊ߬ ߞߊ߬ ߜߙߍߘߎ߯ ߕߋ߬ ߞߊ߬ ߓߊߙߏ߯ ߖߘߊ߬ߓߊ  ߡߌ߬ߘߊ߬ ߞߊ߬ ߛߋ߫ ߖߏ߬ߡߊ߸ߡߌ߬ߛߊ߬ߙߋ߲߬ ߞߊߡߋߙߋ߲ ߠߎ߬ ߞߊ߬ ߘߍ߰ߡߌ߲߬ ߞߊ߬ ߕߊ߬ߡߌ߲߫ ߓߊ߬ߟߌ߬ߡߊ߯ߣߊ ߕߴߊ߬ ߛߋ߲߬ߘߐ߬߸ߞߊ߬ ߥߊ߫ ߘߏ߲߬ ߛߊ߬ߞߐ߬ߘߎ߯߸ߦߋ߲߬ ߞߟߍ߬ ߡߊ߲ߛߊ ߛߟߐߓߊ߫ ߡߙߐ߬ ߞߊ߬ ߘߍ߰ߡߌ߲߬ ߞߊ߬ ߕߊ߬ߡߌ߲߬ ߞߎߣߊߘߎ߯ ߕߋ߰ ߟߊ߫ ߞߊ߬ ߕߊ߯ ߖߍߡߍ߲߬ߙߍ߲߫ ߛߌ߬ߛߍ߬ߣߍ߲ ߡߌ߬ߘߊ߬ ߞߣߊ߬ ߖߐߡߌ߲ ߞߴߊ߬ ߣߌ߫ ߞߊ߲ߞߊ߲ߞߊ ߟߎ߬ ߕߍ߫ ߡߐ߰ ߢߌ߬ߡߊ߫ ߦߙߌ ߞߘߐ߫ ߏ߬ ߟߋ߬ ߓߍ߯ ߞߴߊ߬ ߞߍ߫ ߊ߬ ߞߴߊ߬  ߢߊߕߋߟߋ߲߫ ߛߌߞߊߛߏ ߗߍ߰ߓߊ߫ ߟߊ߫ ߞߐߘߐ߲ߝߍ߫߸ߊ߬ ߞߵߊ߬ ߕߏ߫ ߦߋ߲߬ ߠߋ߬ ߞߊ߬ ߞߙߐߞߐ߫ ߞߟߍ߬ ߸ߞߐ߲߫ ߞߊ߬ ߘߍ߬ߡߌ߲߫ ߊ߬ ߞߊ߬ ߖߡߌߣߌ߲߫ ߣߌ߫ ߖߡߊߟߊ߲߫ ߞߟߍ߬߸ ߞߵߊ߬ ߡߊߞߍ߫ ߘߓߊ߬ߞߟߊ ߞߊ߬ ߜߏ߬ߕߏ ߞߟߍ߬ ߛߌߞߊߛߏ ߞߍ߬ߟߍ ߛߣߍ߫߸ߏ߬ ߟߋ ߞߍߣߍ߲߫ ߕߎ߬ߙߋ߫ ߞߊ߲߬ ߓߐ߬ߣߐ ߘߌ߫.
ߛߊ߬ߡߘߎ߬ߜߍ߫ ߕߎ߬ߙߋ߫ ߟߊ߫ ߘߌ߯ߣߊ
ߛߊ߬ߡߘߎ߬ߜߍ߫ ߕߘߍ߬ ߦߋ߫ ߖߘߍ߬ߞߟߏߓߊ߮ ߛߌ߬ߟߊ߬ߡߊ ߟߋ߬ ߘߌ߫߸ ߡߍ߲ ߕߘߍ߬ ߦߋ߫ ߛߌ߬ߟߊ߬ߡߊ߬ߦߊ ߘߍ߬ߡߍ߲߫ ߕߎ߲߯ߣߌ߲߫ ߸ ߓߊߏ߬ ߛߊ߬ߡߘߎ߬ߜߍ߫ ߕߎ߲߬ ߦߋ߫ ߘߋ߲ߣߍ߲ ߠߎ߬ ߟߊߕߊ߯ ߟߊ߫ ߓߊߕߍ߫ ߡߊ߬ߣߋ߲߬ߞߊ߬ ߡߏߙߌ ߟߎ߬ ߡߊ߫߸ ߞߴߊ߬ߟߎ߬ ߟߊߘߏ߲߬ ߞߊ߬ߙߊ߲߬ߕߊ ߟߊ߫߸ߞߴߊ߬ߟߎ߫ ߞߊ߬ߙߊ߲߬ ߞߎߙߣߊ߫ ߟߊ߫߸ߊ߬ ߖߍ߬ߘߍ ߝߣߊ߫ ߕߘߍ߬ ߞߎ߬ߙߣߊ߬ ߞߊߙߊ߲ߡߐ߮ ߘߌ߫ ߸ߓߊߏ߬ ߊ߬ ߡߌ߬ߘߊ߬ ߟߏ߲ ߝߊ߬ߙߊ߲߬ߛߌ߫ ߓߟߏ߫߸ ߏ߬ ߟߏ߲ ߠߴߊ߬ ߕߘߍ߬ ߞߎ߬ߙߊ߬ߣߊ ߞߊߙߊ߲ ߠߋ߬ ߟߊ߫. thumb|ߝߊ߬ߙߊ߲ߛߌ߫ ߣߊ߲߬ߕߌ߮ ߡߍ߲ ߠߎ߬ ߝߊ߰ ߘߊ߫ [[ߓߌ߬ߛߊ߲߬ߘߎ߰ ߞߟߊߓߍ߲ ߝߍ߬߸ ߊ߬ ߡߊߟߐ߲ߣߍ߲߫ ߦߋ߫ ߕߎ߬ߓߊ߬ߓߎ߬ ߝߊ߬ߟߊ߲߬ ߕߐ߮ ߡߊ߬]]
ߛߊ߬ߡߘߎ߬ߜߍ߫ ߕߎ߬ߙߋ߫ ߣߌ߫ ߝߊ߬ߙߊ߲߬ߛߌ߫ ߕߍ
ߝߊ߬ߓߎ߬ ߡߊ߫ ߛߋ߫ ߓߡߊ߬ߞߐ߫ ߖߌ߲߭ ߕߊ߬ ߟߊ߫߸ߓߊ߬ߙߌ߬ ߊ߬ ߞߊ߬ ߦߋ߲߬ ߠߊߡߌߣߌ߲ ߓߍ߯ ߡߌ߬ߘߊ߬ ߕߎ߬ߓߊ߬ߓߎ ߟߊ߫߸ ߞߊ߬ ߓߡߊ߬ߞߐ߫  ߣߌ߫ ߞߌ߬ߕߊ߬ ߣߍ߰ߖߟߎ ߘߐߓߎ߲ߘߊ߲߫߸ ߝߊ߬ߙߊ߲߬ߛߌ ߞߊ߬ ߓߏߥߊߟߍߝ߭ ߡߍ߲ ߕߏ߫ ߛߊ߬ߡߘߎ߬ߜߍ ߞߍ߬ߟߍ ߘߊߞߘߐ߫߸ߏ߬ ߡߊ߫ ߞߟߍ߬ ߛߌ߫ ߟߐ߬ ߝߊ߲߰ߡߊ ߡߊ߬ ߁߈߈߄ ߡߎ߰ߡߍ ߟߊ߫߸ߝߏ߫ ߊ߬ ߕߏ߫ ߘߊ߫ ߖߡߊ߬ߣߊ߫  ߡߌ߬ߘߊ߬ߣߍ߲߬ ߞߘߐ ߡߍ߲ ߠߎ߬ ߞߣߐ߬ߜߍ߲߫ ߠߊ߫.
߄ ߺ ߁߈߈߅ ߟߊ߫߸ߕߎ߬ߓߊ߬ߓߎ ߞߵߊ߬ ߘߐߓߍ߲߬ ߊ߬ ߕߊ ߖߎ߬ߟߎ ߟߎ߬ ߛߙߊ߬ ߞߊ߲ ߡߊ߬ ߝߊ߲߰ߡߊ ߟߊ߫߸ ߞߏ߲ߓߏ߫ ߞߊ߬ ߡߊߣߌ߲ߜߍ߫ ߡߏߙߌ ߣߴߊ߬ ߟߊ߫ ߞߟߍ߬ߓߏߟߏ߲ ߏ߬ ߕߘߍ߬ ߥߊ߫ ߟߊ߫ ߝߊ߬ߙߊ߲߬ߛߌ ߟߎߝ߭ߍߟ ߘߟߊߛߌ߰ ߟߊ߫ ߦߋ߲߬ ߛߐ߲߬߸ߏ߫ ߡߊ߫ ߡߍ߲ ߞߏ߲ߓߏ߫ ߣߌ߫ ߝߋߙߍ߫ ߣߴߊ߬ ߟߊ߫ ߖߊ߬ߡߊ ߞߊ߬ ߥߴߊ߬ ߜߍ߲߫ ߓߊߞߐߌ߫ ߝߊ߲߭ ߝߍ߬ ߓߌ߲ߠߊߥߎߟߋ߲ ߠߊ߫ ߁߈߈߆ ߟߊ߫.
߅ ߺ ߟߎߝ߭ߍߟ ߣߌ߫ ߞߏ߲߲ߓߏ߫ ߞߊ߬ ߛߊ߬ߡߘߎ߬ߜߍ߫ ߞߟߍ ߕߏ ߓߎ߬ߙߋ߬ ߣߝߊ߬ߖߌ߬ ߘߟߊߛߌ߮ ߘߐ߫ ߸ ߞߊ߬ ߥߴߊ߬ߟߎ߬ ߗߍ߫ ߊ߬ ߞߊ߲߬ ߦߋ߲߬߸ߓߊ߬ߙߌ߬ ߊ߬ߟߎ߬ ߜߍ߲߫ ߘߊ߫ ߝߏ߫ ߊ߬ߟߎ߬ ߓߏ߬ߙߌ߬ ߘߊ߫ ߞߊ߬ ߢߊ߰ߛߏߟߊ߫ ߖߌ߲߭ ߡߊߜߍ߲߫ ߞߏ߲ߞߏߜߍ ߁߈߈߆ߟߊ߫ ߞߌ߬ߢߍ߬ߓߊ߬ߞߎߘߊ߫ ߓߍ߲߬ߓߍ ߁߈߈߆ ߕߎ߬ߓߊ߬ߓߎ ߞߊ߬ ߝߊ߲߰ߡߊ ߕߏ߫ ߞߌ߬ߢߍ߬ߓߊ߬ߞߎߘߊ߫߸ߞߊ߬ ߡߐ߱ ߟߊߕߊ߯ ߊ߬ ߡߊ߬ ߓߍ߲߬ߓߍ߲߫ ߘߝߐ߫ ߞߊ߲ߡߊ߬ ߕߙߊߓߊ߫ ߟߊ߫ ߁߈߈߆߸ߝߊ߬ߙߊ߲߬ߛߌ߫ ߡߍ߲ ߠߎ߬ ߟߊߕߊ߯ ߏ߬ ߕߍߝߐ߫ ߢߐ߲߯ߦߋ߫ ߘߐ߫ ߏ߬ ߟߎ߫ ߟߋ߬ ߣߌ߲߬
ߺ ߢߍߡߌߘߊ߫ ߕߎߙߣߌߦ ߫ ߺ ߘߊߕߌ߮ ߔߋߙߏ ߭ ߺ ߢߍߡߌߘߊ ߡߊ߬ߡߊ߬ߘߌ߬ ߙߊ߬ߛߌߣ ߥߟߐߝߐ ߺ ߘߟߊߡߌߘߟߊ ߙߊߛߌߣ ߺ ߊ߬ ߣߌ߫ ߞߟߍ߬ߘߋ߲߬ ߃߀ ߕߍߝߐ ߓߊ߲߫ ߘߊ ߕߙߊߓߊ߫ ߂߉߸ ߊ߬ߟߎ߫ ߓߍ߲߬ ߘߊ߫ ߏ߬ ߘߐ߫߸ ߞߏ߫ ߞߊ߬ ߖߋ߬ߟߌߓߊ߬ ߞߌߣߌ߲ߓߟߏ ߓߍ߯ ߕߏ߫ ߕߎ߬ߙߋ ߢߍ߫ ߸ ߊ߬ ߣߎ߲ߡߊߓߟߏ ߦߋ߫ ߕߏ߫ ߝߊ߬ߙߊ߲߬ߛߌ ߟߎ߬ ߓߟߏ߫ ߸ߓߊ߬ߙߌ߬ ߊ߬ ߦߋߣߍ߲ ߞߏ߫ ߕߎ߬ߙߋ ߖߐ߬ߣߍ߲ ߊ߬ ߣߌ߭ ߡߊ߬ ߘߐ߬ߝߘߊ߬ߟߌ ߏ߬ ߘߐ߫߸ߝߊ߬ߙߊ߲߬ߛߌ ߛߐ߲߬ ߘߊ߫ ߞߊ߬ ߖߋ߬ߟߌߓߊ߬ ߣߎߡߊ߲ߓߟߏ ߘߏ߫ ߟߊ߫ ߕߎ߬ߙߋ ߕߊ ߞߊ߲߬߸ ߊ߬ ߞߊ߲߫ ߞߏ߫ ߊ߬ ߕߍ߫ ߢߊ߬ ߡߍ߲ ߞߐ߫߸ ߛߍ߬ߞߍ߫ ߣߌ߫ ߓߎ߬ߙߋ߬ ߸ߏ߬ ߞߍ߫ ߘߊ߫ ߞߏ߲ߞߏߘߌ߬ߓߌ ߟߋ߬ ߟߊ߫ ߁߈߈߆ ߸ߖߊ߰ ߕߎ߬ߓߊ߬ߓߎ ߓߘߊ߫ ߖߎ߯ ߜߘߍ߫ ߛߐ߬ߘߐ߲߬ ߛߣߍ߬ߜ߭ߊ߯ߟߌ߫ ߟߊ߰ߖߌ߬ ߡߊ߬ߡߊ߬ߘߌ߬ ߟߊ߬ߡߌߣ ߠߊ߫ ߞߍ߬ߟߍ ߘߐ߫ ߸ ߏ߬ ߟߋ ߣߴߊ߬ ߞߍ߫ ߟߊ߫ ߊ߬ ߛߐ߲߬ ߘߊ߫ ߞߊ߬ ߘߏ߫ ߟߊ߫ ߕߎ߬ߙߋ ߣߌ߭ ߞߊ߲߬߸ ߛߊ߫ ߛߊ߬ߡߘߎ߬ߜߍ߫ ߞߟߍ ߘߌ߫ ߡߊߛߎߡߊ߫ ߊ߬ ߦߴߊ߬ ߝߙߍ߫ ߡߊ߬ߡߊ߬ߘߌ߬ ߟߊ߬ߡߌߣߌ߲߬ ߞߍ߬ߟߍ ߡߊ߬ ߛߣߍ߬ߜ߭ߊߟ ߣߌ߫ ߜ߭ߊ߲ߓߌߦߊ߫ ߞߣߐ߫߸ ߓߊ߬ߙߌ߬ ߛߊ߬ߡߘߎ߬ߜߍ߫ ߕߎ߲߬ ߕߴߏ߬ ߞߏ ߞߊ߬ߟߊߡߊ߬߸ߣߴߏ߬ ߕߍ߫ ߕߎ߬ߓߊ߬ߓߎ ߞߟߍ߬ ߕߎ߬ߡߊ߬ ߓߘߍ ߟߋ߬ ߕߘߍ߬ ߊ߬ ߓߟߏ߫ ߥߊ߯ߕߌ ߏ߬ ߘߌ߫.
ߛߊ߬ߡߘߎ߬ߜߍ߫ ߕߎ߬ߙߋ߫ ߞߕߌ߫ ߢߊ
ߊ߬ߟߎ߬ ߛߋ ߞߊ߬ߦߋ߫ ߸ ߞߟߍ߬ߕߌ߯ ߕߙߍߕߌߢߊ߲߫ ߠߋ߬ ߞߊ߬ ߕߎ߬ߙߋ߫ ߞߕߌ߫ ߛߓߍ ߞߊ߬ߙߊ߲߬߸ ߡߍ߲ ߓߐߣߍ߲߫ ߝߊ߬ߙߊ߲߬ߛߌ߫߸ ߛߓߍ ߏ߬ ߞߣߐߘߐ ߝߟߍ߫ ߣߌ߲߬ : ߁߭ ߺ ߌߟߋ ߛߊ߭ߡߘߎ߬ ߓߘߊ߫ ߕߌߢߍߟߌ ߡߍ߲ ߓߍ߯ ߞߍ߫߸ߌ ߣߌ߫ ߞߏ߫ ߡߍ߲ ߞߊ߫ ߞߊ߲߬ ߕߘߍ߬ ߏ߬ ߟߋ ߝߊ߰ߟߌ ߘߌ߫߸ߓߊ߬ߙߌ߬ ߜ߭ߎߙߏ߫ ߡߍ߲ ߞߴߌ ߡߌ߬ߘߊ߬ ߏ߬ ߞߴߊ߬ ߝߐ ߡߍ߲ ߞߍ߫ ߞߏ߫ ߞߏ߫ ߕߍ߫ ߞߍ߫ ߟߴߌ ߘߋ߲ ߝߋ߲ ߠߊ߫߸ ߏ߬ ߟߊ߫ ߞߎߡߊ ߏ߬ ߞߏߛߐ߲߬ ߝߊ߬ߙߊ߲߬ߛߌ ߓߘߊ߫ ߦߝߊ߬ ߌ ߡߊ߬ ߝߊ߰ߟߌ ߘߐ߫. ߂߲ ߺ ߌߟߋ ߕߎ߬ߙߋ ߣߴߌ ߘߍ߬ߢߐ߲߰ߞߍ߫ ߡߏ߬ߙߌ߬ߝߌ߲߬ߖߊ߲߫ ߘߌ߫ ߥߴߊߟߎ߫ ߛߌ߬ ߕߐ߭ ߞߍ߫ ߞߊ߬ߛߏ ߟߊ߫ ߜ߭ߊߓߏ߲߫ ߸ ߛߊߘߊ߲ߞߋ߲߫ ߡߏߙߌ ߓߍߣߊ߬ ߊߟߎ߫ ߛߊ߯ߘߊ ߦߋ߲߬߸ ߃߲ ߺ ߌ ߘߋ߲ߞߍ߫ ߡߎ߬ߞߌ߬ߕߊߙߌ߬ ߣߌ߫ ߡߐ߰ ߘߐ߬ߜߍ ߘߏ߫ ߟߎ߫ ߘߌ߫ ߕߊ߯ ߥߊ߯ߕߌ߫ ߖߊ߲߫ ߞߊ߬ߛߏ߬ ߞߍ߫ ߛߟߏߞߊ߫ ߞߏ߲ߞߏ ߥߎߟߊ ߞߣߐ߫߸ ߏ߬ ߟߋ ߞߍ߫ ߘߊ߫ ߝߊ߲߰ߡߊ ߟߊߕߊ߮ ߘߌ߫ ߒߖߏߟߋ ߸ߜ߭ߊߓߏ߲߫ ߖߡߊ߬ߣߊ ߘߐ߫߸ߏߜ߭ߎߋ ߕߌ߲ ߘߐ߫߸ߕߎ߬ߙߋ߫ ߡߌ߬ߘߊ ߕߋ߬ߟߋ ߃ ߟߋ߬ ߓߍ߲߬ ߘߊ߫ ߞߏ߲ߓߌߕߌ߱ ߕߟߋ߬ ߝߟߐ߫ ߡߊ߬ ߁߈߉߈
ߛߊ߭ߡߏ߬ߙߌ߬ ߕߎ߬ߙߋ߫ ߟߊ߫ ߛߊ߬ߦߊ ߕߎ߬ߡߊ߬ߘߊ
ߊ߬ ߡߏߦߌ߫ ߘߊ߫ ߁߈߃߀߸ ߊ߬ ߛߊ߬ ߘߊ߫ ߁߉߀߀ (ߊ.ߘ) ߜ߭ߊߓߐ߲߫ ߔߕߐ߬ߞߌ ߟߎ߬ ߓߟߏ߫߸ ߊ߬ ߞߊ߬ ߛߊ߲߬ ߇߀ ߟߋ߬ ߛߌ߭ ߛߐ߬ߘߐ߲߬.
ߕߎ߬ߙߋ߫ ߗߍ߫ ߟߎ߬
ߕߎ߬ߙߋ߫ ߡߌ߬ߘߊ߬ ߟߏ߲߸ߝߋ߲ ߠߎ߬ ߕߘߍ߬ ߊ߬ ߓߟߏ߫߸ߏ߬ ߟߎ߬ ߝߟߍ߫ ߣߌ߲߬ :ߘߊߕߊ߲߫ ߆߀߀߸ ߟߏ߲ߞߊ߲ ߁߀߀߀߸ ߊ߲ߜ߭ߌ߬ߟߋ߬ ߜߟߍ ߁߸ ߛߎߟߊߘߙߐ߫ ߞߊ߲ߞߌߙߊ߫ ߉߀߸ ߡߎ߯ ߞߊ߲ߞߌߙߊ߫ ߃߀߸ ߛߏ߬ ߆߀߸ ߓߌߦߊ߲߫ ߂߀.߀߀߀߸ ߘߟߊߛߌ߫ ߅߀.߀߀߀߸ ߊ߬ ߣߌ߫ ߕߊߡߊ߲߫ ߂߅߀.߀߀߀
ߛߊ߭ߡߏ߬ߙߌ߬ ߕߎ߬ߙߋ߫ ߘߋ߲ ߠߎ߬
ߊߟߌߡߊߡߌ߲߬ ߛߊ߭ߡߏ߬ߙߌ߬ ߡߌ߬ߘߊ߬ ߟߏ߲߫ ߕߎ߬ߓߊ߬ߓߎ ߓߟߏ߫߸ߘߋ߲ ߁߃߉ ߟߋ߬ ߓߊߟߏߣߍ߲ ߕߘߍ߬ ߊ߬ ߓߟߏ߫ :ߘߋ߲ߞߍ߫ ߈߃ ߸ߘߋ߲ߡߛߏ ߅߆߸ߓߊ߬ߙߌ߬ ߊ߲ ߞߊ߬ ߡߍ߲ ߠߎ߬ ߕߐ߮ ߟߎ߬ ߟߐ߲߫ ߏ߬ ߡߊ߫ ߕߊ߬ߡߌ߲߬ ߡߛߏ߬ ߛߓߊ߬ ߣߌ߫ ߘߋ߲߫ ߕߊ߲߫ ߣߌ߫ ߘߊ߲ߘߐ߫ ߟߊ߫ ߛߊ߬ߡߘߎ߬ߜߍ߫ ߘߋ߲ߡߛߏ߫ ߛߊ߬ߓߊ ߡߍ߲ ߕߐ߯ ߟߐ߲ߣߍ߲߫ ߊ߲ ߓߟߏ߫ : ߁ߺ  ߛߐ߯ߣߊߛߋ߫ ߣߌ߫ ߛߊߘߊ߲ߞߋ߲߫ ߤߥߊ߫ ߣߌ߫ ߛߙߋ߫ ߕߎ߬ߙߋ߬. ߊߟߌ߬ߡߊߡߌ߲߬ ߘߋ߲ߞߍ߫ ߡߍ߲ ߠߎ߬ ߕߐ߯ ߡߊߟߐ߲ߣߍ߲߫ ߊ߲ ߓߟߏ߫ : ߁ ߺ ߡߊߛߋ߫ ߡߊ߬ߡߊ߬ߘߌ߫ ߕߎ߬ߙߋ߫ ߂ ߺ ߡߊ߬ߣߌ߲ߜߍ߫ ߡߊ߬ߡߊ߬ߘߌ߫ ߕߎ߬ߙߋ߫ ߃ ߺ ߖߊ߬ߥߎ߬ߟߋ߲߬ ߞߊߙߊ߲ߡߐ߮ ߸ߏ߬ ߟߋ ߛߐ߬ߘߐ߲߬ ߘߊ߫ ߁߈߆߉ ߟߊ߫ ߄ ߺ ߡߎ߬ߞߌ߬ߕߊ߯ߙߌ߫ ߕߎ߬ߙߋ߫ ߏ߬ ߟߋ ߕߘߍ߬ ߕߎ߬ߙߋ ߘߋ߲ ߓߍ߯ ߘߐ߫ ߝߊߘߌ߲ߡߊ߲ ߣߴߊ߬ ߓߍ߯ ߘߐ߫ ߤߊ߲ߞߟߌߡߊ߫ ߘߌ߫߸ߊ߬ ߞߊ߬ ߛߌ߰ ߖߊ߲߫ ߛߐ߬ߘߐ߲߬߸ߛߊ߲߬ ߈߆ ߢߐ߲߰ ߁߈߇߂ ߺ ߁߉߅߇=ߞߺ ߜ ߆߃߇  ߺ ߇߂߂߸ߊ߬ ߛߊ߬ ߘߊ߫ ߞߊ߬ ߘߋ߲ߞߍ߫ ߁߃ ߓߊߟߏߣߍ߲߫ ߕߏ߫ ߊ߬ ߞߐ߫ ߅ ߺ ߡߊߡߌߢߍ߲߫ ߘߊߎߘߊ ߆ ߺ ߡߊ߬ߣߌ߲ߜߍ߫ ߗߍߡߐ߮ ߇ ߺ ߖߊ߬ߥߎ߬ߟߋ߲߬ ߌߓߎߙߊߤߌߡߊ߫ ߈ ߺ ߡߊߡߌߢߍ߲ ߡߊ߬ߡߊߘߌ߫ ߉ߺ ߡߊ߬ߡߊ߬ߘߌ߫ ߕߎ߬ߙߋ߫ ߁߀ ߺ ߛߊߘߊ߲ߞߋ߲߫ ߡߏߙߌ߫߸ߏ߬ ߟߋ߬ ߛߊ߬ߡߘߎ߬ߜߍ ߟߊ߫ ߓߘߊߡߛߏ߫ ߘߋ߲ ߘߌ߫ ߛߊ߬ߡߘߎ߬ߜߍ߫ ߕߐ߮ ߝߐߢߊ߫ ߕߎ߬ߓߊ߬ߓߎ ߟߎ߬ ߓߟߏ߫ ߛߊ߭ߡߏ߬ߙߌ߬ ߦߌߟߡߊ:ߘߐ߬ߝߐ ߦߌߟߡߊ:ߛߊ߭ߡߏ߬ߙߌ߬ ߕߎ߬ߙߋ ߦߌߟߡߊ:ߡߊ߲߬ߘߋ߲߫ ߘߐ߬ߝߐ ߦߌߟߡߊ:ߡߊ߲߬ߘߋ߲߫ ߞߍ߬ߟߍ ߦߌߟߡߊ:ߝߊ߬ߙߊ߲߬ߛߌ߬ ߥߙߎߣߍߦߊߟߌ߫ ߞߟߍ ߦߌߟߡߊ:ߊߝߙߌߞߌ߬ ߞߐ߲ߛߐ߲ߧߊ߫ ߞߟߍ
ߡߊ߬ߓߊߕߏ
ߡߊ߬ߓߊߕߏ (ߤߖߌ) ߦߋ߫ ߖߘߍ߬ߞߟߏ߬ߓߊ߮ ߟߊ߫ ߓߊ߯ߙߊ߫ ߞߍߕߊ ߟߎ߬ ߘߐ߫ ߝߌ߬ߛߊ߬ߡߊ߲߬ߒߕߋ ߟߎ߬ ߘߏ߫ ߟߋ߬ ߘߌ߫ ߸ ߡߐ߰ ߡߊ߫ ߡߍ߲ ߠߎ߬ ߞߍ߫ ߢߊ߬ߕߐ߬ߣߐ ߘߊ߲߬ ߟߐ߲߫ ߖߐ߲߭ ߞߊ߲߬، ߞߵߊ߬ ߛߋ ߕߏ߫ ߌ ߦߋ߫ ߞߵߌ ߓߊ߬  ߊ߬ ߡߊ߬ ߸ ߡߐ߰ ߡߴߏ߬ ߝߣߊ߫ ߞߎ߲߬ߞߏ ߘߊ߲߬ ߟߐ߲߫ ߖߐ߲߭ ߞߊ߲߬، ߞߊ߬ߕߎ߲߰ ߡߊ߬ߡߊߘߌ߫ ߣߊߡߎ߲ ߟߐ߬ߣߍ߲߫ ߛߋ߲߬ ߟߏ߯ߺߟߎ߫ ߡߍ߲ ߞߊ߲߬ ߏ߬ ߟߎ߬ ߘߏ߫ ߟߋ߬ ߡߊ߬ߓߊߕߏ ߘߌ߫ (ߣߊߟߌ߬ߡߎ߲߫ ߊ߬ߟߎ߬ ߟߏ߯ߟߎߣߊ߲ ߘߌ߫ ߞߊ߬ߣߌ߲߬).
ߞߎߡߊߘߋ߲߫ ߡߊ߬ߟߐ߲
ߡߊ߬ߓߊߕߏ ߦߋ߫ ߊߟߊ߫ ߟߊ߫ ߓߏ߲߫ ߠߊߕߏߣߍ߲ ߡߊߜߍ߲߫ ߠߋ߬ ߘߌ߫ ߞߊ߬ ߕߊ߯ ߞߏ߫ ߞߙߍߞߙߍߣߍ߲ ߘߏ߫ ߟߎ߫ ߞߍ߫ ߦߋ߲߬ ߸ ߥߟߊ߫ ߞߊ߬ ߕߊ߯ ߘߌ߲߬ߞߌ߬ߙߊ߫ ߞߙߍߞߙߍߣߍ߲ ߘߏ߫ ߞߎ߲ߝߊ߲ߓߐ߫ ߕߎ߬ߡߘߊ߬ ߞߙߍߞߙߍߣߍ߲߫ ߞߣߐ߫، ߓߏ߲߫ ߠߊߕߏߣߍ߲ ߏ߬ ߟߋ߬ ߛߐ߬ߕߐ ߘߌ߫، ߘߌ߲߬ߞߌ߬ߙߊ߫ ߞߙߍߞߙߍߣߍ߲ ߠߋ߬ ߓߙߊߞߣߍ߫ ߟߊߕߏߣߍ߲ ߣߌ߫ ߡߌߣߊ߫ ߣߌ߫ ߊߝߙߊ߫ ߣߌ߫ ߡߎߖ߭ߑߘߊߟߌߝߊ߫ ߛߝߊ߫ ߣߌ߫ ߡߊߙߑߥߊ߫ ߘߌ߫ ߊ߬ ߣߴߏ߬،.... ߕߎ߬ߡߘߊ߬ ߞߙߍߞߙߍߣߍ߲ ߠߋ߬ ߡߊ߬ߓߊߕߏ ߞߍߕߎߡߊ ߘߌ߫ ߸ ߏ߬ ߦߋ߫ ߞߊߙߏ߫ ߛߊ߬ߓߊ߫ ߟߋ߬ ߘߌ߫ ߕߊ߲߬: ߡߌ߲߬ߞߊߙߏ ߸ ߘߐ߲߬ߞߌ߲߬ߡߊߞߐߣߐ߲   ߘߐ߲߬ߞߌ߲.
ߡߊ߬ߓߊߕߏ ߞߍߓߊߟߌߦߊ
ߞߋߟߊ ߞߊ߬ ߡߍ߲ ߝߐ߫ ߡߊ߬ߓߊߕߏ ߞߍߓߊߟߌߦߊ ߘߐߜߏߦߊ ߘߐ߫ ߞߵߊ߬ ߞߊ߲ (ߛߙߊߕߌ) ߓߍ߯ ߘߝߊߣߍ߲߫ ߕߏ߫ ߌ ߡߐ߰ ߟߊ߫ (ߕ.ߖ):
ߡߊ߬ߓߊߕߏ ߛߋ߲ߛߋߘߋ߲ߧߊ߫ ߕߎߡߊ
ߡߊ߬ߓߊߕߏ ߛߋ߲ߛߋߘߋ߲ߧߊߣߍ߲߫ ߞߋߟߊ ߟߊ߫ ߝߎ߲ߘߌ ߛߊ߲߬ ߞߐ߬ߣߐ߲߬ߘߐ߬ߣߊ߲ ߠߋ߬ (ߕ.ߖ) ߞߵߊ߬ ߕߎ߬ߙߎ ߞߍ߫ ߊߟߊ߫ ߞߘߐߕߊ߬ߣߍ߲ ߞߎߡߊߞߊ߲ ߢߌ߲߬ ߖߌ߱ ߘߌ߫ ߞߊ߬ߣߌ߲߬ ߞߏ߫: ﴿ ߊߟߊ߫ ߟߊ߫ ߓߏ߲ ߡߊߓߊ߬ߕߏ ߦߋ߫ ߡߐ߱ ߓߍ߯ ߟߋ ߡߊ߬ ߛߋ߲ߛߋߘߋ߲ ߘߌ߫ ߸ ߡߍ߲ ߓߊ߯ ߛߌߟߊ ߟߊߣߐ߬ ߞߊ߬ߣߌ߲߬﴾. [ߌߡߎ߬ߙߊ߲߬ ߞߐߙߍ. ߟߺ/߉߇].
ߡߊ߬ߓߊߕߏ ߜߏߦߊߜߏߦߊ ߞߊ߲ ߠߎ߬:
ߞߊ߲ ߡߍ߲ ߠߎ߬ ߦߋ߫ ߡߊ߬ߓߊߕߏ ߜߏߦߊߜߏߦߊ߫ ߟߊ߫ ߡߐ߰ ߞߊ߲߬ ߸ ߏ߬ ߦߋ߫ ߞߊ߲߫ ߟߏ߯ߺߟߎ߫ ߢߌ߲߬ ߠߎ߫ ߟߋ߬ ߘߌ߫ ߕߊ߲߬: [ߖߘߍ߬ߟߏ߬ߦߊ، ߞߎ߲߬ߡߊ߬ߞߘߎ، ߝߊ߬ߘߌ߬ߘߐ߬ߞߍ߲ߘߍߦߊ، ߛߌߟߊߝߊ߲ߘߊ، ߛߌߟߊ ߞߎ߬ߡߊ߲߬ߘߌ߬ߓߊߟߌߦߊ]
ߡߊ߬ߓߊߕߏ ߓߊ߯ߙߊ ߟߎ߬
ߖߊ߲߬ߕߏ߬ߒߘߐ߫: ߡߊ߬ߓߊߕߏ ߞߏ߫ ߞߍߕߊ ߓߍ߯ ߦߋ߫ ߞߍ߫ ߟߊ߫ ߡߞߊ߫ ߟߋ߬ ߸ ߊ߬ ߝߏߦߌ߬ ߕߍ߫ ߞߍ߫ ߟߊ߫ ߘߎ߰ ߜߘߍ߫ ߟߊ߫ ߡߍ߲ ߕߍ߫ ߡߞߊ߫ ߘߌ߫، ߤߊߟߌ߫ ߡߊ߬ߘߌߣߊ߬ ߸ ߣߌ߫ ߞߋߟߊ ߣߴߊ߬ ߘߍ߬ߢߐ߲߮ ߠߎ߫ ߝߏ߲߬ߝߏ߲ ߞߎ߲ߝߊ߲ߓߐߟߌ ߣߴߊ߬ߟߎ߫ ߛߊ߬ߙߌ ߟߎ߬ ߞߐ߲߬ߘߐ߲ ߕߍ߫ ߸ ߛߋ߫ ߕߍ߫ ߞߍ߫ ߟߊ߫ ߦߋ߲߬ ߸ ߏ߬ ߘߏ߲߬ ߝߋ߲ - ߋ - ߝߋ߲߫ ߕߍ߫ ߡߊ߬ߓߊߕߏ ߕߎ߲ߞߎ߲߫ ߘߌ߫ ߥߟߴߊ߬ ߓߏߟߏ߲߫.
ߒ߬ߓߊ߬ ߡߊ߬ߓߊߕߏ ߞߊ߲ ߓߍ߯ ߓߊ߯ ߘߝߊ߫ ߖߘߍ߬ߞߟߏ߬ߓߊ߮ ߟߊ߫ ߸ ߊ߬ ߘߌ߫ ߥߟߌ߬ ߞߊ߬ ߥߴߊ߬ ߘߊߞߎ߲ ߘߐ߫، ߏ߬  ߘߐ߫ ߊ߬ ߦߋ߫ ߕߊ߯ ߟߊ߫ ߞߏ ߡߍ߲ ߠߎ߬ ߞߍ߫ ߞߊߡߊ߬ ߡߊ߬ߓߊߕߏ ߘߌ߫ ߸ ߏ߬ ߦߋ߫ ߞߏߓߊ߫ ߁߂ ߢߌ߲߬ ߠߎ߫ ߟߋ߬ ߘߌ߫ ߝߊߦߌߘߊ߫:
߁ߟߐ - ߣߊߡߎ߲ߘߐߦߟߊ ߕߊ߬ߟߌ: ߡߓߊ߬ߕߏ߬ߟߊ ߓߊ߯ ߓߌ߫ ߡߊ߬ߓߊߕߏ ߞߏ ߟߎ߬ ߝߍ߬ ߸ ߊ߬ ߦߋ߫ ߣߊߡߎ߲ߘߐߦߊ ߟߋ ߕߊ߬ ߟߊ߫ ߡߎߣߎ߲߬ ߏ߬ ߦߋ߫ ߞߍ߫ ߟߊ߫ ߘߐ߲߬ߞߌ߲ ߕߟߋ߬ ߈߲ ߟߏ߲ ߠߋ߬ ߥߟߊ߫ ߛߊߟߌߓߊߞߊߙߏ ߕߟߋ߬ ߈، ߏ߬ ߦߋ߫ ߞߍ߫ ߟߊ߫ ߡߓߊ߬ߕߏ߬ߟߊ ߓߟߏ߫ ߘߌ߬
߲ߞߌߙߊ߫ ߟߋ߬ ߘߐ߫ ߊ߬ ߓߊ߯ ߖߌ߰ ߦߙߐ ߡߍ߲، ߣߊߡߎ߲ߘߐߦߊ ߕߊ߬ ߢߊ ߘߐ߫ ߸ ߡߐ߱ ߦߴߊ߬ ߞߏ߬ ߟߊ߫ ߟߋ߬ ߦߏ߫ ߞߛߐߓߊߕߐ ߟߊ߫ ߞߏ߬ߟߌ ߗߏ߯ߦߊ، ߏ߬ ߞߐ߫ ߞߵߊ߬ ߞߎ߲߬ߛߌ ߣߴߊ߬ ߓߏ߲߬ߓߏ߬ߛߌ ߟߎ߬ ߛߎߡߊߘߌߦߊ߫ ߛߎߡߊߙߋ߲ ߠߊ߫ ߸ ߏ߬ ߞߍߕߐ߫ ߣߊߡߎ߲ ߝߊ߯ߣߌ߲߫ ߕߊ ߞߐ߫ ߟߋ߬، ߣߌ߫ ߗߍ߭ ߟߋ߬: ߕߊ߰ߝߋ߫ ߝߌ߬ߟߊ߬، ߞߊ߬ ߞߋߟߋ߲߫ ߛߘߴߌ ߟߊ߫ ߞߵߊ߬ ߕߐ߬ ߞߋߟߋ߲߫ ߡߌߣߌ߲߫ ߌ ߡߊ߬، ߓߊ ߝߊ߰ߣߌ߲߬ ߞߊߙߊߣߍ߲߫ ߘߏ߲߭ ߦߋ߫ ߟߊߕߐ߲߫ ߠߊ߫ ߟߋ߬ ߗߍ߭ ߡߊ߬ ߏ߬ ߘߌ߲߬ߞߌߙߊ ߘߐ߫، ߞߏ߬ߣߌ߲߬ ߡߏ߬ߛߏ ߞߏ߫ ߕߍ߫، ߝߊ߰ߣߌ߲߬ ߞߊߙߊߣߍ߲ ߘߏ߲߭ ߟߊߘߤߊ߬ߣߴߏ߬ ߟߋ߬ ߘߐߙߐ߲߫ ߢߍ߫ ߸ ߊ߬ ߞߏ߬ߣߌ߲߬ ߞߊߣߊ߬ ߞߍ߫ ߝߊ߰ߣߌ߲߬ ߛߘߍߣߍ߲߫ ߘߌ߫ ߥߟߊ߫ ߝߊ߰ߣߌ߲߫ ߟߋ߬ߓߎ߬ߣߍ߲߫ ߘߌ߫.
ߏ߬ ߞߐ߫ ߸ ߣߴߌ ߣߐ߬ ߡߊ߫ ߞߍ߫ ߞߏ߬ߟߌ ߣߌ߫ ߛߊߟߖߌߕߊ ߞߍ߫ ߟߊ߫ ߢߐ߲߮ ߝߍ߬ ߸ ߌ ߘߴߌ ߛߊߟߖߌߕߊ߬ ߞߊ߬ ߟߐ߬ ߝߌ߬ߟߊ߬ ߕߌ߲ߞߌ߲߫، ߏ߬ ߟߋ ߞߐ߫ ߛߊ߫ ߌ ߘߴߊ߬ ߝߐ߫ ߞߏ߫: {(ߒ ߡߊ߰ߙߌ) ߸ ߒ ߓߘߴߌ ߟߊߡߌ߬ߘߊ߬ ߡߓߊ߬ߕߏ߬ ߟߊ߫ = لبيك حجّاً}. ߏ߰ ߟߋ߬ ߣߴߌ ߣߊ߬ߣߍ߲߫ ߡߊ߬ߓߊߕߏ ߞߋߟߋ߲ ߠߋ߬ ߞߍ߫ ߟߊ߫، ߞߏ߬ߣߌ߲߬ ߣߴߊ߬ ߣߌ߫ ߡߍ߲߬ߛߍ߲߬ߧߊ ߟߋ߬ ߥߟߊ߫ ߎߡߎߙߊ ߸ ߌ ߘߴߊ߬ ߝߐ߫ ߞߏ߫: {(ߒ ߡߊ߰ߙߌ) ߸ ߒ ߓߘߴߌ ߟߊߡߌ߬ߘߊ߬ ߡߓߊ߬ߕߏ߬ ߣߌ߫ ߡߍ߲߬ߛߍ߲߬ߧߊ߬ ߟߊ߫ = لبيك حجّاً وعمراً}،  ߣߴߌ ߕߎ߲߬ߞߎ߬ߙߎ߲߬ ߘߊ߫ ߞߏ߫ ߡߊ߬ߓߊߕߏ ߞߏߢߊ ߕߐ߭ ߟߎ߬ ߕߍߣߊ߬ ߘߊߓߊ߲߫ ߠߴߌ ߓߟߏ߫ ߕߎ߲߰ߢߐ߲߰ߠߊ߫ ߓߟߏ߫ ߡߊ߬ ߸ ߌ ߘߴߊ߬ ߝߐ߫ ߞߊ߬ߦߌ߯ ߣߊߡߎ߲ߘߐߦߊ ߕߊ߬ ߦߌߟߊ ߣߌ߲߬ ߘߐ߫ ߞߏ߫: { ߞߏ߫ ߓߊ߯ ߒ ߠߊߛߐ߬ߘߐ߲߬ ߦߙߐ ߡߍ߲ ߒ ߠߊ߫ ߣߊߡߎ߲ߘߐߦߊ ߘߌ߫ ߓߌ߬ߟߊ߬ ߦߋ߲߬}، ߏ߬ ߞߐ߫ ߸ ߌ ߘߌ߫ ߛߐ߲ߞߐ߫ ߟߊ߬ߓߟߌ߬ ߞߊ߲ ߝߐ߫ ߟߊ߫ ߣߊߟߌ߬ߡߎ߲߫ ߟߓߊ߬ߦߌ߬ߞߊ߬ ߝߐ ߘߌ߫ ߞߊ߬ߣߌ߲߫.
ߖߊ߲߬ߕߏ߬ߒߘߐ: ߕߎ߲߬ߞߎߙߎ߲ ߡߍ߲ ߝߐߣߍ߲߫ ߛߍ߲ ߸ ߏ߬ ߦߋ߫ ߟߋ߬ ߦߏ߫ ߣߌ߫ ߡߏ߬ߛߏ ߞߵߊ߬ ߟߐ߲߫ ߞߏ߫ ߡߊ߬ߓߊߕߏ ߓߊ߯ߙߊ ߕߍ߫ ߟߊߞߎߙߊ߲߫ ߝߋߎ߫ ߣߴߊ߬ ߟߊ߫ ߞߏ߬ߟߌ ߡߊ߫ ߣߊ߬، ߊ߬ ߣߌ߫ ߖߊ߲߬ߞߊ߬ߙߏ߬ ߓߊ߯ ߡߍ߲ ߠߊߛߐ߬ߘߐ߲ ߡߊ߬ߓߊߕߏ ߘߊߞߎ߲ ߘߐ߫ ߦߋ߲߬ ߡߍ߲ ߘߴߊ߬ ߕߌ߰ ߟߊߞߢߊ߬ ߞߟߍߞߕߍ߫، ߒ߬ߓߊ߬ ߏ߬ ߣߴߊ߬ ߢߐ߲߰ ߘߐ߫ ߟߎ߫ ߟߋ߬ ߞߏ߫ ߦߋ߫.
߂ߣߊ߲ - ߓߐߟߌ ߞߊ߬ ߕߊ߯ ߡߌߣߊ߫: ߣߊߡߎ߲ߘߐߦߊ ߕߊ߭ ߞߐ߫ ߸ ߓߍ߯ ߘߴߊ߬ ߞߎ߲߬ߛߌ߲߫ ߘߌ߲߬ߞߌߙߊ ߘߏ߫ ߟߊ߫ ߡߍ߲ ߕߐ߯ " ߡߌߣߊ߫ " ߸ ߥߊ߫ ߘߌ߫ ߞߍ߫ ߛߊߟߌߝߊ߬ߣߊ ߣߌ߫ ߟߊ߲߬ߛߙߊ ߣߌ߫ ߝߌ߬ߕߙߌ ߣߌ߫ ߛߊ߯ߺߝߏ ߕߌ߲ߞߌ߲߫ ߠߊ߫ ߦߋ߲߬ ߟߊ߬ߘߛߏ߬ߟߌ߬ ߓߟߏ߫ ߡߊ߬ ߸ ߞߏ߬ߣߵߊ߬ߟߎ߬ ߕߍ߫ ߟߊߘߍ߬ ߟߊ߫ ߘߋ߬، ߊ߰ ߞߍ߫ ߟߊ߫  ߟߋ߬ ߦߏ߫ ߊߟߊ߫ ߟߊ߫ ߞߋߟߊ ߞߵߊ߬ ߞߍ߫ ߢߊ ߡߍ߲ (ߕ.ߖ. ) ߡߊ߬. ߦߌߟߡߊ:ߒߞߏ ߦߌߟߡߊ:ߣߊߡߎ߲ ߦߌߟߡߊ:ߘߌ߯ߣߊ
ߕߌ
ߕߌߓߌ߲߫ ߛߎ߮ ߡߍ߲ ߠߎ߬ ߘߓߍ߫ ߟߊ߫ ߞߵߊ߬ ߟߊ߫ ߛߊ߲ߛߙߊ ߟߊ߫
ߞߣߊߘߊ߫
ߝߐߓߏߟߏ߲ߟߐ߲ߘߐߦߊ
ߦߌߟߡߊ ߓߊߖߎߟߞߊ: ߓߟߏߦߊߟߌ߫ ߓߐߣߍ߲ߢߐ߲߰ߡߊ ߟߎ߬ ߓߘߊ߫ ߟߊߓߊ߯ߙߊ߫ ߞߣߊߘߊ߫ ߕߐ߮ ߝߐߓߏߟߏ߲ߟߐ߲ߘߐߦߊ ߟߊ߫ ߞߏ߫ ߟߊ߫߸ ߘߌ߬ߢߍ߬ ߓߘߊ߫ ߞߴߊ߬ ߡߊ߬ ߡߎ߬ߕߎ߲߬ ߞߴߊ߬ ߓߐߣߍ߲߫ ߦߋ߫ ߌߙߊ߲ߞߊ߲ ߠߋ߬ ߘߐ߫߸ ߌߙߊ߲ߞߊ ߞߣߊߕߊ߫ ߞߊ߬ ߓߐ߫ ߛߍ߲ߕ-ߟߏߙߊ߲߫߸ ߡߍ߲ ߞߘߐ ߦߋ߫ ߕߏ߯ߘߊ ߘߌ߫ ߥߟߊ߫ ߓߍ߲߬ߡߊ߬ߞߊ߲. ߟߊ߲߬ߔߊ߯ߛߌ ߡߍ߲ ߠߎ߬ ߛߌ߰ߣߍ߲߫ ߕߘߍ߬ ߦߋ߫ ߞߋߓߍߞ ߕߌ߲߬ߞߎߘߎ߲ ߘߐ߫ ߦߋ߲߬߸ ߏ߬ ߟߎ߫ ߕߘߍ߬ ߦߋ߫ ߞߎߡߊߘߋ߲ ߏ߬ ߟߊߓߊ߯ߙߊ߫ ߟߊ߫ ߞߊ߬ ߝߊ߬ߙߊ߲߬ߛߌ߬ ߛߏ߲߯ߓߊߟߌߟߊ߫ ߗ߭ߊߞ ߞߊߙߑߕߌߦߋ߫ ߟߊߛߌ߲߫ ߛߑߕߘߊߞߏߣߊ߫ ߕߏ߯ߘߊ ߡߊ߬߸ ߁߅߃߅ ߟߊ߫. ߞߐ ߟߊ߫߸ ߞߊߙߑߕߌߦߋ߫ ߞߊ߬ ߞߎߡߊߘߋ߲ ߏ߬ ߟߊߓߊ߯ߙߊ߫ ߞߵߏ߬ ߞߍ߫ ߦߟߌߡߊߛߙߋ ߘߌ߫ ߕߏ߯ߘߊ ߏ߬ ߟߊ߫ ߊ߬ ߣߌ߫ ߕߌ߲߬ߞߎߘߎ߲ ߡߍ߲ ߕߘߍ߬ ߦߋ߫ ߘߏߣߊߞߏߣߊ߫ ߟߊ߫ ߡߊ߬ߙߊ ߘߐ߫߸ ߛߑߕߘߊߞߏߣߊ߫ ߞߎ߲߬ߕߌ߮ ߞߊ߬ߣߌ߲: ߞߵߊ߬ ߕߊ߬ ߁߅߄߅ ߡߊ߬߸ ߋߙߐߔߎ߬ ߞߊ߬ߝߊ ߣߴߊ߬ ߔߊ߬ߔߘߊ ߟߎ߬ ߞߊ߬ ߕߏ߯ߘߊߣߍ߲ ߏ߬ ߞߍ߫ ߦߟߌߡߊߛߙߋ ߘߌ߫ ߕߌ߲߬ߞߎ߬ߘߎ߲߬ ߣߍ߲ ߏ߬ ߟߊ߫ ߡߍ߲ ߛߌ߰ߣߍ߲߬ ߦߋ߫ ߛߍ߲ߕ-ߟߏߙߊ߲߫ ߓߊ ߝߍ߬ ߞߣߊߘߊ߫. ߞߵߊ߬ ߘߊߡߌ߬ߣߊ߬ ߝߊ߯ߘߐߞߍ߫ ߁߆߲ ߡߊ߬ ߞߵߊ߬ ߛߌ߰ ߁߈߲ ߠߊ߫߸ ߞߣߊߘߊ߫ ߞߍ߫ ߘߊ߫ ߦߟߌߡߊߛߙߋ ߘߌ߫ ߝߊ߬ߙߊ߲߬ߛߌ߬-ߞߎߘߊ߫ ߦߋ߫ ߡߍ߲ ߛߌ߰ߣߍ߲߫ ߕߘߍ߬ ߦߋ߫ ߛߍ߲ߕ-ߟߏߙߊ߲߫ ߓߊ ߟߐ߭ ߝߍ߬. ߁߇߉߁ ߠߊ߫߸ ߕߌ߲߬ߞߎߘߎ߲ ߞߍ߫ ߘߊ߫ ߓߙߌߕߊ߲ߓߊ߫ ߥߙߎߣߍ߫ ߝߌ߬ߟߊ߬ ߘߌ߫߸ ߡߍ߲ ߠߎ߬ ߕߘߍ߬ ߦߋ߫ ߞߟߌ߫ ߟߊ߫ ߞߏ߫ ߞߣߊߘߊ߫ ߘߎ߰ߟߊ ߣߌ߫ ߞߣߊߘߊ߫ ߛߊ߲ߘߐ߸ ߤߊ߲߯ ߞߊ߬ ߥߴߊ߬ ߛߌ߰ ߊ߬ߟߎ߬ ߘߟߊߘߍ߱ ߟߊ߫ ߞߊ߬ ߞߍ߫ ߓߙߌߕߊ߲ߓߊ߫ ߕߌ߲߬ߞߎ߬ߘߎ߲߬ ߞߣߊߘߊ߫ ߘߌ߫ ߁߈߄߁ ߠߊ߫. ߞߵߊ߬ ߞߍ߫ ߞߙߎߝߊߢߐ߲߮ ߘߌ߫ ߁߈߆߇ ߟߊ߫߸ ߞߣߊߘߊ߫ ߟߊߘߏ߲߬ ߘߊ߫ ߞߵߊ߬ ߞߍ߫ ߕߐ߯ ߟߊߘߤߊ߬ߣߍ߲ ߘߌ߫ ߖߡߊ߬ߣߊ߬ ߞߎߘߊ߫ ߦߋ߫ ߟߐ߲ߘߐ߲߬ ߜߊ߬ߙߊ ߟߋ߬ ߘߐ߫߸ ߞߊ߬ ߞߎߡߊߘߋ߲ ߣߌ߬ߣߌ߬ߒ߬ߡߊ߬ߣߍ߲ ߟߴߊ߬ ߡߐ߬ߟߐ߲ ߞߊ߲߬. ߁߉߅߁ ߠߊ߫߸ ߡߊ߲߬ߛߊ߬ߟߊ ߘߍ߬ߣߍ߲ ߡߍ߲ ߕߘߍ߬ ߦߋ߫ ߞߣߊߘߊ߫ ߖߊ߬ߕߋ߬ ߟߊ߫ ߞߐߡߐ߲ߥߌߟߕ ߡߊ߲߬ߛߊ߬ߟߊ ߘߏ߫ ߘߌ߫߸ ߏ߬ ߕߍ߫ ߣߌ߬ߣߌ߬ߒ߬ߡߊ߬ߣߍ߲ ߠߊߓߊ߯ߙߊ߫ ߟߊ߫ ߞߣߊߘߊ߫ ߕߐ߮ ߞߊ߲߬ ߡߎ߬ߕߎ߲߬. ߟߎߌߛ ߛߍ߲ߕ ߟߏߙߊ߲߫ ߠߊ߫ ߞߎ߲߬ߠߊ߬ߛߌ߮ ߟߋ߬ ߞߊ߬ ߣߌ߬ߣߌ߬ߒ߬ߡߊ߬ߣߍ߲߬ ߕߐ߮ ߟߊߟߌ ߟߊߛߴߊ߬ ߘߊ߲߭ ߠߊ߫ ߞߣߊߘߊ߫ ߕߐ߮ ߞߊ߲߬ ߁߉߅߁ ߠߊ߫. ߁߉߈߂ ߟߊ߫߸ ߞߣߊߘߊ߫ ߞߎ߬ߙߎ߲߬ߘߎ ߟߊߘߊ߲ߠߌ߲߸ ߏ߬ ߟߋ ߞߊ߬ ߞߣߊߘߊ߫ ߛߌ߰ߞߊ߲ ߞߴߊ߬ ߖߍ߬ߘߍ ߟߊ߫ ߞߣߐ߬ߜߍ߲߬ߠߌ߲ ߞߐ߬ߣߐߡߊ߬߸ ߏ߬ ߡߊ߫ ߞߍ߫ ߝߌ߬ߛߊ߬ߡߊ߲߬ߕߋ ߘߌ߫ ߦߙߐ߫ ߜߘߍ߫ ߝߏ߫ ߞߣߊߘߊ߫. ߛߊ߲߬ ߞߋߟߋ߲ ߏ߬ ߟߊ߫߸ ߞߣߊߘߊ߫ ߝߊ߬ߛߏ߬ߟߊ߬ߞߊ ߝߌ߬ߘߊ ߕߐ߮ ߦߟߍ߬ߡߊ߲߬ ߘߊ߬ ߞߵߊ߬ ߞߍ߫ ߞߣߊߘߊ߫ ߡߌ߬ߣߌ߬ߟߌ ߝߌ߬ߘߊ ߘߌ߫. ߣߌ߬ߣߌ߬ߟߌ߬ ߕߐ߮ ߏ߬ ߕߘߍ߬ ߦߋ߫ ߟߊߓߞߊߙߊ߫ ߟߊ߫ ߟߋ߬ ߞߊ߬ ߞߙߎߝߊ ߕߌ߲߬ߞߎߘߎ߲ ߠߎ߬ ߞߎ߲߬ߠߊ߬ߛߌ߮ ߟߎ߬ ߘߊ߲߬ߠߊߕߍ߰߸ ߞߏ߬ߣߌ߲߬ ߖߊ߯ߓߊ߫ ߞߟߍ߫ ߝߌߟߊߣߊ߲ ߓߊ߲ ߞߐ ߘߐ߫߸ ߞߙߎߝߊ߫ ߕߐ߮ ߞߊ߬ ߣߌ߬ߣߌ߬ߣߍ߲ ߠߎ߬ ߣߐ߬ߘߐߓߌ߬ߟߊ߬.
ߟߐ߲ߣߌ߲ߦߊ
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߞߣߊߘߊ߫ ߦߌߟߡߊ:ߊߡߋߙߌߞߌ߬ ߜߙߋ ߦߌߟߡߊ:ߊߡߋߙߌߞߌ߬ ߞߐ߬ߘߎ߮
ߞߊ߲ ߠߎ߬ ߟߊߘߏ߲߬ߢߐ߲߰ߘߐ
ߞߊ߲ ߠߎ߬ ߟߊߘߏ߲߬ߢߐ߲߰ߘߐ
ߖߊ߬ߟߊ߲ߞߊ߲߬ߓߊ
ߖߊ߬ߟߊ߲ߞߊ߲߬ߓߊ
ߞߊ߲ ߠߎ߬ ߟߊߘߏ߲߬ߢߐ߲߰ߘߐ
ߞߊ߲ ߠߎ߬ ߟߊߘߏ߲߬ߢߐ߲߰ߘߐ ߦߋ߫ ߞߊ߲ ߘߏ߫ ߦߋߙߋ߲ ߣߐ߭ ߕߏ߫ ߟߋ߬ ߘߌ߫ ߞߊ߲߫ ߜߘߍ߫ ߦߋߙߋ߲ ߡߊ߬، ߦߏ߫ ߞߊ߲ߓߏߟߏ߲ ߦߴߊ߬ ߣߐ߭ ߕߏ߫ ߞߊ߲߫ ߔߌߦߐߔߌߦߐ ߡߊ߬ ߥߟߴߏ߬ ߛߌ߬ߣߊ.
ߡߊߟߑߞߐߟߡ ߌߞߛ
ߡߊߟߑߞߐߟߡ ߌߞߛ (߁߉߂߅ - ߁߉߆߅) ߕߘߍ߬ ߦߋ߫ ߞߏߕߌ߮ ߟߋ߬ ߘߌ߫ ߊߡߋߙߌߞߌ߬߸ ߊ߬ ߕߘߍ߬ ߦߋ߫ ߖߘߍ߬ߞߟߏ߬ߓߊ߮ ߟߋ߬ ߘߌ߫ ߊ߬ ߣߌ߫ ߡߐ߰ߦߊ ߖߊ߯ߙߋ ߡߊߞߊ߲ߞߊ߲ߓߊ߮. ߘߏ߫ ߟߎ߫ ߞߴߊ߬ ߟߊ߫ ߞߏ ߦߋ߫ ߝߘߊ߬ߝߌ߲ ߠߎ߬ ߖߊ߯ߙߋ ߡߊߞߊ߲ߞߊ߲ߓߊ߮ ߞߟߊߓߎߡߊ ߟߋ߬ ߘߌ߫߸ ߊ߬ߟߋ ߟߋ߬ ߞߊ߬ ߊߡߋߙߌߞߌ߬ ߡߐ߰ߜߍ ߟߎ߬ ߦߙߊ߬ߞߌ߬ ߊ߬ߟߎ߬ ߟߊ߫ ߖߎ߯ߡߊ߲߫ ߞߍ ߘߐ߫ ߞߵߊ߬ ߟߐ߬ ߊߡߋߙߌߞߌ߬ ߝߘߊ߬ߝߌ߲ ߠߎ߬ ߡߊ߬߸ ߘߏ ߟߎ߬ ߝߣߊ߫ ߞߵߊ߬ ߦߙߊ߬ߞߌ߬߸ ߞߴߊ߬ߟߋ ߟߋ߬ ߣߊ߬ ߛߎ߯ߟߊߝߛߊ ߣߌ߫ ߘߊ߲߬ߠߊ߬ߕߊߡߌ߲ ߠߎ߬ ߝߊ߲߬ߞߊߘߏ߲߬ ߠߊ߫. ߊ߬ ߕߘߍ߬ ߦߋ߫ ߞߟߌ߫ ߟߊ߫ ߞߴߊ߬ ߦߋ߫ ߊߡߋߙߌߞߌ߬ ߊߝߙߌߞߌߞߊ ߟߎ߬ ߘߐ߫ ߓߟߋ߬ߓߟߋ ߣߴߊ߬ߟߎ߬ ߘߐ߫ ߝߏ߲߬ߝߏ߲߬ߠߊ߬ߡߊ ߟߎ߬ ߘߏ߫ ߟߋ߬ ߘߌ߫ ߘߐ߬ߝߐ ߞߎ߲߬ߕߊ߮ ߞߘߐ߫
ߖߊ߬ߟߊ߲ߞߊ߲߬ߓߊ
ߖߊ߬ߟߊ߲ߞߊ߲߬ߓߊ ߦߋ߫ ߦߙߌ߫ ߟߋ߬ ߘߌ߫ ߸ ߡߍ߲ ߦߋ߫ ߛߐ߬ߘߐ߲߬ ߠߊ߫ ߡߊ߲߬ߘߋ߲߫ ߝߊ߲߭ ߛߌߦߊߡߊ߲߫ ߸  ߊ߬ ߦߋ߫ ߡߊ߬ߞߏ߬ ߛߌߦߊߡߊ߲߫ ߢߊ߬ߟߊ߫ ߸ ߊ߬ ߟߐ߲ߓߊ߮ ߟߎ߬ ߓߟߏ߫.
ߡߊߟߑߞߐߟߡ ߌߞߛ
. ߡߊߟߑߞߐߟߡ ߌߞߛ ߝߊ߭ ߛߊ߬ ߘߊ߫ ߞߴߊ߬ ߛߌ߭ ߕߏ߫ ߛߊ߲߬ ߆ ߘߐ߫߸ ߊ߬ ߣߊ߫ ߝߣߊ߫ ߟߊߘߏ߲߬ ߘߊ߫ ߝߊ߭ ߘߊ߲ߘߊߛߏ ߟߴߊ߬ ߛߊ߲߬ ߁߃ ߡߊ߬߸ ߊ߬ ߡߐ߬ ߘߊ߫ ߘߋ߲ߓߦߊ߫ ߛߌߦߊߡߊ߲߫ ߞߣߐ߫ ߏ߬ ߟߋ ߞߐ߫ ߛߊ߫. ߊ߬ ߘߏ߲߬ ߘߊ߫ ߥߛߎ ߟߊ߫ ߁߉߄߆ ߟߊ߫߸ ߞߴߊ߬ ߛߌ߭ ߕߏ߫ ߛߊ߲߭ ߂߀ ߘߐ߫߸ ߞߴߊ߬ ߓߘߊ߫ ߛߏ߲߬ߧߊ߬ߟߌ ߞߍ߫. ߊ߬ ߞߴߊ߬ ߕߏ߫ ߥߛߎ ߟߊ߫ ߦߋ߲߬ ߠߋ߬߸ ߞߊ߬ ߘߏ߲߬ ߖߘߍ߬ߞߟߏ߬ߓߊ߰ߦߊ ߡߊ߲߬ߕߏ߲ ߘߐ߫߸ ߞߊ߬ ߓߊ߲߫ ߞߵߊ߬ ߕߐ߮ ߦߟߍ߬ߡߊ߲߫ ߞߵߊ߬ ߓߐ߫ ߡߊߟߑߞߐߟߡ ߟߌߕߏ߬ (ߡߊߟߑߞߐߟߡ ߣߍ߲) ߘߐ߫߸ ߞߴߊ߬ ߞߍ߫ ߡߊߟߑߞߐߟߡ ߌߞߛ ߘߌ߫, ߊ߬ ߞߴߊ߬ ߛߓߍ߫ ߞߐߟߊ߬ ߞߏ߫ ߟߌߕߏ ߞߴߏ߬ ߟߊߣߴߊ߬ ߓߐߛߎ߲ ߠߎ߬ ߟߴߊ߬ߟߎ߬ ߥߙߎߣߍߦߊߓߊ߯ ߞߘߐ ߟߎ߫ ߟߋ߬ ߓߟߏ߫߸ ߖߐ߲߬ߧߊ߬ ߕߐ߮ ߘߌ߫. ߊ߬ ߓߐߣߍ߲ ߥߛߎ ߟߊ߫ ߁߉߅߂ ߟߊ߫߸ ߊ߬ ߣߊ߬ ߘߊ߫ ߞߍ߫ ߛߌ߲߬ߝߏ߲߬ߧߊ߬ߟߌ ߏ߬ ߞߎ߲߬ߕߌ߮ ߘߏ߫ ߘߌ߫߸ ߊ߬ ߕߘߍ߬ ߦߋ߫ ߞߙߎ ߢߊߞߘߐ߫ ߓߊ߯ߙߟߊ ߟߋ߬ ߘߌ߫ ߜߐ߬ߛߐ߲߬ߞߐ߬ߢߐ߲߰ ߞߙߎ ߘߐ߫߸ ߛߊ߲߬ ߁߂ ߖߊ߬ߣߍ߲ ߞߘߐ߫. ߡߊߟߑߞߐߟߡ ߌߞߛ ߞߵߊ߬ ߖߍ߬ߘߍ ߟߊ߫ ߘߐ߬ߝߐ ߡߍ߲ ߛߓߍ߫߸ ߊ߬ ߛߍߥߊߣߍ߲ ߞߊ߬ ߖߘߍ߬ߞߟߏ߬ߓߊ߰ߦߊ ߡߊ߲߬ߕߏ߲ ߠߊ߫ ߟߊ߬ߥߛߊ߬ ߞߍߣߍ߲ ߛߓߍ߫߸ ߞߴߊ߬ ߕߘߍ߬ ߊ߬ߟߋ߬ ߦߋ߫ ߛߌ߲߬ߝߏ߲ ߘߏ߫ ߘߌ߫߸ ߞߊߕߘߍ߬ߕߍ߫ ߊ߬ ߟߊ߫ ߓߊ߰ߕߐ߬ߦߊ ߡߊ߬ߘߎ߮ ߡߊ߬. ߊ߬ ߞߊ߲߫ ߞߏ߫ ߡߊ߲߬ߕߏ߲ ߠߋ߬ ߞߊ߬ ߝߘߊ߬ߝߌ߲ ߠߎ߬ ߟߊ߫ ߟߊ߲߬ߓߋ ߛߊ߲ߞߘߐߕߊ߬߸ ߊ߬ ߣߌ߫ ߞߊ߬ ߕߍߝߘߊߟߌ ߡߍ߲ ߦߋ߫ ߡߐ߰ߝߌ߲ ߣߌ߫ ߡߐ߰ߜߍ ߕߍ߫ ߊߡߋߙߌߞߌ߬߸ ߞߵߏ߬ ߡߊߟߐ߲߫ ߓߍ߯ ߓߟߏ߫߸ ߊ߬ ߣߌ߫ ߞߊ߬ ߘߎ߰ߘߋ߲ ߖߏ ߟߐ߬ ߊ߬ߟߎ߫ ߘߐ߭ߘߏ߲߬ ߠߴߊ߬ ߟߊ߫. ߡߊߟߑߞߐߟߡ ߌߞߛ ߣߌ߫ ߖߘߍ߬ߞߟߏ߬߬ߓߊ߰ߦߊ ߡߊ߲߬ߕߏ߲ ߞߎ߲߬ߕߌ߯ ߋߟߌߖߊ߫ ߡߎߤߊߡߊߘ ߟߎ߫ ߞߊ߬ ߢߊߛߐ߬ߘߐ߲߬ ߓߐ߫ ߞߏ ߡߊ߬ ߖߘߍ߬ߞߟߏ߬ߓߊ߰ߦߊ ߡߊ߲߬ߕߏ߲ ߘߐ߫߸ ߕߙߊߓߊ ߟߊ߫ ߁߉߆߄ ߠߊ߫. ߊ߬ ߓߊ߲߫ ߘߊ߫ ߞߵߊ߬ ߟߊ߫ ߣߡߌߛߊ ߦߌ߬ߘߊ߬߸ ߊ߬ ߞߍ ߘߐ߫ ߞߵߊ߬ ߖߋ߬ߟߌ ߞߍ߫ ߥߊ߭ ߟߊ߫ ߥߎ߬ߛߎ߫ ߞߎ߲߬ߘߐ߬ߖߊ߲ ߏ߬ ߓߍ߯ ߞߘߐ߫߸ ߖߘߍ߬ߞߟߏ߬ߓߊ߰ߦߊ ߡߊ߲߬ߕߏ߲ ߠߎ߬ ߝߍ߬߸ ߏ߬ ߞߍ ߊ߬ ߞߊ߬ ߖߘߍ߬ߞߟߏ߬ߓߊ߰ߦߊ ߛߎ߲ߣߡߊ ߘߊߡߌ߬ߣߊ߬. ߊ߬ ߓߊ߲ ߞߐ ߘߐ߫ ߕߊ߯ߡߊ ߘߏ߫ ߞߍ߫ ߟߴߊߝߙߌߞߌ߬ ߣߌ߫ ߕߟߋ߬ߓߐ ߕߍߡߊߞߊ߲ߞߋ ߟߎ߫ ߘߐ߫߸ ߊ߬ ߞߊ߬ ߡߊ߬ߓߊߕߏ (ߤߖߌ) ߞߴߊ߬ ߝߍ߬ ߡߍ߲ ߛߋ߲߬ߝߍ߬߸ ߊ߬ ߞߴߊ߬ ߕߐ߮ ߦߟߍ߬ߡߊ߲߫ ߞߵߊ߬ ߝߐ߫ ߞߏ߫ (ߍߟߑߤߊߖߌ߬ ߡߊ߯ߟߌߞ ߍߟ ߛ߭ߊ߬ߓߊ߯ߖ߭) ߘߌ߫. ߊ߬ ߞߴߊ߬ ߛߋ߲߬ߓߐ߫ ߖߘߍ߬ߞߟߏ߬ߓߊ߰ߦߊ ߡߊ߲߬ߕߏ߲ ߘߐ߫ ߔߋߎ߫߸ ߞߊ߬ ߛߎ߯ߟߊߝߛߊ ߡߊߛߐ߬ߛߐ߬߸ ߞߊ߬  ߓߊ߲߫ ߞߊ߬ ߖߘߍ߬ߞߟߏ߬ߓߊ߰ ߕߋ߲ߓߌߘߌ߲ߘߊ߫ ߘߏ߫ ߟߐ߬߸ ߞߊ߬ ߓߊ߲߫ ߞߵߊߡߋߙߌߞߌ߬ ߝߘߊ߬ߝߌ߲ ߠߎ߬ ߟߊ߫ ߞߋ߬ߟߋ߲߬ߧߊ ߛߌ߲߬ߝߏ߲߬ߧߊ߬ߟߌ ߘߍ߭ ߛߌ߲ߘߌ߫. ߊ߬ ߞߊ߬ ߝߘߊ߬ߝߌ߲߬ߠߊ߬ߟߊ߲߬ߘߌߦߊ ߝߊ߲߬ߞߊߘߏ߲߬߸ ߊ߬ ߣߌ߫ ߞߊ߬ ߝߘߊ߬ߝߌ߲ ߠߎ߬ ߟߊߞߊ߯ߙߌߦߴߊ߬ߟߎ߫ ߖߘߍ߬ ߡߊߞߊ߲ߞߊ߲ ߡߊ߬  ߖߘߍ߬ߞߟߏ߬ߓߊ߰ߦߊ߬ ߡߊ߲߬ߕߏ߲ ߛߌ߲߬ߝߏ߲߫ ߃ ߥߟߌ߬ ߘߊ߫ ߞߊ߬ ߥߴߊ߬ ߝߊ߰߸ ߞߏ߲ߞߏ߲ߜߍ ߂߁ ߡߊ߬ ߁߉߆߅ ߟߊ߫.
ߞߊ߲ ߠߎ߬ ߟߊߘߏ߲߬ߢߐ߲߰ߘߐ
ߥߟߊ߫ ߞߊ߲߫ ߜߘߍ߫ ߦߴߊ߬ ߣߐ߭ ߕߏ߫ ߞߊ߲߫ ߜߘߍ߫ ߡߊ߬، ߦߏ߫ ߝߊ߬ߙߊ߲߬ߛߌ߬ߞߊ߲ ߧߴߊ߬ ߣߐ߭ ߕߏ߫ ߒߞߏ ߡߊ߬ ߥߟߊ߫ ߒߞߏ ߦߴߊ߬ ߣߐ߭ ߕߏ߫ ߊߙߊߓߎߞߊ߲ ߡߊ߬. ߦߌߟߡߊ:ߞߊ߲ ߦߌߟߡߊ:ߞߊ߲ߟߐ߲ߘߐߦߊ ߦߌߟߡߊ:ߟߐ߲ߞߏ
ߡߊߟߑߞߐߟߡ ߌߞߛ
ߥߛߎ (ߞߊ߬ߛߏ)
ߞߵߊ߬ ߕߘߍ߬ ߡߊߟߑߞߐߟߡ ߍߞߛ ߦߋ߫ ߥߛߎ ߟߊ߫߸ ߊ߬ ߣߌ߫ ߡߐ߰ ߟߊߥߛߎߣߍ߲߫ ߜߘߍ߫ ߖߐ߲ߣ ߓߍ߲ߓߑߙߋ߫ ߞߊ߬ ߢߐ߲߮ ߦߋ߫ ߦߋ߲߬߸ ߏ߬ ߦߋ߫ ߖߘߍ߬ߘߞߋ߬ߟߊ ߘߏ߫ ߟߋ߬ ߘߌ߫߸ ߊ߬ ߞߊ߬ ߡߍ߲ ߠߊ߫ ߞߏ ߛߓߍ߫ ߞߐ ߟߊ߫ ߞߏ߫ ߒ ߞߊ߬ ߡߐ߰ ߝߟߐ ߡߍ߲ ߦߋ߫ ߣߴߊ߬ ߢߐ߲߰ ߡߊ߬ߡߙߊ߬ߟߌ߬ߟߊ߬ ߕߍ߫ ߡߊ߬ߓߏ߲߬ߧߊ߬ߟߌ ߘߝߊߣߍ߲ ߘߐ߫. ߓߍ߲ߓߑߙߋ߫ ߟߊ߫ ߣߌ߬ߣߌ߬ߟߌ ߞߐ߬ߣߐߡߊ߬߸ ߡߊߟߑߞߐߟߡ ߣߊ߬ ߘߊ߫ ߞߍ߫ ߘߐߛߊߙߌߟߌߟߊ ߘߊ߲߬ߠߊߕߊ߬ߡߌ߲߬ߣߍ߲ ߘߌ߫.
ߕߎ߬ߡߊ ߏ߬ ߟߊ߫߸ ߊ߬ ߡߊ߬ߞߍ ߣߴߊ߬ ߡߊ߬ߡߛߏ ߥߙߍߓߊߓߊ ߟߎ߬ ߞߊ߬ ߛߓߍߟߌ ߞߴߊ߬ ߡߊ߬ ߣߋߛ߭ߐ߲߫ ߐ߬ߝ ߌߛߑߟߊߡ (ߖߘߍ߬ߞߟߏ߬ߓߊ߰ߦߊ ߡߊ߲߬ߕߏ߲) ߗߏ߯ߦߊ ߟߎ߬ ߞߊ߲߬߸ ߏ߬ ߕߘߍ߬ ߦߋ߫ ߣߊߺߡߎ߲߫ ߕߏ߯ߝߏ߫ ߟߋ߬ ߘߌ߫ ߡߍ߲ ߞߎߘߟߊߡߊ ߕߘߍ߬ ߦߋ߫ ߞߊ߬ߥߊ߲߬ߘߌ߬ߟߌ ߖߘߍ߬ߕߐ߲߬ߕߌ߰ߦߊ ߘߐ߫ ߝߘߊ߬ߝߌ߲ ߠߎ߬ ߓߟߏ߫߸ ߊ߬ ߣߴߊ߬ ߞߎ߲߬ߘߏ߲ ߘߐ߫߸ ߞߴߊߝߙߌߞߌߞߊ߫ ߕߎ߲ߞߊߙߊ߲ߞߋ ߟߎ߬ ߟߊߞߐߛߊ߬ߦߌ߬ ߊߝߙߌߞߌ߬߸ ߛߴߊ߬ߟߎ߬ ߘߌ߫ ߞߊ߲ߠߊߓߌ߬ߟߊ߬ ߞߊ߬ ߓߐ߫ ߊߡߋߙߌߞߌ߬ ߝߘߊ߬ߜߍ ߟߎ߬ ߣߌ߫ ߋߙߐߔߎߞߊ ߟߎ߬ ߟߊ߫ ߘߊ߲߬ߠߊ߬ߕߊߡߌ߲ ߡߊ߬. ߊ߬ߟߋ ߞߴߊ߬ ߕߐ߬ߣߐ ߟߊߘߐ߯ߦߊ ߢߊߦߌ߬ߘߊ߬ ߞߎ߲߬ߝߟߐ ߘߐ߫߸ ߞߏ߬ߣߌ߲߬ ߞߊ߬ߦߌ߯ ߊ߬ ߡߊ߬ߞߍ߫ ߙߋߗ߭ߌߣߊߟߘ ߞߊ߬ ߛߓߍߟߌ ߞߴߊ߬ ߡߊ߬ ߁߉߄߈ ߠߊ߫߸ ߡߊߟߑߞߐߟߡ ߡߊ߫ ߞߐ߬ߛߍ ߘߊߥߎ߲߫ ߏ߬ ߞߐ߫ ߥߟߊ߫ ߞߊ߬ ߛߙߊߡߟߋߞߋ ߡߌ߲߬. ߊ߬ ߞߵߊ߬ ߦߌ߬ߘߊ߬ ߞߏ߫ ߒ ߧߴߊ߬ ߦߌ߬ߘߊ߬ ߞߏ ߘߐ߫ ߊߟߎ߫ ߟߊ߫߸ ߡߐ߰ ߘߴߛߋ߫ ߓߐ߫ ߟߊ߫ ߥߛߎ ߟߊ߫ ߘߌ߬؟߸ ߊ߬ ߞߊ߬ ߞߐ߬ߛߍ߬ ߘߊߥߎ߲ ߣߌ߫ ߖߊ߲߬ߓߊ߬ ߡߌ߲ ߠߎ߬ ߓߟߏߞߊ߬. ߙߋߗ߭ߌߣߊߟߘ ߓߊ߲ ߞߐ ߘߐ߫ ߓߐߒߡߊߟߌ ߘߏ߫ ߞߍ߫ ߟߊ߫ ߞߕߌߖߌ߲ ߠߊ߫ ߸ߏ߬ ߞߊ߬ ߞߙߎ ߟߊ߫ ߘߞߋ߬ߟߌ߬ ߛߓߍ ߣߐ߬ߣߐ߫ ߊ߬ ߡߊ߬߸ ߊ߬ ߣߌ߫ ߤߊߟߌ߬ ߘߍ߲߬ߞߣߍ߬ߦߊ ߡߍ߲ ߞߵߊ߬ ߦߌ߬ߘߊ߬ ߞߏ߫ ߝߘߊ߬ߜߍ ߟߎ߬ ߦߋ߫ ߜߍ߬ߘߍ ߘߌ߫߸ ߡߊߟߑߞߐߟߡ ߣߊ߬ ߘߴߊ߬ ߖߊ߬ߕߋ߬ ߛߊ߫ ߞߏ߫ ߞߏ߫ ߛߎ߯-ߎ-ߛߎ߯ ߘߏ߲߬ ߘߴߊ߬ ߣߌ߫ ߡߐ߰ߜߍ ߟߎ߬ ߕߍ߫ ߞߘߐ߬ߡߊ߲߫߸ ߞߴߏ߬ ߓߍ߯ ߛߘߌ߬ߣߍ߲߫ ߕߘߍ߬ ߦߋ߫ ߕߋߟߋ߲ߓߊߟߌߦߊ ߟߋ߬ ߟߊ߫߸ ߞߊ߬ߙߏ߲ ߠߋ߬ ߟߊ߫߸ ߢߡߊߞߏߖߎ߯ߦߊ ߟߋ߬ ߟߊ߫߸ ߊ߬ ߣߌ߫ ߞߏߣߌ߲ߧߊ ߟߋ߬ ߟߊ߫. ߏ߬ ߞߍ߸ ߡߊߟߑߞߐߟߡ ߖߎ߯ߦߊ߫ ߘߊ߫ ߣߊߡߎ߲ ߞߎߡߊ ߟߎ߬ ߞߏߛߐ߲߬߸ ߤߊ߲߯ ߞߊ߬ ߥߛߎߓߏ߲ ߕߐ߯ߟߊ߫ ߞߏ߫ ߜߍ߬ߘߍ߸ ߊ߬ ߣߌ߫ ߞߊ߬ ߞߍ߫ ߖߘߍ߬ߞߟߏ߬ߓߊ߰ߦߊ ߡߊ߲߬ߕߏ߲ ߠߊ߫ ߗߋߛߓߍ ߟߊߛߐ߬ߘߐ߲߬ߓߊ߮ ߘߏ߫ ߘߌ߫.
߁߉߄߈ ߛߊ߬ ߕߎߡߊ ߟߊ߫߸ ߡߊߟߑߞߐߟߡ ߞߊ߬ ߛߓߍߟߌ ߞߍ߫ ߍߟߌߖߊ߫ ߡߎ߬ߤߊ߬ߡߊߘ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߖߘߍ߬ߞߟߏ߬ߓߊ߰ߦߊ ߡߊ߲߬ߕߏ߲ ߞߎ߲߬ߕߌ߮ ߘߌ߫. ߡߎ߬ߤߊߡߊߘߎ߫ ߞߵߊ߬ ߦߌ߬ߘߵߊ߬ ߟߊ߫ ߞߴߊ߬ ߦߴߊ߬ ߖߘߍ߬ߟߊߛߊ߬ߦߌ߫ ߞߊ߬ ߓߍ߲߬ ߊ߬ ߟߊ߫ ߞߍߣߍ߲߫ ߞߘߐ ߟߎ߬ ߡߊ߬߸ ߊ߬ ߣߴߊ߬ ߦߴߊ߬ ߖߘߍ߬ߟߊߛߊ߬ߦߌ߫ ߖߘߍ߬ߟߊ߬ߛߊߦߌ ߘߝߊߣߍ߲ ߠߊ߫ ߕߌ߲ߺߺߞߌ ߟߴߊ߬ ߡߊ߰ߙߌ ߦߋ߫߸ ߊ߬ ߣߌ߫ ߞߊ߬ ߘߐ߬ߛߘߊ߬ߞߊ߲ ߕߊ߬ ߞߴߊ߬ ߕߴߊ߬ ߞߐߛߊ߬ߦߌ߫ ߕߌߢߍߟߌ߫ ߟߎ߫ ߡߊ߬߸ ߊ߬ ߕߘߍ߬ ߦߋ߫ ߡߍ߲ ߠߎ߬ ߞߍ߫ ߟߊ߫ ߞߘߐ߬ߡߊ߲߫. ߊ߬ߟߎ߫ ߣߊ߬ ߘߴߊ߬ߟߎ߬ ߖߊ߲߬ߓߌ߬ߟߊ߬ ߞߙߎ ߞߣߐߟߊ ߥߐ߬ߦߐ ߟߎ߬ ߘߐ߫ ߡߍ߲ ߕߘߍ߬ ߦߴߊ߬ߟߎ߬ ߕߍ߫ ߦߊ߬ߣߴߊ߬ߟߎ߬ ߦߴߊ߬ߟߎ߬ ߞߎ߲ߓߋߙߋ߲ ߠߎ߬ ߞߎ߲ߓߍ߲߫ ߞߊ߬ ߕߌ߲ߞߌ߫ ߸ ߡߊߟߑߞߐߟߡ ߣߊ߬ ߘߊ߫ ߞߍ߫ ߣߋߛ߭ߐ߲ ߐ߬ߝ ߌߛߑߟߊߡ «ߖߘߍ߬ߞߟߏ߬ߓߊ߰ߦߊ ߛߌ߲߬ߝߏ߲» ߞߎ߲߬ߕߌ߮ ߘߌ߫߸ ߞߊ߬ ߞߍ߫ ߡߎ߬ߤߊ߬ߡߊߘ ߞߐߦߌߘߊߓߊ߯ ߓߟߏߕߍ߰ߓߊߟߌ ߘߌ߫.
߁߉߅߀ ߟߊ߫߸ ߍߝ.ߓߌ.ߊߌ «FBI» ߟߎ߫ ߞߊ߬ ߘߐ߬ߛߙߋ ߘߏ߫ ߟߊߞߊ߬ ߡߊߟߑߞߐߟߡ ߞߊ߲߬߸ ߞߵߊ߬ ߕߘߍ߬ ߊ߬ ߓߘߊ߫ ߗߋߛߓߍ ߘߏ߫ ߛߓߍ߫ ߥߛߎ ߟߊ߫ ߞߵߊ߬ ߟߊߕߊ߯ ߞߊ߲ߕߌ߮ ߕߙߎߡߊ߲ߣ ߡߊ߬ ߞߵߊ߬ ߟߊ߫ ߞߐߘߏ߲ߠߌ߲ ߢߊߦߌ߬ߘߊ߬ ߞߏ߯ߙߋ߫ ߞߍ߬ߟߍ ߞߊ߲߬߸ ߊ߬ ߣߌ߫ ߞߵߊ߬ ߖߘߍ߬ߟߊߥߊ߲߬ߞߊ߫ ߝߘߏ߬ߓߊ߬ߞߊ߲ߞߋ ߘߌ߫. ߊ߬ ߞߵߊ߬ ߕߐ߮ ߡߊߟߑߞߐߟߡ ߍߞߛ ߞߟߊ߬ߣߐ߰ߦߊ ߘߊߡߌ߬ߣߊ߬ ߛߊ߲߭ ߏ߬ ߡߎ߰ߡߍ ߟߊ߫. ߡߎ߬ߤߊ߬ߡߊߘ ߞߵߊ߬ ߦߌ߬ߘߵߊ߬ ߟߊ߫ ߞߙߎߞߊߘߋ߲ ߠߎ߬ ߟߊ߫ ߞߴߊ߬ߟߎ߬ ߦߴߊ߬ߟߎ߬ ߟߊ߫ ߘߋ߲ߓߦߊ ߟߎ߬ ߛߌ ߟߎ߬ ߡߊߦߟߍ߬ߡߊ߲߫߸ ߊ߬ߟߋ ߘߏ߲߬ߣߍ߲ ߣߋߛ߭ߐ߲߫ ߐ߬ߝ ߌߛߑߟߊߡ ߘߐ߫߸ ߊ߬ ߞߊ߬ ߌߞߛ «X» ߓߌ߬ߟߊ ߘߊߡߌ߬ߣߊ߬ ߊ߬ ߕߊ ߣߐ߭ ߘߐ߫ ߏ߬ ߟߋ ߘߐ߫. ߕߎ߬ߡߊ߬ ߛߋߣߍ߲߸ ߊ߬ߟߎ߫ ߣߵߊ߬ߟߎ߬ ߟߊ߫ ߞߊ߲ߘߐߜߟߍߦߊ ߦߌ߬ߘߊ߬ ߟߊ߸ ߊ߬ ߞߵߊ߬ ߦߌ߬ߘߊ߬ ߞߏ߫ ߊ߬ߟߎ߬ ߦߋ߫ ߡߐ߬ߟߐ߲߬ ߘߌ߫ ߛߌ߬߫ߟߡߊ߬ߦߊ߬ ߕߐ߮ ߡߊ߬. ߊ߬ ߟߊ߫ ߖߘߍ߬ ߞߊ߲߬ߛߓߍ߬ߟߌ ߘߐ߫߸ ߡߊߟߑߞߐߟߡ ߍߞߛ ߞߵߊ߬ ߦߌ߬ߘߊ߬ ߞߏ߫ ߍߞߛ ߦߴߊ߬ ߟߊ߫ ߝߘߊ߬ߝߌ߲߬ ߛߌ߬ ߞߘߐ ߟߋ߬ ߞߐߦߌ߬ߘߊ߬ ߟߊ߫߸ ߓߊߏ߬ ߊ߬ ߕߍߣߵߏ߬ ߟߐ߲߫ ߠߴߏ߬ ߞߐ߫. ߊ߬ ߞߏ߫ ߒߠߋ ߓߟߏ߫߸ ߒ ߠߊ߫ ߌߞߛ «X» ߣߊ߬ ߒ ߡߊߕߌ߮ ߡߐ߰ߜߍ ߟߎ߬ ߟߊ߫ ߟߌߕߏߟ ߕߐ߮ ߟߋ߬ ߣߐ߬ߘߐߓߌ߬ߟߊ߬ ߟߊ߫߸ ߜߘߍ߬ ߢߊ߫ ߓߊ߯ߡߊ «ߓߎ߬ߟߋ\ߓߑߟߎߦ» ߟߎ߬ ߣߊ߬ ߒ ߓߐߛߎ߲ ߠߎ߬ ߞߘߊߡߊ߫ ߟߊ߫ ߟߌߕߏߟ ߕߐ߮ ߏ߬ ߟߋ ߟߊ߫.
ߊ߬ ߟߊߓߐ ߞߐ ߘߐ߫ ߥߛߎ ߟߊ߫
ߊ߬ ߓߌ߬ߟߊ ߞߐ ߘߐ߫ ߞߊ߲ ߘߏ߫ ߟߊ߫ ߁߉߅߂ ߟߊ߫߸ ߡߊߟߑߞߐߟߡ ߍߞߛ ߥߊ߫ ߘߊ߫ ߓߐ߫ ߋߟߌߖߊ߬ ߡߎ߬ߤߡߊߘ ߓߘߊ ߗߌߞߊߜ߭ߏ߫. ߁߉߅߃ ߥߊ߬ߛߌ߬ߥߙߊ ߟߊ߫߸ ߊ߬ ߕߐ߯ߦߊ߫ ߘߊ߫ ߞߏߕߌ߯ ߛߙߍߞߍ ߘߌ߫ ߣߋߛ߭ߐ߲ ߠߊ߫ ߕߋ߲ߓߌߘߌ߲ߘߊ߫ ߝߟߐ «ߡߌ߬ߛߙߌ» ߟߊ߫ ߘߋߕߙߎߥߊ߫. ߊ߬ ߞߊ߬ ߕߋ߲ߓߌߘߌ߲ߘߊ߫ ߁߁߲ ߟߐ߬ ߓߐߛߑߕߐ߲߲߫ ߛߊ߲߭ ߏ߬ ߕߐ߬ߣߍ߲ ߠߊ߫: ߊ߬ ߣߌ߫ ߞߊ߬ ߕߋ߲߲ߓߌߘߌ߲ߘߊ߫ ߁߂߲ ߠߊߥߙߊ߬ ߝߌߟߊߘߍߟߑߝߌ߫ ߁߉߅߄ ߕߙߊߓߊ ߟߊ߫߸ ߞߊߙߏ߫ ߝߌ߬ߟߊ߫ ߕߊ߬ߡߌ߲ ߞߐ߫߸ ߊ߬ ߛߎߥߊ߲ߘߌ߫ ߘߊ߫ ߕߋ߲ߓߌߘߌ߲ߘߊ߫ ߇߲ ߡߊߡߊ߬ߙߊ ߟߊ߫ ߤߊߙߑߟߍߡ߸ ߊ߬ ߞߵߊ߬ ߟߊ߫ ߞߏ ߟߊߥߙߊ߬ ߦߋ߲߬ ߠߋ ߞߊߟߌߦߊ߫ ߘߐ߫. ߁߉߅߃ ߟߊ߫߸ ߍߝ.ߓߌ߫.ߊߌ߫ (FBI) ߟߎ߫ ߞߵߊ߬ ߜߋ߬ߟߎ߲ ߘߊߡߌ߬ߣߊ߬߸ ߞߵߏ߬ ߟߊߥߟߌ߬ ߊ߬ ߟߐ߲ ߡߊ߬ ߣߴߊ߬ ߟߐ߯ ߞߍ߫ ߘߊ߫ ߡߊߟߑߞߐߟߡ ߍߞߛ ߟߊ߫ ߞߊ߬ ߘߏ߲߬ ߝߘߏ߬ߓߊ߬ߞߊ߲߬ߞߋ߬ ߞߏߟߊߘߍ ߘߐ߫ ߞߊ߬ ߓߍ߲߬ ߊ߬ ߡߊߦߟߍ߬ ߘߌߦߊ ߡߊ߬ ߣߋߛ߭ߐ߲߫ ߐ߬ߝ ߌߛߑߟߊߡ ߘߐ߫.
߁߉߅߅ ߟߊ߫߸ ߡߊߟߑߞߐߟߡ ߍߞߛ ߕߏ߫ ߘߊ߫ ߛߌ߲߬ߝߏ߲߬ ߘߟߊߘߍ ߞߊ߲߬ ߖߘߍ߬ߞߟߏ߬ߓߊ߰ߦߊ ߡߊ߲߬ߕߏ߲ ߘߐ߫ ߟߊ߬ߥߛߊ ߛߎ߯ ߓߍ߯ ߘߏ߫ ߘߐ߫. ߊ߬ ߞߊ߬ ߛߌ߬ߣߌ߲߬ߟߏ߲߬ ߕߋ߲ߓߌߘߌ߲ߘߊ (ߖߊ߯ߡߐ\ߡߌ߬ߛߙߌ) ߘߏ߫ ߟߐ߬ ߛߔߑߙߌ߲ߜ߭ߑߝߌߍߟߘ߸ ߡߛߊߛ߭ߎߛߍߕ (ߝߙߍߕߍ߫ ߁߃߲) ߤߊߙߕߑߝߐߙߘ߸ ߞߐߣߍߞߑߕߌߞߐߕ (ߝߙߍߕߍ߫ ߁߄߲)߸ ߊ߬ ߣߌ߫ ߊߕߊߟߊ߲ߕߊ߫ (ߝߙߍߕߍ߫ ߁߅߲). ߊߡߋߙߌߞߌ߬ ߝߘߊ߬ߝߌ߲ ߗߡߍ߬ ߦߙߌߞߊ ߕߘߍ߬ ߦߋ߫ ߘߏ߲߬ ߠߊ߫ ߣߋߛ߭ߐ߲߫ ߐ߬ߝ ߌߛߑߟߊߡ ߘߐ߫ ߞߊߙߏ_ߏ_ߞߊߙߏ߫.
ߊ߬ ߛߋߞߏߦߊ ߞߊ߬ ߓߍ߲߬ ߜߙߊ߬ߞߍ߬ߟߊ߬ߦߊ ߡߊ߬߸ ߝߊ߬ߘߌ (ߘߐ߬ߞߏ) ߛߋߞߏߦߊ ߡߍ߲ ߕߘߍ߬ ߦߋ߫ ߡߊߟߑߞߐߟߡ ߍߞߛ ߟߊ߫߸ ߏ߬ ߘߝߊߺߣߍ߲߫ ߕߘߍ߬. ߊ߬ ߟߐ߬ߜߊ߲ ߕߘߍ߬ ߦߋ߫ ߜ ߁.߉߁ (ߛߋ߲߬ߝߘߍ߬ ߆ ߣߌ߫ ߔߎ߳ߛߌ߫ ߃) ߠߋ߫ ߘߌ߫߸ ߊ߬ ߣߴߊ߬ ߖߌߘߊ߲ ߕߘߍ߬ ߦߋ߫ ߔߐߣߌ߲߫ ߁߈߀ (ߞߌߘߍ߫ ߈߂). ߛߓߍߦߟߊ ߘߏ߫ ߞߎߡߊ߫ ߘߴߊ߬ ߞߊ߲߬ ߞߏ߫ ߝߊ߲߬ߞߊ߬ ߟߐ߬ߣߍ߲ (ߟߊߘߊ߲ߣߍ߲)߸ ߘߏ߫ ߜߘߍ߫ ߝߣߊ߫ ߞߵߊ߬ ߝߐ߫ ߞߏ߫ ߘߊߟߌ߫ ߢߌߡߊ߫ ߡߞߊߓߊߣߍ߲ …. ߊ߬ ߣߌ߫ ߖߊ߲߬ߕߏ߬ ߞߍߣߴߊ߬ ߘߐ߫ ߞߘߊߎ߫.
ߝߘߎ ߣߌ߫ ߘߋ߲ߓߦߊ
߁߉߅߅ ߟߊ߫߸ߓߋߕߌ ߛߍ߲ߘߊߛ ߘߏ߲߬ ߘߊ߫ ߡߊߟߑߞߐߟߡ ߍߞߛ ߞߊ߲߬ ߊ߬ ߟߊ߫ ߟߊ߬ߘߍ ߘߏ߫ ߞߐߝߍ߬ ߸ ߊ߬ ߣߴߏ߬ ߞߐߝߍ߬ ߊ߬ ߟߊ߫ ߛߎߘߐߝߊ߲ߠߊ߫ ߘߊߥߎ߲ ߘߏ߫ ߞߐ߫, ߊ߬ ߕߏ߫ ߘߴߊ߬ ߛߌ߰ ߟߴߊ߬ ߟߊ߫ ߟߊ߬ߘߍ ߟߎ߬ ߞߎ߲߬ߠߊ߫ ߛߐ߲߬ ߞߘߊߎ߫. ߁߉߅߆ ߟߊ߫߸ ߊ߬ ߘߏ߲߬ ߘߊ߫ ߣߋߛ߭ߐ߲߫ ߐ߬ߝ ߌߛߑߟߊߡ ߘߐ߫߸ ߞߵߊ߬ ߛߌ ߦߟߍ߬ߡߊ߲߫ ߞߵߊ߬ ߞߍ߫ ߓߋߕߌ ߍߞߛ ߘߌ߫. ߊ߬ߟߎ߫ ߝߌ߬ߟߊ ߟߊ߫ ߢߐ߲ߦߋ ߝߘߏ߬ ߘߊ߫ ߡߊ߲߬ߕߏ߲ ߕߊ ߡߊ߬ ߟߋ߬،ߓߊߏ߬߸ ߝߌ߬ߟߊ߬ߓߊ ߟߎ߬ ߞߵߊ߬ߟߎ߬ ߟߊ߫ ߢߐ߲߯ߘߊߘߐߢߌߣߌ߲ߞߊ ߞߍ߫ ߞߙߎ ߟߋ߬ ߘߐ߫ ߡߐ߰ ߕߊ߲߫ ߖߊ߬ߕߋ߬ ߢߣߊ߫ ߥߟߊ߫ ߡߐ߰ ߗߡߍ߬ ߜߘߍ߫ ߟߎ߫߸ ߡߊߟߑߞߐߟߡ ߍߞߛ ߕߏ߫ ߘߴߊ߬ ߡߊߞߟߌ߫ ߟߊ߫ ߞߙߎ ߟߊ߫ ߓߐߒߡߊߟߌ ߟߎ߬ ߝߍ߬ ߛߐ߲߬ ߊ߬ ߕߘߍ߬ ߦߋ߫ ߥߊ߫ ߟߊ߫ ߡߍ߲ ߠߎ߬ ߘߌ߫ ߛߐ߲߬ ߣߌߥߦ ߦߐߙߞ ߛߓߍߘߊ ߟߎ߬ ߟߊ߫.
ߡߊߟߑߞߐߟߡ ߌߞߛ ߞߊ߬ ߖߊ߬ߕߋ߬ߘߐ߬ߛߌ߮ ߞߍ߫ ߜߋߟߋ߲ߜߋߟߋ߲߫ ߠߊ߫ ߞߟߌߞߟߌ ߘߏ߫ ߟߋ߬ ߛߋ߲߬ߝߍ߬ ߘߋߕߙߎߥߊ߫ ߁߉߅߈ ߓߌ߲ߠߊߥߎߟߋ߲ ߠߊ߫߸ ߊ߬ߟߎ߬ ߟߊ߫ ߝߘߎ߫ ߛߘߌ ߞߍ߫ ߘߊ߫ ߕߋ߬ߟߋ߫ ߝߌ߬ߟߊ߫ ߏ߬ ߞߐߝߍ߬. ߊ߬ߟߎ߫ ߞߊ߬ ߘߋ߲߫ ߥߐ߯ߙߐ߫ ߟߋ߬ ߛߐ߬ߘߐ߲߫: ߊߕߟߊ߫ (ߡߏߦߌ߫ ߘߊ߫ ߁߉߅߈ ߟߊ߫߸ ߊߕߌߟߊ߫ ߤߎߣ ߕߐ߮ ߘߌ߫)߸ ߞߎߓߌߟߊ߫ (ߡߏߦߌ߫ ߘߊ߫ ߁߉߆߀ ߟߊ߫߸ ߞߎߓߑߟߊߌ߫ ߞߊ߲ߣ ߕߐ߮ ߘߌ߫), ߌߟߌߦߛߊ߫ (ߡߏߦߌ߫ ߘߊ߫ ߁߉߆߂ ߟߊ߫߸ ߋ߬ߟߌߖߊ߫ ߡߎ߬ߤߊߡߊߘ ߕߐ߮ ߘߌ߫)߸ ߜ߭ߊߡߌߟߊ߫ ߟߎߡߎ߲ߓߊ߫ (ߡߏߦߌ߫ ߘߊ߫ ߁߉߆߄ ߠߊ߫߸ ߜ߭ߡߊߟ ߊߓߑߘߍߟ ߣߊߛߍߙ ߣߌ߫ ߔߊ߬ߕߙߌߛ ߟߎߡߎ߲ߓߊ߫ ߕߐ߮ ߘߌ߫), ߊ߬ ߣߌ߫ ߝߌ߬ߟߊ߬ߣߍ߲ ߠߎ߬߸ ߡߊߟߌߞߊ߫ ߣߌ߫ ߡߊߟߊ߯ߞ ߟߎ߫ (ߡߏߦߌ߫ ߘߊ߫ ߁߉߆߅ ߟߴߊ߬ߟߎ߫ ߝߊ߬ ߟߊ߫ ߛߊ߬ߦߊ ߞߐ߫ ߞߵߏ߬ ߟߎ߫ ߕߐ߯ߟߴߊ߬ ߖߍ߬ߘߍ ߟߴߊ߬ ߓߏ߲߬ߧߊ ߡߊ߬).
ߤߌ߲ߕߐ߲߫ ߖߐ߲ߛߐ߲ߣ ߠߊ߫ ߓߌ߬ߟߊ߬ߒߘߐ
ߊߡߍߙߌߞߌ߬ ߞߎ߲߬ߠߊ߬ߛߌ߮ ߞߊ߬ ߡߊߟߑߞߐߟߡ ߍߞߛ ߡߊߟߐ߲߫ ߞߏ߫ ߝߟߐ ߞߍ߫ ߁߉߅߇ ߟߋ߬ ߟߊ߫߸ ߏ߬ ߟߋ ߞߐ߫ ߤߌ߲ߕߐ߲߫ ߖߐ߲ߛߐ߲߬ ߡߍ߲ ߕߘߍ߬ ߦߋ߫ ߣߋߛ߭ߐ߲߫ ߐ߬ߝ ߌߛߑߟߊߡ ߛߌ߲߬ߝߏ߲ ߘߏ߫ ߘߌ߫߸ ߏ߬ ߜߊ߬ߛߌ߬ ߘߊ߫ ߣߌߥߦ ߦߐߙߞ ߛߏ ߕߐ߲ߓߟߏߡߊ߫ ߝߌ߬ߟߊ߬ ߓߟߏ߫. ߞߏ߲ߞߏߘߌ߬ߓߌ ߂߆ ߟߊ߫߸ ߖߐ߲ߛߐ߲߬ ߣߌ߫ ߕߊ߬ߡߌ߲߬ߓߊ߰ߕߐ߫ ߝߌ߬ߟߊ߬ «ߡߍ߲ ߓߍ߯ ߕߘߍ߬ ߦߋ߫ ߣߋߛ߭ߐ߲߫ ߐ߬ߝ ߌߛߑߟߊߡ ߛߌ߲߬ߝߏ߲ ߘߌ߫» ߞߊ߬ ߛߏ߬ߝߊ߬ߞߎ߲ ߘߏ߫ ߦߋ߫ ߊߝߙߌߞߌ߬ ߊߡߋߙߞߌߞߊ ߘߏ߫ ߘߊ߬ߘߌ ߞߊ߲߬ ߡߊ߲߬ߣߌ߲߬ߝߐߛߐ߲ ߠߊ߫. ߊ߬ߟߎ߫ ߣߵߊ߬ߟߎ߬ ߞߊߘߊ߲߫ ߠߊ ߕߍߝߘߊߟߌߞߏ ߘߐ߫ ߞߊ߬ ߛߊ߬ߝߍ߬ ߞߏ߫: «ߤߋ߯߹ ߊߟߎ߫ ߕߍ߫ ߊߟߊߓߡߊ߫ ߘߋ߬ … ߣߌߥߦ ߦߐߙߞ ߟߋ߬ ߦߋ߫߹» ߏ߬ ߞߍ ߛߏ߬ߝߊ߬ߞߎ߲ ߞߋߟߋ߲ ߞߵߊ߬ ߢߊߛߌ߲߫ ߖߐ߲ߛߐ߲߬ ߠߊ߫߸ ߞߵߊ߬ߟߋ ߖߍ߬ߘߍ ߝߏߘߏ߲߫ ߤߊ߲߯ ߞߊ߬ ߥߴߊ߬ ߛߵߊ߬ ߞߎ߲߭ ߛߐ߱ (ߝߍߙߍ߲ ߠߊ߫) ߟߊ߫ ߊ߬ ߣߌ߫ ߞߊ߬ ߖߋ߬ߟߌ ߖߌ߰ ߕߋ߬ߘߊ ߏ߬ ߝߍ߬ (contusions cérébrales et d'hémorragies sous-durales). ߝߘߊ߬ߝߌ߲߬ߘߋ߲߫ ߡߐ߰ ߛߓߊ ߏ߬ ߟߎ߬ ߓߍ߯ ߡߌ߬ߣߊ߬ ߘߴߊ߬ߟߎ߬ ߓߟߏ߫. ߏ߬ ߢߣߊߓߊ߮ ߘߏ߫ ߣߵߊ߬ ߟߊߛߏ߬ߓߌ߬ ߟߴߏ߬ ߟߊ߫߸ ߡߊߟߑߞߐߟߡ ߌߞߛ ߣߌ߫ ߛߌ߬ߟߡߊ߬ ߞߙߎ߬ ߡߊߓߍ߲߬ߣߍ߲ ߘߏ߫ ߟߎ߫ ߥߊ߫ ߘߊ߫ ߛߋ߫ ߕߐ߲ߓߟߏߡߊ߫ ߗߋߘߊ ߏ߬ ߟߊ߫ ߦߋ߲߬߸ ߊ߬ߟߎ߫ ߞߵߊ߬ ߦߌ߬ߘߊ߬ ߞߴߊ߬ߟߎ߬ ߦߴߊ߬ ߝߍ߬ ߞߊ߬ ߖߐ߲ߛߐ߲߬ ߦߋ߫. ߕߐ߲ߓߟߏߡߊ ߟߎ߬ ߞߵߊ߬ߟߎ߫ ߛߐ߬ߛߐ߬ ߡߎߣߎ߲߬ ߞߏ߫ ߛߌ߬ߟߊ߬ߡߊ߫ ߡߌ߬ߘߊ߬ߣߍ߲߬ ߕߴߊ߬ߟߎ߬ ߓߟߏ߫߸ ߞߏ߬ߣߌ߲߬ ߞߙߎ ߕߊ߬ߡߌ߲߬ߣߍ߲ ߡߐ߰ ߗߡߍ߬ ߟߏ߯ߟߎ߫ ߖߊ߬ߕߋ߬ ߟߊ߫߸ ߊ߬ߟߎ߫ ߘߌ߬ߢߍ߬ ߘߊ߫ ߡߊߟߑߞߐߟߡ ߍߞߛ ߡߊ߬ ߞߴߊ߬ ߦߋ߫ ߘߏ߲߬ ߞߊ߬ ߖߐ߲ߛߐ߲߬ ߦߋ߫. ߏ߬ ߟߋ ߞߐ߫ ߛߊ߫߸ ߡߊߟߑߞߐߟߡ ߌߞߛ ߞߵߊ߬ ߕߋ߲ߜߋߘߋ߲ߧߊ߫ ߞߏ߫ ߝߏ߫ ߞߊ߬ ߓߣߊ߬ߕߐߟߊߛߏ߭ (ambulance) ߘߏ߫ ߛߌ߲߬ߝߏ߲߬ߧߊ߫ ߞߊ߬ ߥߴߊ߬ ߘߌ߫ ߤߊߙߑߟߍߡ ߘߊ߲ߘߊߛߏ ߟߊ߫.
ߖߐ߲ߛߐ߲߬ ߠߊ߫ ߖߐߞߟߌ ߘߊ߲ߘߊ߫ ߘߊ߫ ߞߊ߬ ߓߊ߲߫ ߞߵߊ߬ ߟߊߛߊ߬ߦߌ߲߬ ߕߐ߲ߓߟߏߡߘߊ ߟߊ߫߸ ߡߐ߰ ߥߊ߯ ߣߊ߯ߣߌ߲߫ ߖߊ߬ߕߋ߫ ߞߵߊ߬ߟߎ߬ ߘߟߊߘߍ߬ ߞߐߞߊ߲ߠߊ ߘߐ߫. ߡߊߟߑߞߐߟߡ ߌߞߛ ߣߌ߫ ߟߊ߬ߝߛߊ߬ߟߌ߬ߟߊ ߘߏ߫ ߕߘߍ߬ ߦߋ߫ ߗߋߘߊ ߞߣߐߟߊ ߘߐ߫߸ ߊ߬ߟߎ߫ ߕߘߍ߬ ߦߋ߫ ߖߊ߬ߕߋ߬ߘߐ߬ߛߌ߮ ߞߊ߲߬ ߛߌ߬ߟߊ߬ߡߊ߫ ߝߌ߬ߟߊ ߟߊߓߌ߬ߟߊ߬ ߞߏ ߡߊ߬ ߞߊ߲ ߘߏ߫ ߟߊ߫. ߖߐ߲ߛߐ߲߬ ߡߊ߫ ߟߊߓߌ߬ߟߊ߬ ߞߊ߲ ߏ߬ ߟߊ߫߸ ߕߐ߲ߓߟߏߡߊ ߟߎ߬ ߞߵߊ߬ ߦߌ߬ߘߊ߬ ߞߴߊ߬ ߕߍߣߵߊ߬ ߞߐߛߊ߬ߦߌ߬ ߟߊ߫ ߘߊ߲ߘߊߛߏ ߟߴߊ߬ ߘߐߢߌ߬ߣߌ߲߬ߞߊ ߢߍ߫ ߡߊ߬ߝߌ߲߬ߠߌ߲ ߡߊ߬ ߟߏ߲ ߏ߬ ߘߎ߰ߛߊ߬ߜߍ ߡߊ߬. ߊ߬ ߣߵߊ߬ ߦߋ߫ ߟߊ ߞߏ߫ ߞߏ߫ ߜߍߟߍ߲ ߠߋ߬ ߦߋ߫߸ ߡߊߟߑߞߐߟߡ ߍߞߛ ߓߐ߫ ߘߊ߫ ߗߋߘߊ ߓߏ߲ ߞߣߐ߫ ߞߵߊ߬ ߓߟߏ ߞߐ߯ߙߍߦߊ߫ ߞߙߎ ߡߊ߬. ߣߋߛ߭ߐ߲߫ ߐ߬ߝ ߌߛߑߟߊߡ ߛߌ߲߬ߝߏ߲ ߠߎ߬ ߞߵߊ߬ߟߎ߫ ߞߋ߬ߟߋ߲߬ߞߋ߬ߟߋ߲߬ ߓߏ߯ߛߌ߫ ߞߙߎ ߢߣߊ߫߸ ߏ߬ ߟߋ ߞߐ߫ ߛߊ߫ ߞߙߎ ߕߐ߭ ߟߎ߬ ߘߐߖߍ߲ߛߍ߲߫ ߘߊ߫. ߕߐ߲ߓߟߏߡߊ (ߔߏ߬ߟߌ߬ߛߌ) ߘߏ߫ ߞߵߊ߬ ߦߌ߬ߘߊ߬ ߣߌߥߦ ߦߐߙߞ߸ ߊߡߛߑߕߘߊߡ ߣߌߦߎߛ ߟߊ߫ ߞߴߊ߬ߟߋ߬ ߡߊ߫ ߡߐ߰ ߜߘߍ߬ ߛߌ߫ ߟߐ߲߫ ߡߍ߲ ߘߌ߫ ߝߊ߲߬ߞߊ߬ ߛߎ߮ ߏ߬ ߛߐ߬ߘߐ߲߬. ߕߎ߬ߡߊ߬ߺߣߍ߲߫ ߕߊ߬ߡߌ߲߬ߣߍ߲ ߝߏ߫ ߞߊߙߏ߫ ߞߋߟߋ߲߫ ߖߊ߬ߕߋ߬߸ ߣߌߥߦ ߦߐߙߞ ߛߏ߫ ߞߣߐߟߊ ߕߐ߲ߓߟߏߡߊ ߟߎ߬ ߘߐߛߎ߫ ߘߊ߫ ߞߴߊ߬ߟߎ߬ ߦߋ߫ ߡߊߟߑߞߐߟߡ ߌߞߛ ߞߣߐ߬ߜߍ߲߫ ߜߋ߬ߟߎ߲߬ߠߌ߲߬ ߞߊ߲ߡߊ߬: ߊ߬ߟߎ߫ ߟߊߟߐ߲ߠߌ߲ߣߍ߲߫ ߦߋ߫ ߞߊ߬ ߝߘߊ߫ ߛߏ ߕߐ߭ ߟߎ߬ ߞߎ߲߬ߠߊ߬ߛߌ߮ ߟߎ߬ ߟߋ߬ ߟߊ߫ ߞߴߊ߬ ߔߏ߬ߘߏ߲߬ߞߌ߬ߣߍ߲߫ ߦߋ߫ ߥߛߎ ߟߋ߬ ߟߊ߫߸ ߊ߬ ߣߌ߫ ߞߵߊ߬ ߟߊ߫ ߖߊ߲߬ߞߌ߬ߟߌ ߓߙߐߕߐ߫. ߞߕߌߞߊ߲ߘߊ߫ ߞߎ߲ߓߊ ߘߏ߫ ߞߵߊ߬ ߓߊ߲߬ ߖߐ߲ߛߐ߲߬ ߜߏ߬ߛߌ߬ߓߊ߰ ߕߐ߲ߓߟߏߡߊ ߘߏ߫ ߘߐߢߌ߲߬ߣߌ߲߬ߞߊ߬ߞߏ ߡߊ߬ ߗߏ߫. ߞߏ߲߲ߓߌߕߌ߮ ߟߊ߫߸ ߡߊߟߑߞߐߟߡ ߍߞߛ ߞߊ߬ ߡߐߣߍ߫ ߔߙߊߕߌ (ߕߟߋߜ߭ߙߊߡ) ߘߏ߫ ߗߋ߫ ߕߐ߲ߓߟߏߡߊ߫ ߗߋߕߌ߮ ߡߊ߬. ߏ߬ ߡߊ߫ ߡߍ߲߫ ߓߊߞߍ߫߸ ߕߐ߲ߓߟߏߡߊ ߓߏߟߏ߲ߝߘߊ ߞߊ߬ ߛߍ߲ߛߍ߲ߠߌ߲߫ ߖߋ߬ߕߌ߰ߘߊ ߘߏ߫ ߗߋ߫ [ߞߊ߬ ߣߋߛ߭ߐ߲߫ ߐ߬ߝ ߌߛߑߟߊߡ ߢߣߊߕߐ߬ߡߐ߲߫]
ߢߊ߬ߕߣߐ ߡߊߞߊ߬ߝߏ
߁߉߅߀ ߦߋ߫ ߓߊ߲߫ ߠߊ߫ ߕߎ߬ߡߊ ߡߍ߲߸ ߡߊߟߑߞߐߟߡ ߍߞߛ ߞߊ߬ ߕߐ߯ ߜߘߍ߫ ߟߊߓߊ߯ߺߙߊ ߘߊߡߌ߬ߣߊ߬߸ ߡߊߟߑߞߐߟߡ ߛ߭ߊ߬ߓߊ߯ߛ ߥߟߊ߫ ߡߊ߯ߟߌߞ ߍߟ-ߛ߭ߊ߬ߓߊ߯ߖ߭߸ ߞߏ߬ߣߌ߲߬ ߏ߬ ߣߴߊ߬ ߕߊ߫ ߊ߬ ߕߘߍ߬ ߦߋ߫ ߞߟߌ߫ ߟߊ߫ ߟߋ߬ ߓߊߞߍ ߞߏ߫ ߡߊߟߑߞߐߟߡ ߌߞߛ. ߊ߬ ߟߊ߫ ߡߙߌߣߊ߲߫ ߦߌ߬ߘߊ߬ߣߍ߲ ߠߎ߬ ߝߙߋߞߋ ߟߎ߬ ߣߌ߫ ߖߊ߲߬ߖߏ߲ ߠߎ߬ ߞߊ߲߬߸ ߏ߬ ߟߎ߫ ߝߊ߲߬ߓߊ ߓߍ߯ ߕߘߍ߬ ߦߋ߫ ߛߓߍ߫ ߟߊ߫ ߝߐ߰ߓߍ߬ߦߊ߬ߟߊ ߟߎ߫ ߓߟߏ߫߸ ߥߎߢߊ߲ߓߍ߲ ߠߎ߬ ߟߊ߫߸ ߊ߬ ߣߌ߫ ߖߌ߬ߦߊ߬ߞߊ߲ ߠߎ߬ ߟߊ߫߸ ߊ߬ ߣߌ߫ ߝߣߊ߫ ߊ߬ ߦߌ߬ߘߊ߬ ߘߊ߫ ߖߌ߬ߦߊ߬ߞߊ߲߬ ߠߊ߫ ߞߟߋߞߟߋ ߘߏ߫ ߘߐ߫ ߁߉߅߉ ߖߘߍ߬ߞߟߏ߬ߓߊ߰ߦߊ ߡߊ߲߬ߕߏ߲ ߞߊ߲߬߸ ߊ߬ ߞߊ߬ [ߞߐߣߌ߲ߧߊ ߣߌ߫ ߞߐߣߌ߲ߧߊ ߟߋ߬ ߟߊߥߟߏ߫].
߁߉߆߀ ߕߎߟߊߝߌ߲ ߠߊ߫߸ ߡߊߟߑߞߐߟߡ ߍߞߛ ߡߊߞߟߌ߫ ߘߊ߫ ߗߋߘߊ߫ ߓߟߏߡߊߞߊ߬ߣߍ߲ ߘߐ߫ ߊߝߙߌߞߌ߬ ߡߊ߲߬ߕߏ߲ ߠߎ߬ ߛߌߦߊߡߊ߲߫ ߓߟߏ߫߸ ߡߊ߲߬ߕߏ߲߫ ߘߍ߬ߣߍ߲ ߝߘߏ߬ߓߊ߬ ߞߎ߲ߜߙߊ ߝߍ߬. ߊ߬ ߣߴߊߝߙߌߞߌ߬ ߞߊ߲ߕߌ߮ ߢߌ߲߬ ߠߎ߫ ߞߊ߬ ߢߐ߲ߦߋ߫߸ ߜ߭ߡߊߟ ߊߓߑߘߍߟ ߣߊߛߍߙ ߞߊ߬ ߓߐ߫ ߌߗ߭ߌߔߕ߸ ߊߤߊߡߍߘ ߛߋߞߎ߬ ߕߎ߬ߙߋ ߞߊ߬ ߓߐ߫ ߖߌ߬ߣߍ߬߸ ߊ߬ ߣߌ߫ ߖ߭ߌ߲ߓߊߓߎߥߋ߫ ߊߝߙߌߞߌ߬ ߝߊ߬ߛߏ߬ߟߊ߬ߞߊ ߞߎ߲߬ߜߙߊ ߞߣߍߕ ߞߏ߲ߘߊ߬. ߝߌߘߍߟ ߞߊߛߑߕߙߏ߫ ߝߣߊ߫ ߕߘߍ߬ ߘߊ߫ ߞߎ߲߬ߜߙߊ ߘߐ߫߸ ߡߊߟߑߞߐߟߡ ߍߞߛ ߞߵߏ߬ ߝߣߊ߫ ߦߋ߫ ߞߙߎ ߢߊߞߘߐ߫ ߞߊ߬ ߓߍ߲߬ ߤߊߙߑߟߍߡ ߘߍ߬ߞߙߎ ߞߎ߲߬ߕߌ߮ ߟߎ߬ ߟߊ߫ ߘߍ߬ߘߊ ߘߏ߫ ߟߊߛߣߍ ߞߏ ߡߊ߬. ߞߊߛߑߕߙߏ߫ ߞߵߊ߬ ߞߣߐߘߐߘߌߦߊ߫ ߡߊߟߑߞߐߟߡ ߍߞߛ ߢߍ߫ ߞߏߖߎ߯ߦߊ߫ ߊ߬ߟߎ߫ ߓߍ߲߬ ߘߊ߫ ߜߎ߲߬ߘߎ߬ߘߐ߬ ߢߐ߲߯ߦߋ ߡߊ߬߸ ߊ߬ߟߎ߬ ߟߊ߫ ߕߎ߬ߡߊ߬ߙߋ߲߫ ߝߌ߬ߟߊ߫ ߘߊߘߐߖߊߥߏ ߞߐߝߍ߬߸ ߞߊߛߑߕߙߏ߫ ߞߊ߬ ߡߊߟߑߞߐߟߡ ߌߞߛ ߡߊߞߟߌ߫ ߓߐߒߡߊߟߌ ߟߊ߫ ߞߎߓߊ߫.
ߢߊ߬ߕߣߐ
ߛߋ߲߬ߓߐ ߞߙߎߞߊ ߘߐ߫
ߝߘߏ߬ߓߊ߬ ߓߊ߯ߙߊ ߟߎ߬
ߦߌߟߡߊ:ߘߐ߬ߝߐ ߦߌߟߡߊ:ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߦߌߟߡߊ:ߝߘߊ߬ߝߌ߲߬ߟߊ߲߬ߘߌ ߦߌߟߡߊ:ߡߊߟߑߞߐߟߡ ߌߞߛ ߦߌߟߡߊ:ߣߊ߲ߕߊ߲ ߤߊߞߍ ߕߏ߰ߝߏ ߦߌߟߡߊ:ߘߎ߰ߘߋ߲ ߤߊߞߍ ߕߏ߰ߝߏ ߦߌߟߡߊ:ߝߘߊ߬ߝߌ߲߬ߠߊ߬ߟߊ߲߬ߘߌ
ߡߎߛߦߊ߫
ߡߎߛߦߊ߫ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫ ߝߏߘߋߞߊߙߌߦߊ߫߫ ߡߙߊ߬ߓߊ߰ߘߊ ߣߌ߫ ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
߂߀߁߆ ߟߊ߫߸ ߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߱ ߄߀߄߉߃ ߟߋ߬ ߘߌ߫߸ ߏ߬ ߕߊ߬ߣߍ߲߫ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߟߋ߬ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߃߈ ߀߀߀ ߘߌ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߖߌ߬ߣߍ߬ ߛߏ
ߞߏ߬ߓߋ߬ߟߊ߫
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߛߏ߲߬ߖߘߊ߬ ߞߋߕߊ߬
ߛߏ߲߬ߖߘߊ߬ ߥߟߊ߫ ߛߏ߲߬ߖߕߊ߬ ߞߋߕߊ߬߸ߤߊߡߊ߲ߕߍ߫ ߛߏ߲߬ߖߙߊ߬߸ߏ߬ ߓߍ߯ ߦߴߊ߬ ߕߐ߯ ߝߐߢߊ߫ ߓߘߍ߫ ߟߋ߬ ߘߌ߫ ߞߴߊ߬ ߓߍ߲߬ ߡߊ߲߬ߘߋ߲߫ ߞߊ߲ߓߏߟߏ߲ ߠߎ߬ ߞߍߗߏ߯ ߡߊ߬ ߸ߣߊߙߋ߲߫ ߡߊ߬ߜ߭ߊ߲߬ ߘߋ߲߫ ߝߌߟߊߣߊ߲ ߡߍ߲ ߕߊ߯ ߘߊ߫ ߞߍ߬ߟߍ ߞߊ߬ߙߊ߲߬ ߡߍ߭ߡߊ߬ ߕߎ߲߬ߞߙߊ߬ ߡߊ߲ߛߊ ߝߍ߬߸ߊ߬ ߞߘߐ߬ߞߍ߫ ߓߏ߬ߙߌ߬ ߛߎߡߊߥߙߏ߫ ߞߊ߲ߕߍ߫ ߢߍ߫߸ߏ߬ ߞߍ߫ ߡߊ߲߬ߘߋ߲߬ ߗߍߡߐ߮ ߟߎ߬ ߕߊ߯  ߘߴߊ߬߬ ߣߐ߭ߝߍ߬ ߡߍ߭ߡߊ߬߸ߞߊߣߊ߬߬ ߛߎߡߊߏߙߏ߫ ߞߟߍ߬߬ ߞߵ ߊ߬ ߘߊ߬ߘߌ߬ ߞߙߌߣߊ߫ ߞߟߊߓߍ߲ ߘߐ߫ ߁߂߃߅ߟߊ߫߸ߞߊ߬ ߞߍ߫ ߡߊ߲߬ߛߊ߬ߓߊ ߘߌ߫߸ߡߊ߲߬ߘߋ߲߬ ߖߡߊߣߊ ߝߊ߲߰ߡߊ߬ߓߊ ߘߌ߬
ߊ߬ ߟߊ߫ ߣߊ߬ߡߘߊ߬ߦߊ
ߛߐ߬ߛߐ߬ߟߌ߬ߓߊ ߟߋ߬ ߛߏ߲߬ߖߘߊ߫ ߟߊ߫ ߣߊ߬ߡߘߊ߬ߦߊ ߞߎ߲߬ߕߊ߮ ߘߐ߫߸ߘߏ߫ ߞߊ߲߫ ߞߏ߫ ߛߊ߲߬ ߇ ߥߟߊ߫ ߁߇ ߤߊߡߊ߲ߕߍ߫ ߂߇߸ߘߝߐ߬ ߟߐ߲ߓߊ߮ ߓߍ߲߬ߣߍ߲߫ ߁߇ ߟߋ߬ ߡߊ߬߸ߏ߬ ߟߋ߫ ߝߣߊ߫ ߛߎ߬ߘߎ߲߬ߡߊ߲߬ ߕߎߢߊ ߟߊ߫ ߞߏߛߓߍ߫
ߛߋ߰ߘߊ߬ ߢߎ߰ ߕߊ߯ߡߊ
ߕߊ߯ߡߊ ߣߌ߲߬ ߞߍ߫ ߘߊ߫ ߁߂߃߄ ߠߋ߬ ߟߊ߫߸ߘߊ߲߬ߞߊ߬ߙߊ߲߬ ߕߎߡߊ߲߫ ߓߏ߬ߙߌ ߡߍ߲ ߞߍ߫ ߘߊ߫߁߂߃߀ ߞߊ߬ ߕߊ߯ ߕߎ߫ ߞߘߐ߫ ߝߊ߲ ߝߍ߬߸ߊ߬ ߥߊ߫ ߘߊ߫ ߝߐ߫ ߛߎߡߊߏߙߏ߫ ߞߊ߲ߕߍ߫ ߦߋ߫߸ߞߏ߫ ߡߊ߲߬ߘߋ߲߬ߞߊ ߟߎ߬ ߞߊ߬ߢߊ ߡߍ߲ ߞߍߣߍ߲߫ ߘߊ߲߬ߞߊ߬ߙߊ߲߬ ߡߊ߬ ߡߎߙߎ߲ߕߌ߫ ߞߏ߫ ߘߐ߫ ߛߎߡߊߏߙߏ߫ ߡߊ߬߸ߏ߬ ߟߋ߫ ߞߍߣߍ߲߫ ߘߊ߲߬ߞߊ߬ߙߊ߲߬ ߕߎߡߊ߫ ߓߏ߬ߙߌ߬ ߞߎ߲߫ ߘߌ߬߸ߏ߬ ߞߍ߫،ߛߎߡߊߏߙߏ߫ߊ߬ ߞߵߊ߬ ߟߊ߫ ߞߟߍ߬ߘߋ߲߫ ߠߎ߬ ߟߊߕߊ߯ ߞߊ߬ ߥߊ߫ ߡߊ߲߬ߘߋ߲߬ ߘߎ߮ ߓߍ߯ ߝߌ߬ߙߌ߲߬ߕߊ߬ߥߏ߫߸ߞߵߊ߬ ߗߍ߬ ߘߐ߬ߜߍ ߓߍ߯ ߟߊ߲ߝߊ߲߫ ߞߐߘߍ߫߸ߊ߬ߟߎ߫ ߡߊ߫ ߡߐ߰ ߝߘߎ߫ ߡߛߏ߫ ߟߊߕߏ߫ ߞߎߡߊߕߍ߫ ߝߋ߲ߡߛߏ߫ ߡߊ߬߸ߊ߬. ߞߍ߫ ߕߌߢߍߟߌ ߘߌ߫߫ ߡߊ߲߬ߘߋ߲߬ߞߊ ߟߎ߬ ߞߊ߲߬߸ߏ߬ ߡߊ߫ ߓߍ߲߬ ߡߊ߲߬ߘߋ߲߬ߞߊ ߡߍ߲ ߠߎ߫ ߡߊ߬߸ߏ߬ ߟߎ߫ ߞߊ߬ ߛߏ ߓߌ߬ߟߊ߸ߞߵߊ߬ ߞߍ߫ ߞߟߍ߬ ߡߊ߬ ߛߏ߲ߧߊ ߘߌ߬
ߛߏ߰ߟߏ߲߫ ߣߴߊ߬ ߘߋ߲ ߠߎ߬ ߦߋ߫ ߢߊ߫
ߒ߬ߓߊ߬߸ߕߙߐߦߊ ߣߊ߬ߣߍ߲ ߡߊ߲߬ߘߋ߲߫ ߖߊ߲߬ߓߌ߬ߟߊ߬ ߟߊ߫ ߛߏ߲߬ߖߘߊ߬ ߞߐ߫߸ߏ߬ ߟߎ߫ ߓߍ߯ ߊ߬ ߦߌ߬ߘߊ߬ ߞߏ߫،ߊ߬ߟߎ߫ ߢߌߣߌ߲߫ ߓߊߓߊ ߝߍ߬߸ߖߋ߬ߟߌߓߊ߬ ߣߎߡߊ߲ߓߟߏ߫ ߞߓߊ ߝߍ߬߸ߊ߬ߟߎ߫ ߕߊ߯ ߖߎ߬ߟߦߊ߬ ߝߊߘߌ ߘߐ߬߸ߊ߬ ߣߌ߫ ߡߊ߲߬ߘߋ߲߫ ߞߙߊ߬ߖߊߥߏ߫ ߡߊߟߐ߲ߣߍ߲߫ ߠߎ߬، ߡߊ߲߬ߘߋ߲߫ ߠߊ߫߫ ߗߋߘߋ߲ ߘߏ߲߬ߣߍ߲ ߡߍ߭ߡߊ߬߸ߊ߬ߟߎ߫ ߞߵߊߟߎ߫ ߛߌ߰ ߊ߬ߟߎ߫ ߟߊ߫ ߞߙߊ߬ߖߊߥߏ ߟߎ߬ ߞߎ߲߰ߠߊ߫ ߟߐ߮ ߘߐ߫߸ߗߍ߭ ߟߎ߬ ߕߊ߯ ߘߊ߫ ߓߏ߲ ߠߊ߫߸ߡߊ߬ߢߌ߬ߡߊ߬ ߕߏ߫ ߘߵߊ߬ ߟߊ߫ ߣߊ ߟߎ߫ ߞߎ߲߰ߠߵߊ߬ ߡߛߏ߬ߢߐ߮ ߠߎ߬ ߘߊߝߍ߬ ،ߘߊ߬ߡߊ߲߬ߛߊ߫߸ߛߎ߲ߞߎߘߎ߲߫ ߖߊ߲߫ ߞߟߏ߫ ߞߎ߲ߓߊ ߘߏ߫ ߣߊ߬ߕߐ ߞߎ߲߬ߓߐ߫ ߘߊ߫ ߥߎߟߊ ߟߊ߫ ،ߊ߬ ߕߎ߬ߣߍ߲ ߡߊ߲߬ߛߊ߬ ߝߊߘߌߦߊߓߐ ߜߊ߬ߛߊ߲ ߠߊ߫߸ߊ߬߬ ߛߋ߫ ߡߊߢߌ߬ߡߊ ߛߌ߰ߣߍ߲ ߊ߬ ߞߊ߫ ߘߏ߫ ߕߊ߬ ߏ߬ ߟߊ߫ ߞߙߊ߬ߖߊߥߏ߫ ߛߎ߲ߓߎ߫߸ߊ߬ ߛߋ߫ ߛߋ߬ߘߊ߬ ߓߟߎ߬ ߡߎ߮ ߡߊ߬߸ߊ߬ ߞߓߊ߫ ߘߊ߫ ߞߏ߫߸ߌߦߏ߯ ߛߋ߬ߘߊ߬ ߢߎ߮ ߣߌ߫ ߟߋ߬ ߣߌ߲߬ ߹ ߏ߬ ߞߍ߫ ߘߊ߫ ߛߏ߲߰ߟߏ߲ ߣߴߊ߬ ߘߋ߲ ߠߎ߬ ߦߋߢߊ ߘߌ߬
ߛߏ߲߬ߖߕߊ߬ ߞߋߕߊ߬ ߟߊ߫ ߛߊ߬ߦߊ
ߘߐ߬ߝߐߦߊ߬ߟߊ ߛߌߦߊߡߊ߲߫ ߓߍ߲߬ߣߍ߲߫ ߊ߬ ߡߊ߬ ߞߏ߫ ߸ߣߊߙߋ߲߫ ߘߋ߲ߞߍ߫ ߛߏ߲߬ߖߕߊ߬ ߞߋߕߊ߬ ߝߊߕߏ߫ ߘߊ߫ ߁߂߅߅ߟߋ߬ ߟߊ߫
ߢߊߣߌ߲ߡߊߓߏߙߌ
ߣߊߙߋߡߊ߲߰ ߠߊ߫ ߛߊ߬ߦߊ ߞߐ ߘߐ߫߸ ߛߊ߬ߛߎߡߊ߬ ߓߙߋߕߋ ߣߴߊ߬ ߘߋ߲ߞߍ߫ ߘߊ߲߬ߞߊ߬ߙߊ߲߫ ߕߎߡߊ߫ ߟߎ߫ ߞߵߊ߬ߟߎ߫ ߣߌ ߛߌ߰ ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߞߊ߲߬ ߞߴߊ߬ߟߎ߫ ߦߴߊ߬ ߝߊ߰ ߟߊ߫, ߞߏ߬ߣߵߏ߬ ߓߍ߯ ߗߌߙߏ߲߫ ߘߊ߫ ߟߋ߬. ߊ߬ ߛߐ߰ ߘߊ߫ ߛߎߡߛߏ߫ ߞߐ߲߬ߞߐ߲߫ ߣߴߊ߬ ߘߍ߬ߢߐ߲߮ ߠߎ߬ ߟߋ߬ ߘߐߛߎ ߡߊ߬߸ ߏ߬ ߟߎ߫ ߞߢߊ߬ߣߍ߲, ߊ߬ ߞߊ߬ ߘߏ߲߬ߛߏ ߟߎ߬ ߘߐߛߎ߫ ߊ߬ ߡߊ߬߸ ߒ߬ߓߊ߬ ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߞߵߏ߬ ߟߋ ߞߘߐߞߊ߬ ߛߊ߫.
ߊ߬ߟߎ߫ ߞߊ߬ ߛߌߟߊ ߕߊ߬ ߞߊ߬ ߥߊ߫ ߕߟߋ߬ߓߋ ߞߎ߲߬ߕߋߟߋ߲ ߘߐ߫ ߞߊ߬ ߥߊ߫ ߖߌ߬ߦߊ߬ ߕߊߓߏ߲߫ ߖߡߊ߬ߣߊ ߘߐ߫ ߛߌߣߌ߲ߞߌ߲ߓߏ߲ ߞߡߊ߬ߙߊ ߟߎ߬ ߓߘߊ ߡߊ߲߬ߛߊ߬ ߕߎߙߋ߲ߓߋ߲߫ ߞߡߊ߬ߙߊ߫߸ ߏ߬ ߡߍ߲ ߦߴߊ߬ ߘߍ߬ߢߐ߲߰ߞߍ߫ ߥߣߊ߬ߝߊߙߊ߲߫ ߞߡߊ߬ߙߊ߫ ߝߊ߬ ߘߌ߫. ߞߏ߬ߣߌ߲߬ ߡߊ߲߬ߛߊ߬ ߕߎߙߋ߲ߓߋ߲߫ ߛߌߟߊ߲߫ ߘߴߊ߬ߟߎ߫ ߟߊߖߌ߬ߦߊ ߝߌ߲߭ ߞߘߐ߫ ߞߏߟߌߞߏߟߌ߫߸ ߞߵߊ߬ ߓߟߏߓߐ߫ ߊ߬ߟߎ߬ ߘߐ߫ ߘߏߦߌ߲߫ ߞߵߊ߬ߟߎ߬ ߟߊ߬ߥߊ߫ ߞߎ߲ߓߌ߫.
ߊ߬ߟߎ߫ ߛߋ ߦߋ߲߬߸ ߊ߬ߟߎ߫ ߥߊ߫ ߘߊ߫ ߡߊ߲߬ߛߊ߫ ߟߋ߬ ߕߘߍ߬ ߦߋ߲߬ ߏ߬ ߟߏ߲ ߞߊ߬ߣߊ߫߸ ߏ߬ ߞߵߊ߬ ߓߟߏ ߛߌ߰ ߊ߬ߟߎ߫ ߞߘߐ߫ ߦߴߊ߬ ߖߍ߬ߘߍ ߘߋ߲ ߠߎ߬ ߟߋ߬. ߞߏ߬ߣߌ߲߬ ߓߊ߲ߘߊ߫ ߦߟߍߡߊ߲ ߞߵߊ߬ߟߎ߫ ߡߌ߬ߘߊ߫ ߦߋ߲߬ ߊ߬ߟߎ߫ ߘߏ߲߭ ߛߊ߲߬ ߞߋߟߋ߲ ߡߊ߬߸ ߞߵߏ߬ ߛߊߓߎ ߞߍ߫ ߛߓߏ߬ ߘߊ߬ߥߎ߲߫ ߓߟߏߕߍ߰ߓߊߟߌ ߣߌ߫ ߕߌ߲߬ߢߍ߬ߞߏ߲ߞߏ߫ ߝߢߐ߫ ߞߟߊߡߊ߲ ߠߎ߬ ߘߌ߫. ߡߊ߲߬ߛߊ ߝߣߊ߫ ߛߌߟߊ߲߫ ߘߴߊ߬ߟߎ߫ ߘߴߏ߬ ߟߋ ߘߐ߫ ߞߵߊ߬ߟߎ߫ ߟߊ߫ ߥߊ߫ ߡߍ߭ߡߊ߬ ߕߎ߲߬ߞߙߊ߬ ߡߊ߲ߛߊ ߟߎ߫ ߡߊ߬.
ߊ߬ߟߎ߬ ߛߋߣߍ߲ ߦߋ߲߬߸ ߡߊ߲߬ߛߊ ߞߵߊ߬ߟߎ߫ ߡߌ߬ߘߊ߬ ߓߟߏ߫ ߢߌߡߊ ߘߐ߫ ߦߴߊ߬ߟߎ߬ ߦߴߊ߬ߟߎ߫ ߓߘߊ ߟߋ߬. ߡߊ߲߰ߖߘߊ߫ ߛߋ߫ ߘߊ߫ ߞߍ߬ߟߍ ߛߌ߬ߞߛߊߓߌ ߘߐ߫ ߦߋ߲߬ ߠߋ߫߸ ߞߊ߬ ߞߍ߬ߟߍ ߞߊ߬ߙߊ߲߫ ߦߋ߲߬ ߞߵߊ߬ ߓߊߓߋ߬ ߝߏ߫ ߞߵߊ߬ ߞߍ߫ ߥߊ߬ߣߊ ߘߌ߫. ߒ߬ߓߊ߬ ߡߊ߬ߙߌ߫ ߖߊ߬ߘߊ߫ ߕߘߍ߬ ߘߊ߫ ߞߟߍ߬ ߝߟߐ ߡߍ߲ ߘߐ߫ ߦߋ߲߬߸ ߡߊ߲߬ߛߊ ߕߎ߲߬ ߓߘߊ߫ ߘߛߍ߫ ߏ߬ ߟߎ߬ ߟߊ߫ ߞߟߍߞߕߍ߫߹ ߒ߬ߞߊ߬ ߊ߬ߟߎ߬ ߛߋ߫ ߘߴߏ߬ ߟߎ߫ ߟߊ߫ ߞߊ߬ ߞߍ߫ ߟߊ߬ߥߛߊ ߖߍ߬ߘߍߖߍ߬ߘߍ ߘߌ߫. ߣߌ߫ ߡߐ߰ ߘߌ߫ ߟߴߊ߲ ߠߊ߫ ߡߐ߰ߓߊ ߟߎ߬ ߟߊ߫ ߞߎߡߊ ߟߎ߬ ߟߊ߫߸ ߛߏ߰ߟߏ߲߬ߖߘߊ߫ ߞߊ߬ ߡߊ߬ߙߊ ߟߊߣߐ߰ߦߊ߫ ߡߍ߰ߡߊ߬ ߡߌߛߊ߫ ߕߎ߲߬ߞߊߙߊ߫ ߡߊ߬ ߢߊ߫ ߡߊ߬߸ ߡߍ߲ ߞߵߊ߬ ߖߌ߭ ߛߌ߰߸ ߊ߬ ߞߵߊ߬ ߦߌ߬ߘߊ߬ ߡߌ߬ߙߌ߲߬ߘߌ ߟߴߏ߬ ߟߋ ߘߐ߫ ߞߏ߫ ߣߴߊ߬ߟߋ߬ ߕߍ߫ ߦߋ߲߬ ߟߏ߲ ߡߍ߲ ߘߐ߫߸ ߞߏ߫ ߞߊ߬ ߛߜ߭ߏ߬ߟߏ߲߬ߖߕߊ߫ ߟߊߛߌ߰ ߊ߬ ߣߐ߭ ߘߐ߫, ߏ߬ ߘߏ߲߬ ߘߌߦߊ߫ ߘߊ߫ ߡߌ߬ߙߌ߲߬ߘߌ ߢߍ߫ ߞߊ߫ ߞߴߊ߬ߟߎ߫ ߖߌ߰ ߛߌ߰ ߞߏ߫ ߝߣߊ߫ ߘߌ߫.
ߛߋ߬ߘߊ߬ߢߎ߰ ߕߊ߯ߡߊ ߘߊ߲߬ߞߊ߬ߙߊ߲߬ ߕߎ߬ߡߊ߬ ߜߍ߲ ߡߍ߲ ߞߍߣߍ߲߫ ߦߴߏ߬ ߘߌ߫ ߞߊ߬ ߓߊ߲߫ ߞߊ߬ ߘߏ߲߬ ߊ߬ ߣߊ߫ ߛߏ߬ߛߏ߬ ߕߍ߫ ߥߊߟߌ ߘߐ߫߸ ߣߴߊ߬ ߝߋ߬ߟߋ߲߬ߝߋ߬ߟߋ߲߬ ߘߊ߫ ߞߊ߬ ߥߊ߫ ߕߎ ߞߘߐ߫ ߞߊ߬ ߕߎߣߎ߲߫ ߖߋߥߎ߲߫߸ ߛߎߡߊߥߙߏ߫ ߣߊ߬ ߘߊ߫ ߡߊ߲߬ߘߋ߲߫ ߞߍ߬ߟߍ߬ ߞߵߊ߬ ߜߍ߬ߙߍ߲߬ߘߍ߫ ߞߊ߬ ߖߡߊ߬ߣߊ ߞߊ߬ߙߌ߬ߝߊ߫ ߊ߬ ߟߊ߫ ߛߏ߬ߝߊ߬ ߞߎ߲ߕߌ߮ ߘߏ߫ ߟߊ߫ ߞߏ߫ ߞߊ߰ߙߊ߫ ߞߡߊ߬ߙߊ߫. ߒ߬ߓߊ߬ ߏ߬ ߟߋ ߞߊ߬ ߡߊ߲߬ߘߋ߲߬ߞߊ ߟߎ߬ ߛߍ߰ ߝߎߚߎ߫ ߝߏ߫ ߞߊ߬ ߖߡߊ߬ߣߊ ߟߐ߯ߓߐ߫ ߡߐ߰ߘߐ߬ߜߍ ߟߎ߬ ߟߊ߫ ߞߊ߬ ߛߦߊ߬ ߟߐ߯ ߜߊ߬ ߝߏߣߌ߲ߞߋ ߟߎ߬ ߟߊ߫߸ ߒ߬ߓߊ߬ ߡߐ߰ߓߊ߫ ߟߎ߬ ߞߊ߬ ߕߊ߯ߡߊ߫ ߛߘߍ ߘߏ߫ ߘߐߓߍ߲߬ ߥߊ߯ߕߌ߫ ߞߋߟߋ߲ ߏ߬ ߟߋ ߟߊ߫ ߞߊ߬ ߥߊ߫ ߡߊ߲߰ߖߘߊ߫ ߢߌߣߌ߲߫.
ߊ߬ߟߎ߫ ߞߊ߬ ߕߏ߲ߓߏ߲ ߘߐ߫ ߡߊ߲߬ߖߊ߲߬ ߓߙߋߕߋ߫ ߟߋ߬ ߞߍ߫ ߕߊ߯ߡߊ ߏ߬ ߞߎ߲߭ ߘߌ߫߸ ߊ߬ ߣߌ߫ ߜߌ߲ߜߌ߲߫ ߡߊ߯ߙߊ߫ ߛߌ߬ߛߋ߬ ߣߌ߫ ߡߐ߰ ߛߓߊ߬ ߜߘߍ߫ ߟߊ߫ ߏ߬ ߟߎ߫ ߞߊ߲߬߸ ߞߊ߬ ߞߙߊ߬ߖߊ߬ߥߏ߬ ߢߌ߲߬ ߠߎ߫ ߘߏ߲߬ ߊ߬ߟߎ߫ ߓߟߏ߫: ߘߊ߬ߘߎ߸ ߛߋ߬ߘߊ߬ ߢߎ߮߸ ߊ߬ ߣߌ߫ ߥߏ߬ߙߏ ߟߎ߫. ߏ߬ ߟߎ߫ ߖߌ߰ ߘߊ߫ ߖߋ߬ߟߌߓߊ߬ ߝߍ߬ ߖߎ߬ߟߊ߬ߦߊ ߡߊ߬ߕߊ߰ߡߊ߬ߟߌ ߟߊ߫. ߏ߬ ߟߎ߫ ߞߊ߬ ߞߊߙߏ߫ ߝߌ߬ߟߊ߬ ߞߍ߫ ߖߎ߬ߟߦߊ߬ ߕߊ߯ߡߊ ߞߊ߲߬ ߞߊ߬ ߥߊ߫ ߘߏ߲߬ ߡߍ߭ߡߊ߬߸ ߞߊ߬ ߥߊ߫ ߓߌ߬ߟߊ߬ ߊ߬ߟߎ߫ ߣߊߟߏ߲߫ ߘߐ߫ ߦߋ߲߬߸ ߞߊ߬ ߘߊ߲߬ߕߍ߰ߟߌ ߞߍ߫ ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߢߍ߫. ߛߏ߲߰ߖߘߊ ߛߐ߲߬ ߘߊ߫ ߕߊ߯ߟߌ ߡߊ߬ ߛߊ߫߸ ߒ߬ߞߊ߬ ߊ߬ ߣߊ߫ ߟߊ߫ ߞߏ ߖߐ߬ߘߐ ߕߘߍ߬ ߦߴߊ߬ ߟߊ߫, ߏ߬ ߟߋ ߓߍ߲߬ ߘߴߊ߬ ߣߊ߫ ߟߊ߫ ߛߊ߬ߦߊ ߡߊ߬ ߛߊ߫.
ߊ߬ ߞߐߛߊߦߌ ߡߊ߲߬ߘߋ߲߫ ߊ߬ ߣߊ߫ ߦߋ߫ ߛߊ߬ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߡߊ߫ ߣߐ߰ߦߊ߫ ߡߍ߰ߡߊ߬ ߡߌߛߊ߫ ߕߎ߲߬ߞߊߙߊ߫ ߢߍ߫ ߢߊ߫ ߛߌ߫ ߡߊ߬߸ ߓߊߏ߬ ߊ߬ߟߋ߬ ߓߘߊ߫ ߞߘߐ߬ ߖߌ߰ ߛߌ߫ ߘߏ߲߬ ߕߎ߲߬ ߕߴߊ߬ ߡߊ߬ ߗߍ߯ߕߊߓߊ߮ ߞߏ ߘߐ߫. ߞߏ߬ߣߌ߲߬ ߞߏߟߊߕߍ߮ ߟߎ߬ ߞߵߊ߬ ߟߊߟߌ߫߸ ߏ߬ ߞߍ ߊ߬ ߛߐ߲߬ ߘߊ߫ ߞߊ߬ ߛߏ߰ߟߏ߲߬ ߞߍ߫ ߝߊ߬ߛߏ ߓߊߘߍ ߘߌ߫ ߞߊ߬ ߓߊ߲߫ ߞߵߊ߬ ߟߐ߬ ߊ߬ߟߎ߫ ߝߊ߲ߘߊ߫ ߘߐߓߍ߲ ߞߘߐ߫. ߓߊߘߍ ߓߊ߲ߣߍ߲߸ ߡߊ߲߬ߛߊ ߞߊ߬ ߛߏ߬ߝߊ߬ ߁߀߀߀ ߟߴߊ߬ ߘߐ߯ߞߍ߫ (ߞߊ߲ߕߎߙߋ߫ ߕߎ߲߬ߞߙߊ߬) ߞߊ߲߬߸ ߞߵߏ߬ ߟߎ߫ ߞߴߊ߬ ߝߊ߲ߘߊ ߘߌ߫. ߊ߬ߟߎ߫ ߥߟߌ߬ ߘߊ߫ ߞߊ߬ ߖߋ߬ߟߌߓߊ߬ ߓߊߖߟߎ ߝߍ߬ߟߊ ߕߏ߫ ߦߋ߲߬ ߝߋߎ߫ ߞߊ߬ ߕߌ߬ߢߍ߬ߞߏ߲ߞߏ߫ ߛߌߟߊ߫ ߞߋߟߋ߲ ߡߌ߬ߘߊ߫ ߛߏ߬ߛߏ߫ ߞߐ߬ߘߎ߮ ߘߐ߫߸ ߞߵߊ߬ߟߎ߫ ߞߎ߲߬ߛߌ߲߫ ߞߎ߲ߓߌ߫ ߝߊ߲߭ ߠߊ߫. ߊ߬ߟߎ߬ ߛߋ ߦߋ߲߬߸ ߡߊ߲߬ߛߊ ߝߣߊ߫ ߛߍߥߊ߫ ߘߴߊ߬ߟߎ߫ ߟߊ߫ ߘߊ߲߬ߕߍ߰ߟߌ ߏ߬ ߟߊ߫ ߞߊߕߌ߫ ߞߊ߬ ߞߟߍ߬ߘߋ߲߫ ߁߀߀߀ ߞߋߟߋ߲߫ ߞߴߊ߬ ߡߊߜߍ߲ ߘߌ߫߸ ߞߊ߬ ߓߊ߲߫ ߞߊ߬ ߛߏ߲߬ߖߊߕߊ߬ ߞߋߕߊ߬ ߦߟߌߡߊߘߌߦߊ߫ ߜߍ߬ߜߍ߲ ߠߊ߫ ߝߘߏ߬ߓߊ߬ ߕߏ߲ߕߊ ߝߍ߬.
ߦߊ߬ߣߴߊ߬ߟߎ߫ ߥߟߌ߬ ߕߐ߫ ߡߎߣߎ߲߬߸ ߛߏ߲߬ߖߘߊ߫ ߞߊ߬ ߗߋ߲ߘߋ߲ ߘߏ߫ ߓߌ߬ߟߊ߫ ߕߊߓߏ߲߫ ߥߊ߬ߣߊ ߡߊ߬ ߞߴߊ߬ߟߎ߫ ߣߊ߬ߕߐ߫. ߊ߬ߟߎ߫ ߥߟߌ߬ ߘߊ߫ ߕߊߓߏ߲߫ ߡߊߜߍ߲߫ ߛߏ߬ߟߊ߫ ߂߀߀߀ ߏ߬ ߟߎ߬ ߘߌ߫߸ ߊ߬ߟߎ߫ ߕߊ߬ߡߌ߲ ߞߌ߬ߕߊ߬ ߕߟߋ߬ߓߋ ߘߐ߫߸ ߊ߬ ߥߊ߫ ߘߊ߫ ߝߐ߫ ߛߎߡߊߥߙߏ߫ ߢߍ߫ ߞߏ߫ ߛߏ߲߬ߖߘߊ߬ ߣߌ߫ ߞߍ߬ߟߍ ߦߋ߫ ߕߊߓߏ߲ ߡߊߜߍ߲ ߞߊ߲߬. ߛߎߡߊߥߙߏ߫ ߝߣߊ߫ ߞߊ߬ ߛߏ߬ߝߊ߬ ߆߀߀߀ ߘߏ߲߬ ߊ߬ ߘߋ߲ߞߍ߫ ߓߊ߬ߟߊ߫ ߓߟߏ߫ ߞߵߏ߬ ߟߎ߬ ߟߊߕߊ߯ ߘߏ߲߬ ߠߴߊ߬ߟߎ߫ ߣߌ߫ ߕߊߓߏ߲߫ ߕߍ߫.
ߕߊߓߏ߲߫ ߞߟߊߓߍ߲ ߞߋߟߊ ߝߐ߫ ߘߊ߫ ߕߊߓߏ߲߫ ߥߣߊ߬ߝߊߙߊ߲߫ ߞߡߊ߬ߙߊ߫ ߢߍ߫߸ ߊ߬ ߞߊ߬ ߕߊߓߏ߲ߞߊ ߟߎ߬ ߟߐ߬ ߗߍ߬ߟߊ߬ߘߍ ߟߊ߫ ߞߏ߫ ߞߊ߬ ߛߏ߰ߟߏ߲߬ߖߘߊ߫ ߟߊߓߍ߲߬߸ ߛߊ߫ ߛߎߡߊߥߙߏ߫ ߞߊߣߊ߬ ߘߏ߲߬ ߊ߬ߟߎ߬ ߣߌ߫ ߢߐ߲߯ ߕߍ߫. ߕߊ߯ߡߊߘߋ߲ ߠߎ߬ ߥߊ߫ ߘߴߊ߬ߟߎ߫ ߢߊ ߟߊߕߊ߬ ߛߏ߬ߛߏ߬ߞߊ ߟߎ߫ ߟߊߝߌ߲߬ߡߍ߲ ߠߊ߫ ߕߊߓߏ߲߫ ߝߏ߲ߝߊ߲ ߞߣߐ߫ ߡߢߌߡߢߐ߫. ߛߏ߲߬ߖߘߊ߫ ߞߊ߬ ߖߊ߬ߡߊߙߌ ߘߌ߫ ߞߊ߬ ߞߍ߬ߟߍ ߟߊߓߙߊ߬ ߊ߬ߟߎ߫ ߘߐ߫ ߥߏ߬ߙߊ߬ߘߊ߬ߣߍ߲ ߏ߬ ߟߊ߫.
ߞߍ߬ߟߍ ߞߊߘߌߣߍ߲ ߊ߬ ߡߊ߬ ߥߎ߬ߙߊ ߏ߬ ߟߊ߫߸ ߊ߬ ߥߛߎ߫ ߘߊ߫ ߞߏߛߓߍ߫߸ ߞߏ߬ߣߌ߲߬ ߊ߬ ߟߊߓߊ߲߫ ߘߊ߫ ߛߏ߬ߛߏ߬ߞߊ ߟߎ߬ ߘߊ߬ߘߌ ߟߋ߬ ߡߊ߬; ߓߊߏ߬ ߡߊ߰ߙߌ߫ ߖߊ߬ߘߊ߫ ߞߊ߬ ߓߟߊ߬ ߦߋ߫ ߖߊ߬ߡߊ ߘߏ߫ ߦߙߐ ߘߏ߫ ߘߐ߫ ߞߊ߬ ߝߏ߫ ߞߊ߬ ߟߴߊ߬ ߞߊ߲߬ ߊ߬ ߝߊ߰ ߞߊ߲ ߣߴߊ߬ ߡߌ߬ߘߊ߬ߞߊ߲ ߠߎ߫ ߡߊ߬߸ ߘߊ߬ߡߊ߲߬ߛߊ߬ ߛߏ߬ߝߊ ߘߏ߫ ߘߏ߲߬ ߘߴߊ߬ߟߎ߫ ߕߍ߫߸ ߛߏ߲߬ߖߘߊ߬ ߦߋ߫ ߓߊ߲߫ ߠߴߏ߬ ߝߊ߰ ߟߊ߫ ߕߎ߬ߡߊ ߡߍ߲ ߠߊ߫߸ ߓߊ߬ߟߊ߫ ߞߵߊ߬ ߞߐߟߊ߫ ߘߊ߬ߡߊ߲߬ߛߊ߫ ߛߏ߬ߝߊ ߟߎ߬ ߓߘߴߊ߬ ߞߘߐ߫ ߛߊ߯ߘߊ߫. ߡߊ߲߬ߘߋ߲߫ ߞߟߍ߬ߘߋ߲ ߠߎ߬ ߞߵߊ߬ߟߎ߫ ߛߊ߯ߘߊ߫߸ ߞߊ߬ ߝߊ߰ߕߊ߫ ߝߊ߰ ߞߊ߬ ߡߌ߬ߘߊ߬ߕߊ߫ ߡߌ߬ߘߊ߬. ߕߊߓߏ߲ߞߊ ߟߎ߬ ߦߋ߫ ߓߐ߫ ߟߊ߫ ߖߊ߲߬ߖߏ߲ ߞߊ߬ߟߊߡߊ߬ ߕߎ߬ߡߊ ߡߍ߲ ߞߊ߬ ߣߊ߬ ߡߊ߬ߜߍ߲ ߠߊ߫߸ ߏ߬ ߞߵߊ߬ ߕߘߍ߬ ߞߍ߬ߟߍ ߓߘߊ߫ ߓߊ߲߫. ߏ߬ ߞߍ ߕߊ߯ߡߊߛߘߍ ߟߎ߬ ߞߊ߬ ߛߎ ߟߊߕߊ߬ߡߌ߲߫ ߞߍ߬ߟߍ ߏ߬ ߗߍ߬ߞߎ߲ ߠߎ߬ ߡߊߕߐ߯ ߞߊ߲߬߸ ߞߣߍ ߓߐߣߍ߲ ߊ߬ߟߎ߫ ߘߏ߲߬ ߘߊ߫ ߛߏ ߞߣߐ߫.
ߛߏ߲߬ߖߕߊ߫ ߟߊ߫ ߞߍ߬ߟߍ ߘߐ߬ߝߐ ߘߏ߫ ߟߎ߬
ߛߏ߲߬ߖߘߊ߫ ߝߣߊ߫ ߕߎ߲߬ ߓߘߊ߫ ߥߴߊ߬ ߟߊ߫ ߘߊ߮ ߛߌ߰ ߞߊ߬ߟߌ߬ߝߊ߬ߦߊ߫ ߸ ߊ߬ ߣߌ߫ߛߎߡߊߥߙߏ߫ ߞߊ߬ ߞߟߊߓߍ߲ ߘߏ߫ ߟߎ߫ ߞߍ߫ ߦߋ߲߬ ߸ ߊ ߣߊ߬ ߘߊ߫ ߓߐ߫ ߦߋ߲߬ ߞߊ߬ ߥߴߊ߬ ߕߋߙߌߞߍ߫ ߞߊߡߊ߲߬ߖߊ߲߫ ߞߊ߬ߡߙߊ߫ ߝߍ߬ ߛߌ߬ߓߌ߫ ߸ ߏ߬ ߟߊߡߐ߬ ߘߊ߫ߢߊ߬ߣߌ߲߬ ߡߊ߲߬ߛߊ ߟߊ߫ ߞߎߓߋߘߊ ߟߎ߫ ߟߋ߬ ߟߊ߫ ߸ߊ ߣߌ߫ ߛߏ߲߬ߖߘߊ߬ ߕߊ߯ߡߊߣߍ߲߫ ߞߎߘߊ ߕߘߍ߬ ߛߋ߲߬ߘߏ߲ ߘߐ߫ߢߊ߬ߣߌ߲߬ߓߊ߫߸ ߛߏ߲߬ߖߘߊ߫ ߟߎ߬ ߥߊ ߡߍ߲ ߞߍ߫ ߘߊ߫ ߝߎ߲ߘߌ ߘߐ߫ ߸ߘߊ߲߬ߞߊ߬ߙߊ߲߬ ߕߎߡߊ߫ ߣߴߊ߬ ߓߊ ߞߊ߬ ߛߏ߲߬ߖߘߊ߫ ߕߋߙߌ ߓߍ߯ ߜߍ߲߫ ߞߎߓߋ ߟߊ߫߸ߞߊߡߊ߲߬ߖߊ߲߫ ߞߊ߬ߡߙߊ ߟߎ߫ ߣߌ߫ ߕߊߓߏ߲߫ ߥߊ߬ߣߊ ߝߊߙߊ߲߫ ߞߊ߬ߡߙߊ߫ ߟߎ߫ ߓߍ߯ ߥߊ߫ ߘߴߊ߬ߟߎ߫ ߝߊ߬ ߓߘߊ ߏ߬ ߟߋ ߘߐ߫. ߛߏ߲߬ߖߘߊ߫ ߕߏ߫ ߘߊ߫ ߕߊ߯ߡߊ ߘߐ߫ ߸ߞߊߡߊ߲߬ߖߊ߲߫ߛߌ߰ ߘߊ߫ ߛߌ߬ߓߌ߫ ߡߊ߲߬ߛߊ߬ߦߊ ߟߴߊ߬ ߝߊ߬ߖߙߊ߬ߝߊߙߊ߲߫ߛߊ߬ߣߍ߲ ߣߐ߭ ߘߐ߫ ߕߊߓߏ߲߫ ߥߊ߬ߣߊ ߝߣߊ߫ ߛߌ߰ ߘߊ߫ ߕߊߓߏ߲߫ ߡߊ߲߬ߛߊ߬ߦߊ ߟߴߊ߬ ߝߊ߬ߕߎߙߎ߲ߓߋ߫ ߛߊ߬ߣߍ߲ ߣߐ߭ ߘߐ߫ ، ߛߏ߲߬ߖߘߊ߬ ߞߐߛߊ߬ߦߌ߲߬ ߣߊ߬ ߘߴߊ߬ ߘߍ߬ߢߐ߲߮ ߝߌ߬ߟߊ ߏ߬ ߓߍ߯ ߡߊ߲߬ߛߟߊ߬ߡߊ ߟߋ߬ ߕߘߍ߬ ߸ߏ߬ ߟߎ߫ ߟߋ߬ ߞߍ߫ ߘߴߊ߬ ߘߍ߬ߡߍ߲߬ߓߊ߰ ߢߌߡߊ߫ ߟߎ߬ ߘߌ߫   ߛߎߡߊߏߙߏ߫ ߞߍ߬ߟߍ ߘߐ߫ ߡߊ߲߬ߘߋ߲߬ ߤߙߐߦߊ ߘߐ߫ ، ߏ߬ ߟߎ߫ ߟߋ߬ ߞߊ߬ ߗߋߘߋ߲ ߠߎ߬ ߟߊߕߊ߯ ߡߊ߲߬ߘߋ߲߫ ߝߊ߲߭ ߠߎ߬ ߘߐ߫ ߸ ߊ ߣߌ߫ ߛߎߡߊߥߙߏ߫ ߟߊ߫ ߖߡߊ߬ߣߊ߫ ߕߐ߬ߢߍ߰ߣߍ߲ ߠߎ߬ ߘߐ߫ ߞߊ߬ ߗߍ߬ ߟߊ߬ߘߍ ߞߍ߫ ߛߌ߬ߓߌ߫ ߸ ߛߊߣߌ߲߫ ߛߎߡߊߏߙߏ߫ ߓߊ߲߫ ߕߍ߫ ߞߟߍ߬ߘߋ߲߫﴿  ߁߂߀. ߀߀߀ ߞߍ߫ ߟߊ߫ ߢߐ߲߮ ߞߊ߲߬ ߸ ߛߏ߲߬ߖߘߊ߫ ߝߣߊ߫ ߣߴߊ߬ ߕߋߙߌ߫ ߟߎ ߞߊ߬ ߞߟߍ߬ߘߋ߲߫ ߝߊߘߌ߲߫ ߖߛߎ߬ߡߊ߫ ߞߟߊߓߎߕߌ ߥߟߊ߫ ߞߟߊߓߎߡߊ ߈߀.߀߀߀ ߟߊߘߍ߬ ߛߌ߬ߓߌ߫
ߛߞߌ߫ ߝߟߌ
ߛߞߌ߫ ߝߟߌ ߟߋ߬ ߘߊߘߐ߫ ߞߟߍ ߟߋ߬ ߘߌ߫߸ߡߍ߲ ߦߋ߫ ߞߍ߫ ߟߊ߫ ߞߍ߬ߟߍ ߘߏ߫ ߟߎ߫ ߢߍ߫߸ߏ߬ ߘߏ߲߬ ߦߋ߫ ߞߍ߫ ߟߊ߫ ߛߊߓߎ߫ ߘߌ߫߸ߞߊ߬ ߞߍ߬ߟߍ ߘߏ߫ ߟߎ߫ ߟߊߟߐ߬߸ߒߓߊ߬ ߛߏ߲߬ߖߕߊ߬ ߣߌ߫ߛߎߡߊߏߙߏ߫ ߛߞߌ߫ ߝߟߌ ߘߏ߫ ߟߎ߫ ߝߟߍ߫ ߣߌ߲߬ ߁.ߛߏߡߊߏߡߊߙߏ߫ ߞߊ߲߫߸ߞߏ
ߡߊ߲߬ߘߋ߲߫ ߞߎ߬ߙߎ߲߬ߘߎ ߟߎ߬
ߦߌߟߡߊ:ߘߐ߬ߝߐ ߦߌߟߡߊ:ߛߏ߲߬ߖߘߊ߬ ߞߋߕߊ߬
ߞߙߎߞߊ߲ߝߎߥߊ߫
ߞߙߎ-ߞߊ߲-ߝߎߥߊ߫ : ߞߎߡߊߘߋ߲߫ ߛߏ߯ߙߏߣߍ߲ ߞߎߡߊߘߋ߲߫ ߛߓߊ߬ ߟߊ߫ :
ߣߊߟߌ߬ߡߎ߲߫ :
ߞߙߎ : ߏ߬ ߡߍ߲ ߞߘߐ ߦߋ߫ ߛߘߍ ߘߌ߫
ߞߊ߲ : ߞߎߡߊߘߋ߲߫ ߞߘߐߥߙߍߡߊ ،ߡߐ߱ ߞߎ߲߭ ߕߎ߲߰ߦߌߟߊ ،ߞߎߡߊ ߡߍ߲ ߧߋ߫ ߓߐ߫ ߟߊ߫ ߡߐ߰ ߘߊ߫ ،ߕߐ߲ ،ߓߍ߬ߙߍ،ߒ߬ߞߊ߬߸ߞߎߡߊߘߋ߲߫ ߛߏ߯ߙߏߣߍ߲ ߣߌ߲߬ ߘߐ߫ ߊ߬ ߞߊ߲߫ ߧߋ߫( ߕߐ߲) ߠߋ ߡߊ߬ ،ߏ߬ ߟߋ ߘߐ߫ ߛߊ߲߬ߘߊ ߦߴߊ߬ ߝߐ߫ ߟߊ߫ ߞߏ߫ :«ߢߐ߭ ߓߍ߫ ߢߐ߬ߓߎ߯ ،ߒ߬ߞߊ߬߸ߕߊ߬ߞߊ߲ ߧߴߊ߬ ߟߊ߫ ߘߋ߬» ߏ߬ ߞߘߐ ߟߋ߬ ߞߏ߫ ߕߐ߲߫ ߧߴߊ߬ ߟߊ߫ ߘߋ߬ ߡߐ߰ ߘߌ߫ ߡߍ߲ ߠߊ߫ߓߊ߬ߕߏ߫ ߞߊ߬ߛߐ߬ߘߐ߲߬ ߞߎ߲߬ߝߍ߬ߞߏ߬ ߕߍ߫ ،( ߕߐ߲) ߣߌ߫( ߞߊ߲) ߠߋ߬ ߦߋ߫ ߊߙߊߓߎ ߘߐ߫ ߞߏ߫( الشرط =ߛߙߊߕߌ ) ߞߵߊ߬ ߝߐ߫ ߏ߬ ߞߎ߲߬ߠߊ߬ߓߊ߮ ߡߊ߬ ߞߏ߫( الشرطي = ߊ. ߟߑߛ߭ߙߎ߬ߕ߫ߌߺߦߎ߬ ) ߏ߬ ߟߋ ߘߐ߫ ߒߞߏ ߝߣߊ߫ ߞߵߏ߬ ߞߟߌ߫ ߒߞߘߐ߫ ߞߏ߫ ߕߐ߲ߓߟߏߡߊ =ߛߙߊߕߌߓߟߏߡߊ ߞߊ߬ߣߌ߲߬ ߊߙߊߓߎ߫ ߘߐߕߌߢߍߣߍ߲ ߘߐ߫ ،ߏ߬ ߟߋ ߞߏߛߐ߲߬ ߸ ߞߊ߲ ߡߍ߲ ߓߊ߯ ߟߊ߫ ߞߏ ߡߍ߲ ߠߊ߫ ߣߴߌ ߡߴߏ߬ ߓߐ߫ ߊ߬ ߛߌߟߊ ߝߍ߬ ߌ ߓߘߊ߫ ߕߐ߲ ߕߌߢߍ ߌ ߣߌ߫ ߡߍ߲ ߛߐ߲߬ߞߐ ߡߍ߲ ߞߊ߲ߡߊ߲߫ ߏ߬ ߘߌ߫ ߟߴߌ ߞߎ߲߬ ߊ߬ ߛߊ߬ߙߊ ߘߌ߫ ،ߏ߬ ߟߋ ߘߐ߫ ߊ߰ ߝߐ߫ ߟߊ߫ ߞߏ߫ :( ߌ ߘߌ߫ ߕߐ߲ ߛߙߊ߬ )ߒ߬ߓߊ߬ ߸( ߞߊ߲ ) ߣߌ߫( ߕߐ߲) ߓߍ߯ ߞߘߐ߫ ߞߋߟߋ߲߫ ߠߋ߬ ߘߌ߫ ߒ߬ ߠߊ߫ ߞߊ߲ ߘߐ߫ ،ߏ߬ ߟߊ߫ ߛߊ߫ ߸ߌ ߓߊ߯ ߊ߬ ߡߍ߲ ߞߏ߫ :( ߞߙߎ-ߞߊ߲)ߏ߬ ߞߘߐ ߟߋ߬ ߞߏ߫ ߡߐ߰ ߞߋߟߋ߲߫ ߞߊ߲߫ ߕߍ߫ ߘߋ߬ ߞߙߎ ߟߋ ߘߍ߬ ߘߊ߫ ߞߵߊ߬ ߘߐߢߌߡߌ߲߫ ߏ߬ ߘߐ߫ «ߞߙߎߞߊ߲» ߏ߬ ߦߋ߫ ߟߥߊߟߌߕߊ ߟߋ߬ ߘߌ߫ ߓߍ߯ ߓߟߏ߫ ߊ߬ ߢߊ ߡߊ߬ ߓߊ ߝߘߏ߬ߓߊ߬ ߞߎߙߎ߲ߘߎ ߟߋ߬ ( ߞߙߎ ߞߊ߲ ߞߊ߬ߣߌ߲߬ ).
ߝߎߥߊ : ߜߋ߬ߘߋ ،ߞߣߍ ،ߝߍ߰ߙߍ، ߡߊ߲߬ߘߋ߲߬ ߦߌߟߊ ߘߏ߫ ߟߎ߫ ߘߐ߫ ߏ߬ ߟߎ ߦߴߊ߬ ߝߐ߫ ߟߊ߫ ߟߋ߬ ߞߏ߫ ߛߊߟߌߝߎߥߊ ،ߘߏ߫ ߟߎ߫ ߝߣߊ߫ ߞߊ߲߫ ߞߏ߫ :ߛߊߟߌߞߣߍ، ߘߏ߫ ߝߣߊ߫ ߦߴߊ߬ ߝߐ߫ ߟߊ߫ ߞߏ߫ : ߝߍ߰ߙߍ߬ߞߣߍ ߛߏ ߝߘߏ߬ߓߊ߬ ߞߣߍ ߟߎ߬ ߞߟߌ ߘߐ߫ ߞߊ߬ߣߌ߲߬ ،ߏ߬ ߘߐ߫ ߸ߌ ߓߊ߯ ߊ߬ ߡߍ߲߫ ߞߏ߫ «ߞߙߎ-ߞߊ߲-ߝߎߥߊ߫» ߏ߬ ߞߘߐ ߟߋ߬ ߞߏ ߞߙߎ ߟߊ߫ ߞߊ߲ ߠߎ߬ ߕߊ߬ ߘߊ߫ ߝߎߥߊ ߡߍ߲ ߞߊ߲߬ ߞߊ߯ߺߓߊ߫ ߛߏ ߞߐߡߊ߬ ߏ߬ ߞߣߍ ߖߍ߬ߘߍ ߟߋ߬ ߞߟߌ߫ ߘߊ߫ ߛߊ߫ ߞߏ߫ ߞߙߎߞߊ߲ߝߎߥߊ߫ = ߞߙߎ ߟߊ߫ ߕߐ߲ ߠߎ߬ ߟߊߘߊ߲߫ ߞߣߍ.
ߖߊ߲߬ߕߏ߬ߒߘߐ : ߊ߬ ߛߓߍߢߊ߫ ߣߴߊ߬ ߝߐߢߊ߫ ߓߘߍ ߟߋ߬ ( ߞߙߎߞߊ߲ߝߎߥߊ߫ )ߘߌ߫ ،ߏ߬ ߘߐ߫ ߸ߤߊ߬ߟߵߊ߬ ߡߊ߫ ߛߓߍ߫ ߣߌ߲߬ ߢߊ ߡߎ߬ߕߎ߲߬ ߞߏ߫( ߞߙߎ߬ߞߊ߲߬ߝߎߥߊ߫ ) ߕߎ߬ߺߡߊ ߟߊߺߖߊ߲߬ߧߊ ߣߌ߫ ߛߓߍߟߌߓߊߟߌߦߊ ߟߋ ߞߵߏ߬ ߡߍ߲ߞߊ߲ ߘߴߊ߬ ߡߊ߬ ߝߎ߲߬ߕߌ߬ߓߟߏߡߊ߬.
ߛߋ߭
thumb|ߛߋ߬ߛߎ߲ ߥߟߊ߫ ߛߋ߬ߖߎ ߤߊߡߊ߲ߕߍ߫ ߛߋ߬ ߦߙߌ ߣߌ߲߬ ߖߌ߬ߦߊ߬ߓߍ ߕߊ߬ߣߍ߲߫ ߦߋ߫ [[ߜ߭ߊߣߊ߬ ߘߌ߲߬ߞߌߙߊ ߘߏ߫ ߟߋ߬ ߘߐ߫]] ߛߋ߭ ߥߟߊ߫ ߛߌ߭ ߦߋ߫ ߦߙߌ ߘߏ߫ ߟߋ߬ ߘߌ߫ ߊߝߙߌߞߌ߬ ߘߎ߰ߞߟߏ ߞߊ߲߬ ߞߵߊ߬ ߕߊ߬ ߖߌ߬ߣߍ߬ ߣߌ߫ ߡߊ߬ߟߌ ߡߊ߬ ߝߘߊ߬ߝߌ߬ߣߊ߫ ߕߟߋ߬ߓߋ ߘߐ߫ ߞߊ߬ ߥߴߊ߬ ߛߌ߰ ߋߗߏ߯ߔߌ߫ ߟߊ߫. ߊ߬ ߦߋ߫ ߝߘߊ߬ߝߌ߲߬ߠߊ߫ ߦߙߌ߫ ߕߣߐ߬ߡߊ ߘߏ߫ ߟߋ߬ ߘߌ߫ ߡߍ߲ ߘߋ߲ ߦߋ߫ ߘߊߥߎ߲߫ ߠߊ߫ ߦߙߌߘߋ߲ ߘߌ߫ ߞߊ߬ ߓߊ߲߫ ߞߵߊ߬ ߞߟߏ ߕߟߎ ߓߐ߫ ߝߣߊ߫߸ ߊ߬ ߕߟߎ ߦߋ߫ ߞߍ߫ ߟߊ߫ ߡߊ߲߬ߝߋ߲ ߠߴߊ߬ ߦߋ߫ ߞߍ߫ ߟߊ߫ ߡߊ߬ߡߎ߲߬ߕߟߎ ߘߌ߫߸ ߊ߬ ߦߋ߫ ߞߍ߫ ߟߊ߫ ߓߊߛߌ ߝߣߊ߫ ߘߌ߫. ߛߋ߭ ߟߌ߬ߤߟߊ ߟߎ߬ ߓߍ߯ ߟߐ߲ߣߍ߲߫ ߕߍ߫ ߒ߬ ߓߟߏ߫ ߡߎߣߎ߲߬ [ߏ߬ ߘߐ߫ ߌ ߟߊ߫ ߡߊ߬ߜߍ߲ ߣߌ߫ ߛߣߍ߫] (ߊ߬ ߦߋ߫ ߞߍ߫ ߟߊ߫ ߘߌ߬؟).
ߝߐߓߏߟߏ߲ߟߐ߲ߘߐߦߊ
ߕߐ߯ ߛߘߍߡߊ߲߫ ߠߎ߫ ߟߋ߬ ߦߋ߫ ߛߋ߭ ߟߴߊߝߙߌߞߌ߬ ߜߙߋ ߞߊ߲߬߸ ߏ߬ ߟߎ߬ ߘߏ߫ ߟߎ߫ ߦߋ߫ ߟߊߓߊ߯ߙߊ߫ ߟߊ߫ ߋߙߐߔߎߞߊ ߟߎ߬ ߓߟߏ߫ ߞߵߏ߬ ߞߴߊ߬ ߞߟߌ߫ ߕߐ߮ ߘߌ߫. ߊ߲߬ߜ߭ߌߟߋ ߟߎ߬ ߦߴߊ߬ ߞߟߌ߫ ߟߊ߫ ߟߋ߬ ߞߏ߫ ߛ߭ߌ ߕߑߙ߭ߌ (ߛߋ߬ ߖߎ) ߥߟߊ߫ ߛ߭ߌ ߓߐߕߊ߬ (ߛߋ߬ ߓߊ߲ߞߊ)߸ ߏ߬ ߟߎ߫ ߣߐ߬ ߘߌ߫ ߞߴߏ߬ ߡߍ߲߫ ߠߊ߫ ߒ߬ ߓߘߊ߫ ߡߊ߲߬ߘߋ߲߬ߞߏ ߟߎ߬ ߟߋ߬ ߟߊ߫ ߜ߭ߊ߲ߓߌ߫ ߣߌ߫ ߞߛߊߡߊߛߌ߬ ߟߎ߫ ߘߐ߫߸ ߓߊ ߏ߬ ߟߎ߫ ߦߴߊ߬ ߞߟߌ߫ ߟߊ߫ ߟߋ߬ ߛ߭ߌ߭.
ߝߊ߬ߙߊ߲߬ߛߌ߬ߞߊ ߟߎ߬ ߝߣߊ߫ ߦߴߊ߬ ߞߟߌ߫ ߟߊ߫ ߟߋ߬ ߞߏ߫ ߞߊߙߌߕߋ߸ ߏ߬ ߟߎ߬ ߝߣߊ߫ ߣߵߏ߬ ߡߍ߲߫ ߠߊ߫ ߥߟߐߝߐ ߟߎ߬ ߟߋ߬ ߟߊ߫ ߛߣߍ߬ߜ߭߭߭ߊߟߌ߫ ߞߏ߫ ߜ߭ߊߙߌߕߋ߸ ߝߊ߬ߙߊ߲߬ߛߌ ߟߎ߬ ߝߣߊ߫ ߦߴߊ߬ ߕߟߎ ߞߟߌ߫ ߟߊ߫ ߞߏ߫ ߓߍߙ ߘߋ߬ ߞߊߙߌߕߋ (ߛߋ߬ ߓߊ߲ߞߊ).
ߒ߬ߓߊ߬ ߝߐ߫ ߢߊ߫ ߛߌߦߊߡߊ߲߫ ߜߘߍ߫ ߟߎ߫ ߘߌ߫ ߞߴߊ߬ ߟߴߊߝߙߌߞߌ߬ ߞߊ߲ ߕߐ߭ ߟߎ߬ ߘߐ߫߸ ߒ߬ ߡߊ߫ ߡߍ߲ ߠߎ߬ ߓߍ߯ ߟߐ߲߫ ߡߎߣߎ߲߬: ߤߊߥߎߛߊ ߟߎ߬ ߦߴߊ߬ ߞߟߌ߫ ߟߊ߫ ߟߋ߬ ߞߏ߫ ߞߊߘߌ߫ ߥߟߊ߫ ߞߊߘߊ߲ߦߊ߫߸ ߊ߬ ߦߋ߫ ߞߟߌ߫ ߟߊ߫ ߜ߭ߊߣߊ߬ ߛߌߦߊ ߘߏ߫ ߟߎ߫ ߓߟߏ߫ ߞߏ߫ ߕߊ߬ߡߊ߫߸ ߏ߬ ߟߋ ߦߴߊ߬ ߞߍ߫ ߟߊ߫ ߜ߭ߊߣߊ߬ ߞߐ߬ߘߎ߮ ߛߏ ߡߍ߲ ߕߐ߯ ߞߏ߫ ߕߡߊߟߌ߫߸ ߏ߬ ߞߘߐ ߟߋ߬ ߦߋ߫ ߞߏ߫ «ߛߋ߬ߞߘߐ߫».
ߊ߬ ߛߌ߰ߝߏ߲ ߥߟߴߊ߬ ߦߋ߫ ߕߍ ߡߍ߲ ߠߎ߬ ߘߐ߫
thumb|ߛߋ߭ ߦߴߊߝߙߌߞߌ߬ ߖߡߊ߬ߣߊ ߡߍ߲ ߠߎ߬ ߘߐ߫߸ ߏ߬ ߟߎ߫ ߟߋ߬ ߦߋ߫ ߢߎ߰ߖߌ߬ߡߊ ߘߐ߫ ߝߘߊ߬ߝߌ߬ߣߊ߫ ߔߊ߬ߔߘߊ ߞߊ߲߬ ߣߌ߲߬ ߛߋ߭ ߦߋ߫ ߝߘߊ߬ߝߌ߲߬ߠߊ߫ ߘߎ߰ߞߟߏ ߝߊ߲߬ ߛߌߦߊߡߊ߲߫ ߠߎ߫ ߟߋ߬ ߘߐ߫ ߜߍߞߊ߲ߠߊ ߣߌ߫ ߕߎ߫ ߥߙߊߥߙߊ ߘߌ߲߬ߞߌߙߊ ߟߎ߬ ߘߐ߫߸ ߊ߬ ߓߘߊ߫ ߟߊߞߏߟߐ߲߫ ߊߝߙߌߞߌ߬ ߖߡߊ߬ߣߊ߫ ߡߎ߬ߥߊ߲߫ ߖߊ߬ߕߋ߬ ߟߎ߫ ߟߋ߬ ߘߐ߫ ߡߎߣߎ߲߬. ߊߝߙߌߞߌ߬ ߕߟߋ߬ߓߋ ߡߊ߬ߟߌ߸ ߖߌ߬ߣߍ߫߸ ߞߘߏߥߊߙߌ߫߸ ߓߙߎߞߌߣߊ߫ ߝߊ߬ߛߏ߫߸ ߜ߭ߊߣߊ߬߸ ߣߌߗ߭ߍߙ߸ ߓߋߣߍ߫߸ ߕߜ߭ߏ߫߸ ߣߌߗ߭ߍߙߌߦߊ߫߸ ߛߙߊ߬ߟߏ߲߫߸ ߊ߬ ߣߌ߫ ߛߣߍ߬ߜ߭߭߭ߊߟߌ߫. ߊߝߙߌߞߌ߬ ߕߐ߬ߡߊ ߥߙߏ߬ߘߎ߮ ߛߎ߬ߘߊ߲߫߸ ߛߎ߬ߘߊ߲߫߸ ߎߜ߭ߊ߲ߘߊ߫߸ ߞߏ߲߬ߜ߭ߏ߬ ߓߍ߯ߦߊ߫ ߞߊ߲ߓߍ߲ ߥߟߊ߫ ߖ߭ߊ߬ߦߌߙ߸ ߗߊߘߌ߬߸ ߞߏ߲߬ߜ߭ߏ߬ ߞߊ߲ߓߍ߲߸ ߋߗߏ߯ߔߌ߫߸ ߞߊߡߋߙߎ߲ߣ߸ ߋߗߏ߯ߔߌ߫߸ ߊ߬ ߣߌ߫ ߛߊ߲ߕߙߊߝߙߌߞ. ߊ߬ ߖߍ߲ߛߍ߲ߣߍ߲߫ ߦߋ߫ ߞߎߘߍ߫ ߅߀߀߀ ߣߌ߫ ߞߐ߫ ߟߋ߬ ߞߊ߲߬.
ߝߙߋ ߣߌ߫ ߘߋ߲ߠߌ߲
thumb|ߛߋ߬ ߘߋ߲ ߣߌ߲߬ ߖߌ߬ߦߊ߬ߓߍ ߕߊ߬ߣߍ߲߫ ߦߋ߫ [[ߞߊߡߋߙߎߣ ߠߋ߬߸ ߒߓߊߘߌ߫]] ߛߋ߭ ߦߴߊ߬ ߝߙߋ߫ ߟߊ߫ ߡߊ߲߬ߘߋ߲߫ ߘߎ߯ߞߟߏ ߞߊ߲߬ ߦߋ߲߬ ߞߏ߲ߞߏߜߍ ߟߋ߬ ߟߊ߫ ߛߐ߲߬߸ ߊ߬ ߝߙߋ ߜߍߣߍ߲߫ ߞߵߊ߬ ߡߌ߬ߛߍ߲߬ߧߊ߫ ߝߣߊ߫. ߊ߬ ߛߘߋ ߦߋ߫ ߝߙߌߛߌ ߘߌ߫ ߞߊ߬ ߣߙߍߣߙߍ ߥߟߊ߫ ߡߎ߯ ߥߎߟߋ߲ߘߊ߲ߜߊ ߘߏ߫ ߞߴߊ߬ ߞߐߞߊ߲߬߸ ߊ߬ ߦߋ߫ ߕߊ߬ߡߌ߲߬ ߠߊ߫ ߞߐ߯ ߟߊ߫ ߢߊ ߡߍ߲ ߡߊ߬ ߥߎ߬ߟߋ߲ ߏ߬ ߦߋ߫ ߕߊ߬ߡߌ߲߬ ߠߊ߫ ߓߎ߬ߘߎ߲߬ ߠߊ߫ ߕߋ߲߬ ߠߋ߫ ߤߊ߲߯ ߊ߬ ߘߌ߫ ߥߊ߫ ߞߍ߫ ߝߙߌߛߌ ߘߌ߫.
ߊ߬ ߓߊ߫ ߝߟߐ߫ ߞߐ߯ ߟߊ߫ ߞߏߕߊ߲߫߸ ߊ߬ ߝߙߌߛߌߦߊ ߘߌ߫ ߕߊ߬ߡߌ߲߬ ߜߍ߫ ߟߊ߫ ߞߊ߬ ߞߍ߫ ߝߙߌߛߌߜߍ ߘߌ߫߸ ߜߍߦߊ ߏ߬ ߦߟߍ߬ߡߊ߲ ߘߊߡߌ߬ߣߊ߫ ߘߊ߫ ߝߙߌߛߌ߫ ߞߐ߯ߣߍ߲ ߘߴߌߞߘߐ߸ ߏ߬ ߟߋ ߦߴߊ߬ ߞߐ߯ߣߍ߲ ߣߴߊ߬ ߥߟߎ߬ߥߟߎ ߟߎ߬ ߕߐ߰ߡߊ߬ߛߙߋ ߟߎ߬ ߘߌ߫߸ ߘߊ߬ߡߊ߲߬ߛߊ߫ ߊ߬ ߓߘߊ߫ ߞߋ߬ߟߋ߲߬ ߞߋ߬ߟߋ߲߬ ߓߎߘߎ߲ ߘߊߡߌ߬ߣߊ߫, ߊ߬ ߥߊ߬ߟߌ߬ߥߊߟߌ (ߞߎ߲߬ߝߟߐ) ߟߎ߬ ߦߋ߫ ߛߋ߫ ߟߊ߫ ߣߘߍ߬ߕߐ߲߬ ߠߊ߬ߞߊߘߌ ߞߐ ߟߋ߬ ߘߐ߫ ߛߐ߲߬ ߘߓߊ߬ߕߊ ߟߊ߫߸ ߏ߬ ߟߎ߬ ߦߋ߫ ߦߋ߫ ߟߊ߫ ߣߘߍ߬ ߜߊ߲߬ߘߐ߬ߝߍ߬ߣߍ߲߬ߠߊ ߟߎ߬ ߟߋ߬ ߓߟߏ߫ ߞߍ߬ߣߍ.
ߕߐ߲߫ ߕߍ߫ ߛߌ߰ ߟߊ߫ ߛߋ߭ ߟߊ߫ ߡߊ߲߬ߘߋ߲߫ ߦߏ߫ ߞߏ߲ߞߏ߫ ߦߙߌ ߕߐ߭ ߟߎ߬߸ ߡߍ߲ ߓߊ߯ ߡߍ߲ ߛߐ߬ߘߐ߲߬ ߏ߬ ߘߴߏ߬ ߟߊߘߊ߲߫ ߞߵߊ߬ ߞߴߊ߬ ߖߐ߰ߣߍ ߟߎ߬ ߘߌ߫߸ ߡߏ߬ߛߏ ߟߎ߬ ߟߋ߬ ߕߊ߫ ߦߴߊ߬ ߘߌ߫ ߛߐ߲߬߸ ߏ߬ ߟߎ߫ ߟߋ߬ ߘߏ߲߬ ߦߴߊ߬ ߕߐ߬ߡߐ߲߬ ߠߊ߫ ߝߣߊ߫, ߞߏ߬ߣߵߏ߬ ߣߴߊ߬ ߕߊ߫ ߝߘߏ߬ ߘߐ߫ ߕߊ ߟߎ߬ ߦߋ߫ ߝߘߏ߬ߕߌ߮ ߟߎ߬ ߕߊ ߟߎ߬ ߟߋ߬ ߘߌ߫ ߒ߬ ߓߘߊ ߟߎ߬ ߘߐ߫.
ߛߋ߭ ߘߋ߲ ߛߎ߯ ߝߌ߬ߟߊ߫ ߟߋ߬ ߡߊߟߐ߲ߣߍ߲߫ ߦߋ߫ ߓߘߍߞߍ߭߸ ߏ߬ ߟߎ߫ ߟߋ߬ ߦߋ߫ ߞߟߐ߬ߡߊ (ߞߟߏߡߊ߫) ߣߌ߫ ߞߟߐ߬ߒߕߊ߲ (ߞߟߏߒߕߊ߲) ߠߎ߬ ߘߌ߫. ߞߟߐ߬ߡߊ ߟߋ߬ ߕߟߎ ߦߋ߫ ߓߐ߫ ߟߊ߫ ߣߴߊ߬ ߡߊ߫ ߢߊ߬ ߕߟߎ ߦߋ߫ ߓߐ߫ ߟߊ߫ ߞߐ߬ߟߐ ߟߋ߬ ߘߐ߫߸ ߞߵߊ߬ ߕߘߍ߬ ߞߟߐ߬ߒߕߊ߲ ߘߌߡߊ߲߫ ߦߋ߫ ߘߊߥߎ߲ߠߌ߲ߠߊ ߟߎ߬ ߟߋ߬ ߢߍ߫ ߓߘߍߞߍ߭߸ ߓߴߊ߬ߟߋ ߓߍ߯ ߦߋ߫ ߓߎ߭ ߟߋ߬ ߘߌ߫ ߞߊ߬ ߓߊ߲߫ ߞߊ߬ ߟߌߞߐ߮ ߛߌߦߊߦߴߊ߬ ߟߊ߫߸ ߊ߬ ߦߋ߫ ߞߟߌ߫ ߟߊ߫ ߛߐ߲߬ ߞߏ߫ «ߥߟߏߥߟߏߓߊߓߏ߬ߖߌ».
ߟߊ߬ߘߊ߲߬ߠߌ߲
thumb|ߛߋ߭ ߓߙߊ߬ߡߙߊ ߦߴߌ ߘߐ߫ ߓߊ߲߬ߞߎ߬ ߘߊ߮ ߞߣߐ߫ ߛߋ߬ ߕߐ߬ߡߐ߲߬ߣߍ߲ ߓߊ߯ ߛߌߦߊߦߊ߫߸ ߛߋ߬ߞߟߐ ߟߎ߬ ߘߌ߫ ߞߍ߫ ߘߊ߱ ߘߐ߫ ߞߊ߬ ߖߌ ߞߴߊ߬ ߞߊ߲߬ ߞߵߊ߬ ߛߌ߰ ߕߊ ߞߊ߲߬ ߞߵߊ߬ ߓߙߊ߬ߓߙߊ߬. ߊ߬ ߓߊ߫ ߡߐ߬ ߞߵߊ߬ ߝߍ߲߬ߛߍ߲߫ ߕߋ߬ߟߋ ߟߊ߫ ߞߵߊ߬ ߓߏ߭ ߓߴߊ߬ ߞߘߐ߫ ߞߊ߬ ߛߋ߬ߞߟߐ ߟߊߖߊ߬ ߝߴߊ߬ ߦߋ߫ ߖߊ߬ ߞߛߏߞߛߏ߫߸ ߞߴߊ߬ ߡߊߛߎ߬ߙߊ߲߬ߛߎߙߊ߲߫ (ߞߵߊ߬ ߛߎ߬ߛߎ߬ ߞߏ߬ߟߏ߲ ߘߐ߫) ߞߵߊ߬ ߝߊ߬ߘߊ ߓߴߊ߬ ߡߊ߬ ߞߵߊ߬ ߞߟߏ ߟߊߖߊ߬ ߞߊ߬ ߓߊ߲߫ ߞߵߏ߬ ߖߊߙߏ߫߸ ߞߵߊ߬ ߡߎ߮ ߟߊߖߊ߬ ߞߵߊ߬ ߞߍ߫ ߝߊ߯ ߘߴߏ߬ ߞߐ߫ ߥߟߊ߫ ߘߊ߱ ߘߐ߫ ߞߵߊ߬ ߦߌߟߊ߲߫߸ ߒ߬ߓߊ߬ ߏ߬ ߟߋ ߦߌߟߊ߲߫ ߕߐ߫ ߦߋ߫ ߞߊ߬ ߥߴߊ߬ ߛߌ߫.
ߞߏ߬ߣߌ߲߬ ߞߐߛߊ߲߮ ߢߌ߲߬ ߠߊ߫ ߛߓߊ߬ߕߌ ߣߵߊ߬ ߞߎ߲߬ߓߐ߫ ߟߊ߸ ߛߎ߬ߛߎ߬ߟߌ߬ ߕߙߏߞߏ ߟߎ߬ ߣߵߊ߬ߟߎ߫ ߞߎ߲߬ߓߐ߫ ߟߊ߸ ߡߐ߱ ߟߎ߬ ߞߵߏ߬ ߟߎ߬ ߞߍ߫ ߛߋ߬ߛߌ߰ߟߊ߲ ߠߎ߬ ߘߌ߫߸ ߒ߬ߓߊ߬ ߥߊ߯ߕߌ ߣߌ߲߬ ߕߊ ߝߊ߲߬ߓߊ ߓߍ߯ ߦߋ߫ ߛߎ߬ߛߎ߬ ߟߴߏ߬ ߟߋ ߟߊ߫ ߕߊ߲߬.
ߛߋ߬ ߜߊߛߌ ߣߴߊ߬ ߓߎ߲ߓߎ߲߫ ߕߍ߮ ߟߎ߬
thumb|ߛߋ߬ ߟߊ߬ߡߊ߮ ߦߴߌ ߘߐ߫ [[ߡߊ߬ߟߌ߬ߓߊ|ߡߊ߬ߟߌ ߛߏ ߘߏ߫ ߟߊ߫]] thumb|ߛߋ߭ ߓߎ߲ߓߎ߲ ߕߍ߭ ߦߴߌ ߘߐ߫ ߛߋ߬ ߛߌ߮ ߓߊ߯ ߓߊ߲߫߸ ߥߊ߫ ߘߌ߫ ߞߍ߫ ߛߋ߬ߘߍ߮ ߘߌ߫ ߖߌߘߊ ߟߊ߫ ߞߵߊ߬ ߜߊ߬ߛߌ߬ ߝߎߚߎ߫ ߝߴߊ߬ ߓߎ߲ߓߎ߲ ߘߴߊ߬ ߝߎ߲߫ ߖߌ ߞߎ߲߬ߡߊ߬߸ ߓߎ߲ߓߎ߲ ߏ߬ ߜߍߣߍ߲߫ ߦߋ߫ ߟߋ߬߸ ߒ߬ߓߊ߬ ߏ߬ ߟߋ ߦߋ߫ ߕߍ߬ ߟߊ߫ ߞߵߏ߬ ߞߴߊ߬ ߕߊ߫ ߡߎ߬ߙߊ߲߬ ߜߘߍ߫ ߞߣߐ߫.
ߒ߬ߓߊ߬ ߓߎ߲ߓߎ߲ ߏ߬ ߟߋ ߦߋ߫ ߕߊ߬ ߟߊ߫ ߞߵߏ߬ ߓߌ߬ߟߊ߫ ߘߊ߱ ߞߣߐ߫ ߞߵߊ߬ ߛߌ߰ ߕߊ ߞߊ߲߬߸ ߞߊ߬ ߕߴߊ߬ ߟߊߡߊ߰ ߟߊ߫ ߝߎߚߎ߫ ߝߴߊ߬ ߘߌ߫ ߞߊ߲߬ߞߊ߫ ߞߊ߬ ߞߊ߲߬ߞߊ ߕߍ߰ ߞߊ߬ ߕߟߎߖߌ ߛߵߊ߬ ߞߎ߲߭ߡߊ߬߸ ߞߊ߲߬ߞߊ ߕߍ߱ ߟߋ߬ ߦߋ߫ ߕߟߎ ߓߐߟߌ ߕߐ߰ߡߊ߬ߛߙߋ ߘߌ߫, ߕߟߎ ߘߌ߫ ߛߏ߬ߙߌ߫ ߞߵߊ߬ ߞߍ߫ ߡߎ߬ߙߊ߲߬ ߜߘߍ߫ ߘߐ߫ ߞߵߊ߬ ߛߌ߰߸ ߏ߬ ߟߋ ߦߋ߫ ߟߊߡߊ߰ ߟߴߊ߬ ߛߎߡߊߣߍ߲ ߞߐ ߘߐ߫ ߝߎߚߎ߫ ߝߴߊ߬ ߘߌ߫ ߘߐߖߊ߬ (ߊ߬ ߦߋ߫ ߝߐ߫ ߟߴߏ߬ ߡߊ߬ ߛߐ߲߬ ߞߴ«ߊ߬ ߓߘߊ߫ ߣߊ߬»)߸ ߒ߬ߓߊ߬ ߏ߬ ߟߋ ߦߋ߫ ߛߣߍߣߍ߫ ߟߊ߫ ߝߍ ߖߌߡߊ ߘߐ߫. thumb|ߛߋ߬ߕߟߎ ߟߊߡߊ߰ ߦߴߌߘߐ߫ [[ߝߘߊ߬ߝߌ߲߬ߠߊ߫ ߝߊ߲߭ ߘߏ߫ ߘߐ߫]] ߊ߬ ߓߊ߯ ߛߎ߬ߣߐ߬ ߞߊ߬ ߘߐߖߊ߬ ߦߏ߫ ߊ߲ ߧߴߊ߬ ߦߋ߫ ߟߐ߮ ߟߊ߫ ߘߐ߫ ߢߊ ߡߍ߲ ߡߊ߬߸ ߊ߬ ߘߌ߫ ߜߊߟߏ߲߫ ߞߵߊ߬ ߡߊߛߘߌ߬ ߝߌߘߊ (ߕߓߊ߫ ߝߌߘߊ߫߸ ߛߐ߫ ߝߌߘߊ…) ߟߎ߬ ߟߊ߫ ߞߊ߬ ߥߴߊ߬ ߝߋ߬ߙߋ߫ ߥߟߊ߫ ߞߵߊ߬ ߘߏ߲߬ ߘߊ߫ ߟߊ߫.
ߛߋ߬ ߕߟߎ ߢߊ߬ߕߣߐ ߟߎ߬
ߞߊ߬ߞߎߘߊ ߥߎ߬ߛߎ ߢߌ߲߬ ߘߐ߫߸ ߛߋ߬ ߕߟߎ ߓߘߊ߫ ߟߊߓߊ߯ߙߊ ߘߊߡߌ߬ߣߊ߫ ߡߊ߬ߗߋ߲߰ߧߊ߬ߟߌ߫ (cosmétique) ߘߍ߲߯ߦߊ߫ ߦߙߐ ߟߎ߬ ߘߐ߫߸ ߡߍ߲ ߠߎ߬ ߞߊߘߌ߫ ߡߐ߱ ߟߎ߬ ߢߍ߫ ߞߏߛߓߍ߫. ߒ߬ ߟߐ߲ߕߊ ߟߎ߬ ߟߋ߬ ߛߓߍߣߍ߲߫ ߦߋ߫ ߛߋ߭ ߞߊ߲߬ ߣߌ߲߬߸ ߣߌ߫ ߕߌߙߌ߲ߠߌ߲ ߠߎ߬ ߞߍ߫ ߘߊ߫߸ ߊ߬ ߘߌ߫ ߛߋ߫ ߡߊߞߊ߬ߝߏ߬ ߟߊ߫ (ߌ ߟߊ߫ ߓߟߏߡߊߜߍ߲ ߣߌ߫ ߛߣߍ߫: ߊ߬ ߦߋ߫ ߞߍ߫ ߘߌ߬؟).
ߦߟߌߡߊߛߙߋ ߟߎ߬
ߦߌߟߡߊ:ߊߝߙߌߞߌ߬ ߦߙߌ߫ ߕߣߐ߬ߡߊ ߦߌߟߡߊ:ߛߋ߬ ߖߎ ߦߌߟߡߊ:ߛߋ߬ ߕߟߎ
ߡߊ߲߬ߛߊ߬ߟߊ߫ ߘߍ߬ߣߍ߲
ߡߊ߲߬ߛߊ߬ߟߊ߫ ߘߍ߬ߣߍ߲߸ ߓߙߌߕߊ߲ߓߊ߫ ߣߌ߫ ߌߙߑߟߊ߲ߘ ߞߐ߬ߘߎ߮߸ ߏ߬ ߟߎ߫ ߟߋ߬ ߡߊߟߐ߲ߣߍ߲߫ ߦߋ߫ ߡߊ߲߬ߛߊ߬ߟߊ߫ ߘߍ߬ߣߍ߲ (ߡ.ߘ) (UK) ߕߐ߮ ߡߊ߬, ߡߍ߲ ߘߐ߫߸ ߣߌ߫ ߓߙߌߕߊ߲ߓߊ߫ ߦߋ߫ ߞߊ߬ߝߏ߫ ߡߊ߲߭ߕߎ߬ߙߋ ߘߌ߫߸ ߋߙߐߔߎ߬ ߜߙߋ ߞߐ߰ߖߌ߬ ߘߊߝߍ߬ ߞߐ߬ߘߎ߮ ߕߟߋ߬ߓߋ ߘߐ߫. ߡߊ߲߬ߛߊ߬ߟߊ߫ ߘߍ߬ߣߍ߲ ߦߋ߫ ߓߙߌߕߊ߲ߓߊ߫ ߕߌ߲ ߠߋ߬ ߘߌ߫߸ ߌߙߑߟߊ߲ߘ ߞߐ߬ߘߎ߮ ߦߋ߫ ߞߐ߬ߘߎ߮-ߕߟߋ߬ߓߐ ߝߊ߲߸ ߊ߬ ߣߌ߫ ߕߌ߲߫ ߡߌߛߍ߲߫ ߦߙߌߞߊ. ߌߙߑߟߊ߲ߘ ߞߐ߬ߘߎ߮ ߞߋߟߋ߲߫ ߠߋ߬ ߦߴߊ߬ ߘߌ߲߬ߞߌ߬ߙߊ߬ ߘߌ߫߸ ߓߐߕߏ߲ ߘߎ߰ߟߊ߬ߞߊ ߦߴߊ߬ ߣߌ߫ ߡߍ߲ ߕߍ߫߸ ߌߙߑߟߊ߲ߘ ߞߊ߲ߓߍ߲. ߏ߬ ߓߐ߲߯ ߕߍ߫߸ ߡߊ߲߬ߛߊ߬ߟߊ߫ ߘߍ߬ߣߍ߲ ߠߊߝߏ߬ߣߍ߲߬ ߦߋ߫ ߟߌ߲ߓߊ߲߫ ߡߊ߲ߞߊ߲ ߠߋ߬ ߟߊ߫߸ ߞߊ߬ ߞߐ߬ߘߎ߮ ߞߐ߰ߖߌ ߕߏ߫ ߊ߬ ߕߟߋ߬ߓߐ ߘߐ߫߸ ߡߊ߲ߛ߭ ߦߴߊ߬ ߥߙߏ߬ߘߎ߮ ߘߐ߫߸ ߊ߬ ߣߌ߫ ߛߋߟߑߕߌߞ ߦߴߊ߬ ߥߙߏ߬ߘߎ߮-ߕߟߋ߬ߓߋ ߘߐ߫, ߏ߬ ߟߋ ߞߵߊ߬ ߞߍ߫ ߖߌߘߟߊ߫ ߖߡߊߣߊ ߁߂߲ ߘߌ߫ ߘߎߢߊ߫ ߘߐ߫. ߌߙߑߟߊ߲ߘ ߞߐ߰ߖߌ ߦߋ߫ ߓߙߌߕߊ߲ߓߊ߫ ߣߴߌߙߑߟߊ߲ߘ ߝߌ߬ߟߊ ߟߋ߬ ߕߍ߫. ߡߊ߲߬ߛߊ߬ߟߊ ߘߍ߬ߣߍ߲ ߝߊ߲߬ߝߘߊ߬ߧߊ ߦߋ߫ ߞߎߘߍ߫ ߝߘߎ߬ߓߍ߲߬ ߂߄߂ ߅߀߀ ߟߋ߬ ߘߌ߫ ߡߍ߲ ߛߌ߰ߓߊ߮ ߦߋ߫ ߡߐ߱ ߞߋ߲߬ߥߟߎ߬ ߆߆ ߟߋ߬ ߘߌ߫ ߂߀߁߇ ߟߊ߫.
ߡߊ߲߬ߛߊ߬ߟߊ߫ ߘߍ߬ߣߍ߲ ߦߋ߫ ߓߍ߯ߦߊ ߞߎߡߊߓߏ߲ߠߞߊ ߞߎ߲߬ߞߋߟߋ߲ ߠߋ߫ ߘߌ߫߸ ߊ߬ ߣߌ߫ ߡߊ߲߬ߛߊ߬ߟߊ ߛߌ߰ߞߊ߲߬ߠߊ߬ߞߊ. ߊ߬ ߡߊ߲߬ߛߊ ߦߋ߫ ߡߊ߲߬ߛߊ߬ߡߛߏ ߋߟߌߖ߭ߊߓߍߕ ߂߲ ߠߋ߬ ߘߌ߫߸ ߡߍ߲ ߦߋ߫ ߡߊ߲߬ߛߊ߬ߦߊ ߟߊ߫ ߞߊ߬ߦߌ߯ ߁߉߅߂ ߟߊ߫߸ ߏ߬ ߟߋ ߞߵߊ߬ ߞߍ߫ ߘߎߢߊ߫ ߞߊ߬ߝߏ߬ ߞߎ߲ߕߌ߯ ߓߍ߯ ߘߐ߫ ߞߘߐ߬ߡߊ߲ ߘߌ߫. ߡߊ߲߬ߛߊ߬ߟߊ߫ ߘߍ߬ߣߍ߲ ߞߎߓߋߘߊ ߣߴߊ߬ ߛߏ ߓߍ߯ ߘߐ߫ ߓߟߋ߬ߓߟߋ ߦߋ߫ ߟߐ߲ߘߐ߲߬ (ߟߐ߲ߘߙ) ߟߋ߬ ߘߌ߫߸ ߘߎߢߊ߫ ߟߊ߫ ߛߏ ߣߌ߫ ߣߊ߲߬ߝߟߏ߬ߦߊ߬ߟߌ ߕߊ߲ߓߊ߲߸ ߡߍ߲ ߛߌ߰ߓߊ߮ ߦߋ߫ ߡߐ߱ ߞߋ߲߬ߥߟߎ߬ ߁߀,߃ ߘߌ߫. ߊ߬߫ ߛߏ߫ ߞߎ߲ߓߊ ߕߐ߭ ߟߎ߬ ߦߋ߫ ߓߙߌߡߌ߲ߜ߭ߊߡ߸ ߡߊ߲ߛ߭ߋߛߑߕߍߙ߸ ߜ߭ߑߟߊߛߑߜ߭ߏ߫߸ ߟߌߘߛ߸ ߊ߬ ߣߌ߫ ߟߌߝ߭ߊߔߎߟ. ߡߊ߲߬ߛߊ߬ߟߊ߫ ߘߍ߬ߣߍ߲ ߦߋ߫ ߞߊ߬ߝߏ߬ ߄ ߠߎ߫ ߟߋ߬ ߘߌ߫: ߊ߲߬ߜ߭ߌ߬ߟߋ߬ߘߎ߯߸ ߋߞߐߛ (ߛߑߞߏߕߑߟߊ߲ߘ)߸ ߜ߭ߊߟ ߞߊ߬ߝߏ߸ ߊ߬ ߣߴߌߙߑߟߊ߲ߘ ߞߐ߬ߘߎ߮. ߏ߬ ߟߎ߬ ߞߎߓߋߘߊ ߦߋ߫ ߟߐ߲ߘߐ߲߬ (ߟߐ߲ߘߙ)߸ ߋߘߍ߲ߓߎߙߜ߭߸ ߞߊߙߑߘߌߝ߸ ߊ߬ ߣߌ߫ ߓߍߟߑߝߊߛߕ߸ ߊ߬ ߓߍ߯ ߘߏ߲߬ ߡߊߓߏ߲߬ߧߊ߬ߣߍ߲߫. ߞߊ߬ߝߏ ߏ߬ ߟߎ߬ ߓߍ߯ ߕߊ߫ ߞߎ߲߬ߠߊ߬ߛߌ߰ ߡߊߓߏ߲߬ߧߊ߬ߣߍ߲߫ ߦߴߊ߬ߟߎ߬ ߓߟߏ߫߸ ߊ߬ߟߎ߬ ߓߍ߯ ߕߊ߫ ߝߊ߲߬ߞߊ߬ ߦߴߊ߬ߟߎ߬ ߓߟߏ߫ ߓߐߢߐ߲߮ߡߊ߫ ߓߟߏ߫ ߡߊ߬߸ ߓߊ߬ߙߌ߬ ߊ߬ߟߎ߬ ߟߊ߫ ߝߊ߲߬ߞߊ ߦߋ߫ ߡߍ߲ ߘߌ߫߸ ߏ߬ ߟߋ ߦߴߊ߬ߟߎ߬ ߞߍ ߘߌ߫ ߞߊ߬ ߗߋߘߋ߲ ߘߌ߫ ߡߊ߲߬ߛߊ߬ߟߊ߫ ߘߍ߬ߣߍ߲ ߞߎߡߊߓߏ߲ ߠߊ߫߸ ߡߍ߲ ߠߎ߬ ߘߌ߫ ߛߋ߫ ߞߎ߬ߙߎ߲߬ߘߎ߬ ߡߊߦߟߍߡߊ߲ ߘߐߓߍ߲߬ ߠߊ߫߸ ߡߍ߲ ߠߎ߬ ߘߌ߫ ߛߋ߫ ߝߊ߲߬ߞߊ ߟߊߦߌ߬ߙߌ߲߬ߘߌ ߟߊߥߟߌ߬ ߟߴߊ߬ߟߎ߬ ߞߋߟߋ߲߫ ߠߊ߫ (ߊ߲߬ߜ߳ߌ߬ߟߋ߬ߘߎ߯ ߞߏ߬ߣߌ߲ ߕߍ߫ ߝߊ߲߬ߞߊ߫ ߕߐ߬ߢߐ߲߬ߓߊߟߌ ߝߋ߲ ߘߌ߫), ߛߌ߰ߢߐ߲߰ ߕߌ߲ ߠߎ߬߸ ߦߏ߫: ߡߊ߲߯ ߕߌ߲߸ ߜ߭ߎߋߡߌߛߋ߫ ߞߎ߲߬ߠߊ߬ߛߌ߰ߟߊ߫߸ ߊ߬ ߣߌ߫ ߖߊߙߑߛߋ߬߸ ߏ߬ ߟߎ߬ ߕߍ߫ ߊ߲߬ߜ߳ߌ߬ߟߋ߬ߘߎ߯ ߘߐ߫߸ ߓߴߊ߬ ߟߊ߫ ߞߏ ߘߎ߲ߣߍ߲߫ ߦߋ߫ ߖߊ߲ߓߋ ߟߋ߬ ߟߊ߫߸ ߊ߬ ߣߌ߫ ߞߵߊ߬ߟߎ߬ ߟߊ߫ ߓߐ߫ ߓߙߌߕߊ߲ߓߊ߫ ߞߎ߲߬ߠߊ߬ߛߌ߮ ߞߎ߲߬߸ ߡߍ߲ ߟߐ߬ߣߍ߲߬ ߦߋ߫ ߡߊ߬ߞߊ߲߬ߞߊ߲߬ߠߌ߲ ߠߊ߫߸ ߊ߬ ߣߌ߫ ߡߊ߲߬ߕߏ߲߬ߕߍ߬ߦߊ ߞߐߦߌߘߊߟߌ. ߊ߲߬ߜ߳ߌ߬ߟߋ߬ߘߎ߯ ߡߊ߲߬ߛߊ߬ߟߊ ߞߊ߬ ߜ߭ߊߟ ߞߊ߬ߝߏ ߡߊߜߐ߬ߙߐ߲߬ߞߕߐ ߡߍ߲ ߞߍ߫ ߕߍߡߊߥߛߎ ߘߐ߫ ߁߉߀߇ ߟߊ߫ ߞߊ߬ ߓߙߌߕߊ߲ߓߊ߫ ߡߊ߲߬ߛߊ߬ߟߊ ߛߏ߯ߙߏ߫߸ ߊ߬ ߣߌ߫ ߞߊ߬ ߘߍ߭ ߟߊߘߊ߲ ߓߙߌߕߊ߲ߓߊ߫ ߣߌ߫ ߌߙߑߟߊ߲ߘ ߟߎ߬ ߕߍ߫ ߁߈߀߁ ߠߊ߫߸ ߏ߬ ߟߋ ߞߊ߬ ߡߊ߲߬ߛߊ߬ߟߊ߫ ߘߍ߬ߣߍ߲ ߛߌ߲ߘߌ߫ ߓߙߌߕߊ߲ߓߊ߫ ߣߴߌߙߑߟߊ߲ߘ ߘߌ߫. ߌߙߑߟߊ߲ߘ ߥߐ߯ߙߐߢߐ߲߮ ߟߏ߯ߟߎ߫ ߞߵߊ߬ߟߎ߫ ߛߋ߲߬ߓߐ߫ ߡߊ߲߬ߛߊ߬ߟߊ߫ ߘߍ߬ߣߍ߲ ߘߐ߫ ߁߉߂߂ ߟߊ߫߸ ߏ߬ ߟߋ ߞߍ߫ ߘߊ߫ ߓߌ߭ ߣߌ߲߬ ߡߊ߲߬ߛߊ߬ߟߊ߫ ߘߍ߬ߣߍ߲ ߛߏ߯ߙߏ߫ ߣߍ߲ ߘߌ߫ ߓߙߌߕߊ߲ߓߊ߫ ߣߌ߫ ߌߙߑߟߊ߲ߘ ߞߐ߬ߘߎ߮ ߘߌ߫. ߓߙߌߕߊ߲ߓߊ߫ ߡߊ߲߬ߛߊ߬ߟߊ ߘߎ߰ߞߟߏ ߕߐ߬ ߁߄ ߠߎ߫ ߟߋ߬ ߦߋ߫ ߞߐ߰ߖߌ ߞߐ߬ ߖߡߊߣߊ ߟߎ߬ ߘߐ߫߸ ߡߍ߲ ߛߋ߫ ߘߴߊ߬ ߤߏߞߌ߭ ߘߐ߫ ߁߉߂߀ ߠߊ߫, ߝߊߦߌߘߊ߫ ߡߍ߲ ߕߘߍ߬ ߦߋ߫ ߓߍ߲߬ ߠߊ߫
ߜߟߎߞߘߎ ߣߊ߯ߣߌ߲ߢߐ߲߮ ߞߋߟߋ߲߫ ߡߊ߬ ߥߊ߯ߕߌ ߏ߬ ߟߊ߫߸ ߏ߬ ߟߋ ߞߏߛߐ߲߬ ߊ߬ߟߋ ߟߋ߫ ߦߋ߫ ߡߊ߲߬ߛߊ߬ߟߊ ߓߟߋߓߟߋ ߘߌ߫ ߘߐ߬ߝߐ ߞߎ߲߬ߕߊ߮ ߞߘߐ߫. ߓߙߌߕߊ߲ߓߊ߫ ߟߊ߫ ߣߌ߬ߣߌ߬ߟߌ ߦߋ߫ ߟߊߞߙߐ߬ߛߌ߬ ߟߴߊ߬ ߟߊ߫ ߞߊ߲ ߡߊ߬߸ ߟߐ߲ߣߌ߲ߦߊ ߡߊ߬߸ ߓߘߍ߬ߓߘߍ߬ߟߌ ߞߊ߲ߞߋ ߡߴߊ߬ ߟߊ߫ ߥߙߎߣߍ߫ ߞߘߐ ߝߊ߲߬ߓߊ ߓߍ߯ ߘߐ߫. ߡߊ߲߬ߛߊ߬ߟߊ߫ ߘߍ߬ߣߍ߲ ߦߋ߫ ߖߡߊ߬ߣߊ߫ ߛߓߊ߬ߕߌ߬ߣߍ߲ ߠߋ߬ ߘߌ߫߸ ߊ߬ߟߋ ߟߋ߬ ߦߋ߫ ߘߎߢߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߏ߯ߟߎߣߊ߲ ߘߌ߫ ߞ.ߥ.ߞ (ߞߣߐߟߊ ߥߟߏߒߘߐ ߢߊ߲ߞߌߛߊ߲) ߕߐ߯ߟߊߟߌ ߘߐ߫ ߊ߬ ߣߌ߫ ߛߊ߲߬ߠߌ߲߬ ߝߊ߲ߞߊ ߡߊ߬ߘߎ߮ ߞߐ߬ߣߐ߲߬ߘߐ߬ߣߊ߲. ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߝߊ߬ߡߊ ߡߊߦߟߍ߬ߣߍ߲ ߠߋ߬ ߦߴߊ߬ ߓߟߏ߫߸ ߊ߬ ߣߌ߫ ߛߓߊ߬ߕߌ ߘߊ߲ߕߊ߫ ߡߊߦߟߍ߬ߣߍ߲߬ߓߊ߸ ߊ߬ ߛߙߊߛߌ߰ߣߍ߲߬ ߦߋ߫ ߛߝߊ߫ ߁߄߲ ߠߋ߬ ߘߐ߫ ߘߎߢߊ߫ ߞߊߓߋ ߟߊ߫. ߊ߬ߟߋ ߟߋ߬ ߕߘߍ߬ ߦߋ߫ ߘߎߢߊ߫ ߞߊ߬ߝߏ߬ ߘߍ߲߰ߦߊ߬ߣߍ߲ ߣߌ߫ ߘߎߢߊ߫ ߝߊ߲߬ߞߊ߬ߡߊ ߝߟߐߡߊ ߘߌ߫ ߝߊ߯ߘߐߞߍ߫ ߁߉߲ ߣߌ߫ ߝߊ߯ߘߐߞߍ߫ ߂߀߲ ߘߊߡߌߣߊ ߟߊ߫. ߡߊ߲߬ߛߊ߬ߟߊ߫ ߘߍ߬ߣߍ߲ ߦߋ߫ ߘߎߢߊ߫ ߝߊ߲߬ߞߊ߬ߡߊ ߟߋ߬ ߘߌ߫ ߤߊ߲߯ߓߌ߬߸ ߡߍ߲ ߘߐ߫ ߣߴߊ߬ ߣߌ߬ߣߌ߬ߣߍ߲߬ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐ߫߸ ߟߐ߲ߣߌ߲ߦߊ ߘߐ߫߸ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߘߐ߫߸ ߊ߬ ߣߌ߫ ߟߐ߲ߞߏ ߣߌ߫ ߓߘߍ߬ߓߘߍ߬ߟߌ ߘߐ߫ ߡߊ߲߬ߕߏ߲߬ߕߍ ߞߊߓߋ ߟߊ߫. ߊ߬ ߦߋ߫ ߘߎߢߊ߫ ߘߐ߬ߞߌߛߍ ߟߊߘߤߊ߬ ߖߡߊߣߊ ߘߏ߫ ߟߋ߬ ߘߌ߫߸ ߊ߬ ߣߵߊ߬ ߛߙߊߛߌ߰ߣߍ߲߬ ߦߋ߫ ߘߎߢߊ߫ ߛߏ߬ߙߌ߬ߡߊ߬ߘߋ߲ ߠߎ߬ ߡߎ߬ߛߞߊ߬ߟߌ ߛߝߊ߫ ߆߲ ߠߋ߬ ߘߐ߫. ߊ߬ ߦߋ߫ ߡߊ߲߬ߕߏ߲߫ ߘߍ߬ߣߍ߲ ߟߊ߬ߞߊ߲߬ߘߊ߬ߟߌ ߟߊ߬ߟߌ߰ߟߌ ߛߌ߲߬ߝߏ߲ ߠߋ߬ ߘߌ߫ ߞߊ߬ߦߌ߯ ߥߛߎ߬ ߝߟߐ ߟߊ߫ ߁߉߄߆ ߟߊ߫. ߊ߬ ߦߋ߫ ߋߙߐߔߎ߬ ߘߍ߭ ߟߊߛߌ߲ߓߊ߮ ߛߌ߲߬ߝߏ߲ ߘߏ߫ ߟߋ߬ ߘߌ߫߸ ߊ߬ ߣߴߊ߬ ߢߍߓߊ߮ ߋ.ߡ.ߘ (ߋߙߐߔߎ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߍ߬ߘߊ) ߞߊ߬ߦߌ߯ ߁߉߇߃ ߟߊ߫: ߞߏ߬ߣߌ߲߬ ߞߊ߲ߘߟߌ ߘߏ߫ ߞߍ߫ ߘߊ߫ ߓߙߌߕߊ߲ߓߊ߫ ߂߀߁߆ ߟߊ߫߸ ߡߍ߲ ߛߎߘߊ߲߫ ߘߊ߫ %߅߁.߉ ߟߊ߫ ߓߐߟߌ ߘߐ߫ ߋߙߐߔߎ߬ ߘߍ߭ ߘߐ߫߸ ߡߊ߲߬ߛߊ߬ߟߊ߫ ߘߍ߬ߣߍ߲ ߓߐߟߌ ߘߊߘߐߖߊߥߏ ߦߴߌ ߘߐ߫ ߕߊ߲߬. ߡߊ߲߬ߛߊ߬ߟߊ߫ ߘߍ߬ߣߍ߲ ߦߋ߫ ߞߐߡߐ߲ߥߍߟߕ ߡߊ߲߬ߕߏ߲ ߠߎ߬ ߛߌ߲߬ߝߏ߲ ߘߏ߫ ߟߋ߬ ߘߌ߫߸ ߋߙߐߔߎ߬ ߟߊ߬ߟߌ߬ߟߌ߸ ߞ߇ (ߞߙߎ߫ ߇)߸ ߞ߂߀ ߞߙߎ߫ ߂߀)߸ ߟ.ߡ.ߞ.ߓ.ߢ (ߏߕߊ߲ ߥߟߊ߫ ߣߋߕߏ), ߊ߬ ߣߴߊ߬ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߥߙߎߞߌ ߞߏߟߊߘߍߢߐ߲߯ߦߊ ߛߌ߲߬ߝߏ߲߬ߧߊ߬ߟߌ (ߡ.ߥ.ߞ.ߛ) ߘߐ߫߸ ߕߐ߲ߓߟߏߡߊߕߍ (ߍ߲ߕߍߙߑߔߏߟ)߸ ߊ߬ ߣߌ߫ ߘߎߢߊ߫ ߖߊ߬ߥߏ ߛߌ߲߬ߝߏ߲߬ߧߊ߬ߟߌ (ߘ.ߖ.ߛ).